
PARAQITJE 


“Ka njerëz që thonë se ka shtrirje të 
padukshme, të tjerë mëtojne se muri nuk është 
i bardhë, se zjarri nuk është 1 nxehtë, etj. Ne 
trlandezët nuk mund te arrijmë deri te këto të 

vërteta”. 
Shënime flozofike nr. 392 


Në Dublin, më 1710 botohej për herë të parë Traktati i 
parimeve të njohjes njerëzore. Është fjala për pjesën e parë të 
një vepre më të gjërë që nuk u botua kurrë në tërësinë e saj. Sa 
qe gjallë Berkeley ky traktat u ribotua vetëm një herë, me disa 
ndryshime, më 1734, ndërkohë që Eseja për një teori të re të 
shikimit pati katër ribotime (1709, 1710, 1732, 1732) dhe tri herë 
u botuan Dialogët ndërmjet Hylasit e Filonit(1713, 1725, 1734). 
Pas vdekjes së Berkeley-t dhe para botimeve kritike të Fraser-it, 
të Luce e Jessop-it, teksti i Parimeve u dha shkas dy botimeve të 
veçanta, njëri më 1776, ku teksti shoqërohej me shënimet dhe 
përgënjeshtrimet e një pasuesi të Locke-ut, tjetri, një shekull më 
vonë, më 1878, u paraqit nga një ithtar i imaterializmit. Kjo ishte, 
si të thuash jehona e debatit të hapur nga Berkeley. Në të vërtetë, 
për shekullin e tij dhe në shumë fusha të dijes, al ka qënë një 
autori rëndësishëm. Vëndi që i japin Diderot dhe Merian (sekretar 
i Akademisë së Shkencave të Berlinit) teorisë së tij të shikimit, 
rimarrja e teorisë së tij të gabimit të kompensuar nga Lazare 
Carnot” tregojnë se kemi të bëjmë me një filozof të rëndësishëm 


' Shih J.B. Merian, Sur le probleme de Molyneux, me pasthënien e Francine 
Markovits, 1984, Flammarion, Paris. 

' L. Carmot, Reflexton sur la Metaphysique du Calcul infinitestmal, 1970, 
Blanchard, Paris. 


që, sidoqoftë, ka trajtuar problemet më thelbësore filozofike, 
shkencore e teologjike të epokës së tij. Filozof origjinal, 
paradoksal, madje dhe ekstravagant në sytë e disave (Leibniz-ij 
shkruan Des Bosses-it se është një i ri që kërkon të bëjë ferk e të 
dallohet nga të tjerët), Berkeley nuk të lë të mbetesh indiferent: 
fare kollaj do të mendoje se ai është një provokator sikur të mos 
pohonte shumë herë se udhëhiqej nga gjykimi i shëndoshë, “E 
botoj këtë, thotë ai, para së gjithash për të marrë vesh nëse njerëz 
të tjerë kanë të njëjtat ide që kemi ne irlandezët. Ky është qëllimi 
ku synoj më shumë sesa të shpreh mendimin tim vetjak”, 

Në një moshë të re kur boton Parimet, vetëm njëzet e pesë 
vjeçar, Berkeley është tashmë një filozof i formuar me teza të 
stërholluara e të parashtruara vendosmërisht. Ai ishte bërë i njohur 
, Një vit më parë me veprën e tij Ese për një teori të re të shikimit, 
E kishte shfaqur botërisht imaterializmin, një doktrinë që, sipas 
tij, kishte epërsi se pajtonte kërkesat e arsyes dhe të besimit dhe 
Ljepte mundësi t'i futej me optimizëm luftës pa mëshirë që kishte 
ndërmënd të zhvillonte kundër skepticizmit dhe afetarisë. Parimin 
e kishte zbuluar disa vite më parë kurishte përfshirë në vorbullën 
e jetës intensive intelektuale të Kolegjit të Trinisë të Dublinit, ku 
njerëz si Villiam Molyneux luanin një rol thelbësor në debatin e 
kohës për Locke-un. Parimi mund të përmblidhet në këto pak 
fjalë “të ekzistosh do të thotë të jesh i perceptuar ose të perceptosh 
ose të dëshirosh, domethënë të veprosh””, Ai habitet me veten e 
tij që një e vërtetë kaq e dobishme dhe kaq e qartë nuk ishte 
vënë re më herët”, Me ta pasur në dorë këtë parim fillon të 
kontrollojë shtrirjen dhe rëndësinë e tij. I duket se është një parim 
i frytshëm. “ Në fizikë, shkruan ai, shoh një fushë të gjërë çështjesh 
që mund të zgjidhen në këtë mënyrë”. Për më tepër ai nuk është 
në kundërthënie me të vërterat e Besimit, madje ca më shumë, 
mund të tregohet se mosnjohja e tij shpjegon gabimet e shumta 
që deri më sot kanë penguar shumë zhvillimin e filozofisë. 


5 Shënime filozofike, nr. 398. 
$ Shënime filozofike, nr. 429, 429a. 
“ Ibid., nr. 279 

Përfitimi që mund të nxirret nga ky parim atij i duket vërtet 1 
madh. 

Berkeley, siç shihet, nuk është një filozof i dyshimit, aq më 
pak një filozof që dyshon, ai ka bindje të caktuara dhe përpiqet 
që këto bindje t'i kenë edhe të tjerët. Kjo shpjegon përse është i 
kursyer në fjalë në shtjellimin e Parimeve. Ky Traktat, tërësisht 1 
strukturuar rreth parashtrimit e vërtetimit të tezës imaterialiste u' 
le një vend shumë të gjerë përgjigjeve ndaj kundërshtimeve që 
në mënyrë të pashtjelluar apo fare të hapur përmbahen në teza 
të ndryshme filozofike të epokës. Pjesa qendrore e doktrinës 
dhe vërtetimi i saj zënë një vend mjaft të kufizuar. Parashtrimi 
dhe vërtetimi shkojnë deri në parag. 33. Pastaj vijnë (deri te parag. 
85) një varg kundërshtimesh e përgjigjesh. Pjesa e fundit e tekstit 
u kushtohet rrjedhojave të doktrinës përsa u takon ideve (deri te 
parag. 135) dhe intelekteve (frymëve). 

Berkeley është i vëmendshëm kur përpiqet të ndajë me të 
tjerët bindjet e tij dhe t'ua bëjë të pranueshme. Është një merak i 
përhershëm i tij ta bëjë lexuesin të kuptojë mirë atë që dëshiron. 
Kjo është një detyrë delikate për vështirësinë e së cilës ai është i 
vetëdijshëm. Parashtrimi i Parimit dhe vërtetimi i tij janë koncizë, 
por me kujdesjen që kjo mënyrë shtjellimi të mos jetë për lexuesin 
një burim përçmimi. Që në Parathënie, ai paralajmëron lexuesin 
e tij për rrezikun e dyfishtë të një leximi të keq. Duhet shmangur 
një lexim i nxituar, por gjithashtu nuk duhet pasur shumë besim 
edhe te një lexim i kujdesshëm, që e përqendron vëmendjen te 
të gjitha vogëlsirat. Në rastin e parë, duke kaluar shumë shpejt 
nuk je në gjendje të rrokësh kuptimin e asaj që thuhet: në rastin 
e dytë mungesa e një pikëpamjeje tërësore të çon në një të kuptuar 
të cunguar. Sigurisht, e meta e dytë është vetëm një teprim zelli. 
Në të vërtetë, Berkeley shpesh lavdëron “vëzhgimin e afërt, të 
imtë” të sendeve, të ideve ose të kuptimit të fjalëve dhe mëse një 
herë në traktatin e tij na porosit që të jemi të vëmendshëm për 
çka ndodh te ne, por asnjëherë ky lavdërim i vëmendjes, kujdesit, 
madje i miopisë (Hyrje, par. 5) nuk duhet të na bëjë të harrojmë 
se ateisti, skeptiku, këta armiq të përcaktuar mirë, ashtu si miza e 
ngjitur në shtyllën e katedrales së Shën Pavlit, janë viktima të 

kësaj miople dhe karakterit të ngushtë të pikëpamjes së tyres, 

Duhet të dish t'i mbash mirë të dy skajet e zinxhirit, të jesh 1 

vëmendshëm ndaj ideve vetjake dhe të shmangësh, në këtë 

mënyrë, iluzionet dhe gabimet që mund t'i krijojnë, sipas rastit, 

gjuha ose zakone të tjera, por të mos harrojmë kurrë të marrim 
parasysh përpjesëtimin, bukurinë, harmoninë, shkaqet në zanafillë 
të gjërave. Natyra duhet të lexohet si një libër. Por gramatika nuk 
mjafton dhe më e mira e gramatikave të Natyrës, ajo e Nevyton-it” 
është e pamjaftueshme për të lexuar dhe për të çmuar tekstin. 
Vëmendja nuk duhet të jetë një shkak për të humbur fillin në 
hollësitë, funksioni i saj është të lejojë kthjellimin e vështrimit, 

heqjen e asaj që pengon shikimin e mendjes në idetë e veta, 

Është, pra, e nevojshme të pastrojmë mirë e mirë gjithçka para se 
të parashtrojmë të vërtetën imaterialiste. Kuptimi i doktrinës së 
re nuk kërkon thjesht një lexim njëherësh të plotë dhe të 
vëmendshëm, ai kërkon gjithashtu që edhe autori ta përgatitë 
mirë lexuesin e tij. Rrokja e një të vërtete kaq të qartë kërkon 
paradoksalisht një përgatitje të rëndësishme të mendjes. Berkeley 
përpiqet për këtë, duke kërkuar të krijojë te lexuesi, me fjalët e 
tij, një varg mendimesh të njëjta me ato që kishte vetë kur 
shkruante veprën”, por risia e ligjëratës dhe e mendimit të tij 
përballet me një varg të tërë zakonesh mendore e gjuhësore, që 
nuk e bëjnë të lehtë kapjen e mendimit. Sigurisht, një mendim 
pa fjalë, i kufizuar në varganin e ideve të mia të veçanta, do të 
më shpëtonte, ndofta, nga disa gabime, por ai nuk do të më 
jepte dorë të arrija të vërtetën, ose, më mirë, do të kufizonte 
shumë fushën e njohurive të mia”, Mund të lësh mënjanë idetë e 
përgjithshme abstrakte, në kundërshtim me atë që mendonin 
Locke-u e të tjerë, por sigurisht, nuk mund të bësh dot pa shenjat. 
Pra, duhet të mësojmë t'i përdorim fjalët dhe të këputim lidhjen 


N 


$ Shih Genevleve Brykman, “Microscopes and Philosophical Method”, te Turbayne 
Colin, M. Berkeley: Gritical and interpretive Essays, Minneapolis University 
Press, Minneapolis 1982, fq. 69-82. 

7 Parimet e njohjes njerëzore, $ 108 

” Ibid,, hyrja, $ 25 

” Hyrje në dorëshkrim, $ 48 

aq të lashtë të Bjalëve me idetë, Parashtrimi dhe vërtetimi i thelbit 
të doktrinës imaterialiste janë, pra, objekt i një përgatitjeje shumë 
të imtë. Elementet e saji gjejmë në veprën Ese për një teori të re 
të shikimit dhe në Hyrjen e Parimeve. 

Eseja për një teori të re të shikimit është një vepër e dorës 
së parë. E botuar disa muaj përpara Parimeve, ajo e bëri të njohur 
Berkeley-in në të gjithë Evropën. Ajo tregon se Berkeleyi njihte 
zbulimet shkencore të kohës së tij, se ishte i vendosur të 
bashkëpunonte aktivisht për to dhe t'i merrte parasysh në 
mendimin e tij filozofik. Sigurisht, është një vepër teknike, pore 
domosdoshme për ta kuptuar mirë doktrinën e re. Ajo niset nga 
paradoksi, të cilin e konsideron si një dëshmi të qartë, se largësia 
(që bën pjesë në fushën semantike të shikimiD nuk mund të 
'shihet” se ajo nuk është një objekti drejtpërdrejtë i të parit. Por, 
për të shikimi i largësisë nuk është aspak një mashtrim: ai 
shpjegohet, ashtu si dhe pamja e jashtme e-objekteve, nëpërmjet 
lojës së sugjestionimit, në të cilën kanë gisht ide të ndryshme 
ndijore heterogjene. Kjo mënyrë e ndërtimit të botës ndijore, duke 
u nisur nga ide të drejtpërdrejta që vijnë nga shqisa heterogjene 
i lejon Berkeley-it të shqyrtojë, për të kapërcyer objektin e veçantë 
ndijor, një zgjidhje tjetër nga ajo që jep abstraksioni lokian. Kështu, 
ideja e hapësirës, nuk është aspak një ide që i korrespondon asaj 
që mund ta quanim një objekt ndijor i zakonshëm: ajo është më 
fort rezultati i një veprimi të tipit gjuhësor dhe jo të një gjykimi të 
tipit matematik” që bën që idetë e shqisave të ndryshme t'i japin 
domethënie njëra-tjetrës sipas atij sugjestionimi që zakoni ka 
vendosur ndërmjet tyre. Kështu, kur ai tregon se “objektet e 
drejtpërdrejta të të parit nuk janë si idetë ose pasqyrimet e sendeve 
të vendosura në largësi” dhe se, në fund të fundit, largësia nuk 
është më shumë e lidhur me të parit sesa me të dëgjuarit, ai 
përgatit mendjen e lexuesit që të pranojë se idetë ose sendet 
'are not tvithout the mind” (nuk ekzistojnë pa mendjen), nuk 
janë jashtë mendjes, pa mendjen. Studimi i shikimit tregon tashmë 


1 Teoria e re e shikimit, 5 2 
N Tbid., 6 24 
4 Teorta e re e shikimit, $ 44 


sesi Berkeley ka ndërmend të shpjegojë botën, objektivitetin e 
saj, duke mos pranuar aspak se ajo ekziston jashtë një mendjeje 
që e percepton, kur ai arrin të shpjegojë përvojën e hapësirës pa 
shtruar gjë tjetër veç asaj që është efektivisht objekti i një përvoje 
ndijore. 

Megjithëse ka një ndryshim të ndjeshëm përsa i takon statusit 
të të prekurit (por është shikimi që i intereson Berkeley-t në këtë 
tekst)” Teoria e re e shikimit sjell ndihmesën e vet në përforcimin 
e sistemit imaterialist. Ajo tregon se bota, që ne besojmë se është 
në largësi, nuk është në të vërtetë jashtë mendjes. Për më tepër, 
pohimi i heterogjenitetit të fushave ndijore lë mënjanë nocionin 
e objektit ndijor të zakonshëm dhe i hap gjerësisht rrugën kritikës 
së cilësive parësore. Teoria e shenjës synon po ashtu të ngjizet si 
një model alternativ i abstraksionit lokian. Përveç kësaj, doktrina 
e minimumit të dukshëm dhe e minimumit të prekshëm, e 
paraqitur në këtë tekst, ve në vend një nga elementet qendrore 
të ndërtimit berklian të hapësirës duke dhënë dorë për kritikën e 
ndashmërisë deri në pafundësi të shtrirjes së fundme, gur themeli 
i kritikës së tij ndaj njehsimit infinitezimal dhe matematikës. Për 
të gjitha këto elemente Teoria e re e shikimit ndihmon për 
kritikën e konceptimit paraqitës të njohjes dhe i hap rrugën 
zhvillimit të imaterializmit. 

Vargui dytë i argumenteve përgatitore për formulimin e tezës 
imaterialiste është paraqitur në Hyrjen e vetë Traktatit. Është fjala 
për kritikën e dyfishtë që lidhet me idetë abstrakte dhe me gjuhën. 
Teoria e re e shikimit, me mënyrën e vet, e kishte diskretituar 
idenë abstrakte të hapësirës ose të shtrirjes. Hyrja e Parimeve e 
përgjithëson dhe e shtrin kritikën ndaj teorisë së ideve të 
përgjithshme abstrakte, teori që, sipas Berkeley-t, ka ndikuar 

shumë për ta futur në rrugë të shtrembër mendjen njerëzore, 
duke e larguar nga vetvetja dhe nga ajo që percepton e që ka 
patur gjithashtu të keqen që t'i parashtrojë një objekt, të cilin ajo 
nuk mund ta arrijë, duke u bërë kështu shtrat për skepticizmin. 
Megjithatë, Berkeley nuk hedh poshtë veprimin mendor të 


B Parimet e njohjes njerëzore, 8 44 

abstraksionit që konsiston në veçimin dhe përzgjedhjen në idetë 
të disa elementeve duke lënë mënjanë të tjerat, Ai vetëm nuk 
pranon se kjo përzgjedhje lejon të sajosh ide të përgjithshme. 
Këto ide të përgjithshme abstrakte, bashkim idesh të 
papajtueshme, nuk mund të perceptohen as të mendohen. Ato 
nuk kanë, pra, asnjë ekzistencë. Megjithatë, ai e pranon që të 
vërtetat shkencore japin shkas për fjali të përgjithshme. Por, sipas 
tij, nëse dijetari arrin tek e përgjithshmja, kjo nuk ndodh sepse ai 
trajton gjëra të përgjithshme dhe abstrakte, por sepse në ndërtimin 
e teoremave, fjala vjen, ai përdor në mënyrë të përgjithshme idetë 
e veçanta që zotëron. Kritika e abstraksionit përforcon së tepërmi 
pozitën imaterialiste. Tboria e re e shikimit kishte treguar se 
nuk ka hapësirë të përbashkët, shtrirje të përbashkët për të parit 
dhe të prekurit. Kritika e ideve të përgjithshme abstrakte shkon 
më larg, ajo hedh poshtë çdo mundësi përftimi të ideve të 
përgjithshme me anën e abstraksionit. Kjo kritikë prek sidomos 
idetë e cilësive parësore që na lejojnë, sipas mendimit të disave, 
të arrijmë te njohja e materies dhe e përbërësve të saj. 

Por në Hyrje, Berkeley, nuk ndalet te kritika e teorisë së 
ideve të përgjithshme abstrakte, por ngjitet te zanafilla e saj. Ai e 
gjen atë në një farë konceptimi të gjuhës, konceptim i gabuar që 
shpjegon përdorimin e keq të fjalëve. Gjuha ose, më mirë, 
shpërdorimi i gjuhës, ka përforcuar verbërinë mendore të të 
gjithëve. Ka qënë gabim themelor të mendosh se çdo fjale 1 
korrespondon një idet, Dhe meqë një emër i veçantë shenjon 
një send të veçantë, besohej se emrat që nuk emërtonin ide të 
veçanta u korrespondonin ideve të përgjithshme abstrakte. Ky 
konceptim i fjalëve ka ndihmuar për t'iu dhënë atyre një dukje 
realiteti por, për Berkeley-n, fjala, e marrë në këtë kuptim, është 
bartëse iluzionesh. E bashkëngjitur me një ide abstrakte fjala nuk 
është veçse një tingull, sepse ajo nuk është shenjë e asnjë realiteti. 
Sigurisht, si çdo realitet ndijor, ajo mund të ngacmojë te ne gjendje 
emotive dhe të jetë shkas veprimtarish intelektuale, të këndshme 


4 Është konceptimi lokian me të cilin duket se ende ishte i lidhur në kumtesën 
etij të 1707-ës - Mbi pafundësitë dhe në një pjesë të Shënimeve filozofike, për 
shembull nr. 378. 

për disa mendje, por pa baza. Kjo të shpie të supozosh ide dhe 
ekzistenca që u korrespondojnë këtyre emrave dhe ndihmon për 
të krijuar besimin në entitete jo të perceptuara, por te CITAT. 
Gjuha, e konceptuar në këtë mënyrë, përforcon besimin tek idetë 
e përgjithshme abstrakte dhe lehtëson zhvillimin e koncepteve 
filozofike që të çojnë në parashtrimin e pareduktueshmërisë së 
sendeve dhe të ideve. Në qoftë se çdo fjale i korrespondon një 
ide, a mund të mos u lëshojmë pe materialistëve për ekzistencën 
e grimcave” Si të hedhësh poshtë materien, por dhe si ta 
shmangësh kurthin e skepticizmit derisa përputhja ndërmjet sendit 
dhe idesë nuk është kurrë e garantuar plotësisht Hendeku 
ndërmjet perceptimit dhe njohjes atëhere vazhdon të thellohet. 
Fjalët tregojnë realitetet, i emërtojnë, por ne kurrë nuk jemi të 
sigurtë se do t'i njohim. Ky konceptim i gjuhës, së bashku me 
teorinë paraqitëse të idesë të çon patjetër te skepticizmi. Duke 
pasur parasysh këto rrjedhime të papëlqyera, Berkeley propozon 
një konceptim tjetër të gjuhës. Ai pohon karakterin ndihmës dhe 
dytësor të saj. Për të gjuha është para së gjithash një vegël. Dhe, 
qoftë kur kemi të bëjmë me gjuhën njerëzore ose me gjuhën 
hyjncre ajo është kryekëput arbitrare. Ai e përkufizon në këtë 
mënyrë: “Një numër i madh shenjash arbitrare, të larmishme dhe 
të sakta përbëjnë një gjuhë. Në qoftë se kjo lidhje arbitrare është 
krijuar nga njerëzit, ajo është një gjuhë artificiale, në qoftë se 
është krijuar nga Autori i Natyrës, ajo është një gjuhë natyrore””. 
Në thelb, konvencionale nga vetë natyra e tyre, fjalët duhen 
vazhdimisht të mbahen në zap, ato nuk duhet të jenë kurrë 
drejtuese të lojës. Por, edhe kur gjuha vihet në rolin e saj si. 
ndihmëse e njohjes, përdorimi i saj është delikat. Në të vërtetë, 
, Sipas Berkeley-it, njohja nuk është qëllimi i parë i gjuhës. Dhe 
nuk është e sigurt se funksioni i komunikimit ndërmjet mendjeve, 
që është në radhë të parë roli i saj, është më i përshtatshmi për 
njohjen shkencore ashtu siç kuptohet zakonisht. Dykuptimësia 
që bartin fjalët duhet të kihet mirë në dorë, domethënë ligjërimi 
shkencor, në veçanti, duhet të kuptohet si një ligjërim i mundshëm 


8 Teoria e shikimit e mbrojtur dhe e shpjeguar, $ 40 

mbi sendet, si ai që na përshtat më mirë me botën që na rrethon, 
Por duhet të pranojmë se ky ligjërim na flet për botën, pa e 
përshkruar në atë mënyrë që përshkruhet një tablo që e kemi 
para syve tanë. Berkeley nuk e pranon, siçe thamë, se çdo fjalë 
i korrespondon një ideje. Ai e di se disa fjalë, në të vërtetë, nuk 
paraqitin asnjë ide, qoftë kur kemi të bëjmë me terma 
marrëdhëniesh'”, qoftë kur përdorimi që u bëjmë atyre ka një 
qëllim tjetër nga al i paraqitjes në mendje të kësaj ose asaj gjëje të 
veçantë. Ai e di nga përvoja se predikuesi e përdor gjuhën ndryshe 
nga filozofi. Së fundi, polisemia është themelore në gjuhë, e njëjta 
fjalë mund të ketë kuptime të ndryshme, pa shkelur korrektësinë 
e gjuhës. Kjo shpjegon atë thirrje të vazhdueshme të bërë nga 
Berkeley që mendja t'i kthehet vetvetes për të kontrolluar çfarë 
na ofrojnë fjalët për të menduar. Në një farë mënyre duhet t'i 
mbajmë në fre fjalët kur ato shërbejnë për njohjen dhe kur lidhen 
me idetë, Atëhere, duhet të dimë t'u vëmë kufi fuqisë së tyre 
kujtimndjellëse për t'i bërë ndihmëse të mendimit dhe kurrgjë 
tjetëri7, 

Kritika berkliane e abstraksionit arrin, pra, të verë të 
menduarit për shenjën në qendër të teorisë së njohjes. Për më 
tepër, doktrina imaterialiste ndihmon për të përforcuar zotërimin 
e fjalëve duke vënë në dukje pamundësinë e një gjuhe që ka të 
njëjtin kuptim kur kemi të bëjmë me dy objekte të 
pareduktueshme, idetë dhe mendjet, me të cilat mendja njerëzore 
mund të jetë e lidhur. Përsa kohë që nuk do të jemi të vetëdijshëm 
për këtë dualizëm metafizik themelor mund t'i trembemi një 
përdorimi njëkuptimësh të gjuhës, që është burim gabimesh. 
Gabimet janë të dy tipave sipas rastit kur kemi të bëjmë me ide 
ose me mendje. Kur është fjala për mendjet, ai çon në gabime që 
kanë të bëjnë me atë që ekziston dhe me përçmimin që rrjedh 
prej këndej, pa dyshim të rëndë, sepse mund të shkaktojë 
ngatërrimin e mendjes me atë që ajo nuk është, por nuk ka pasoja 


'6 Khr. Shënime filozofike, nr. 661. “Ka disa fjalë që nuk tregojnë ide: për shembull, 
” grimcat, fjala vullnet, etj”. 
N Parimet e njohjes njerëzore, par. 1. 

për besimin në ekzistencën e mendjeve. Nga ana tjetër, në rastin 
e idëve, ose të sendeve, si të doni, përçmimi ka disa pasoja shumë 
më të këqija, meqë çon në supozimin e ekzistencës së asaj që 
nuk mund të ekzistojë, të asaj që është kundërthënëse dhe e 
pakuptimtë. Ky është pikërisht gabimi kryesor i ithtarëve të 
materies dhe i disa matematikanëve. Ata emërtojnë atë që nuk 
ekziston. Ata mund të arsyetojnë fare mirë me rreptësi logjike, 
por arsyetimi i tyre është pa objekt. Gjuha e tyre nuk është 
adekuate, është pa objekt, iluzioni i tyre është i plotë. 

E parapërgatitur në këtë mënyrë nga teoria e shikimit, nga 
kritika e ideve abstrakte dhe e gjuhës, bindja imaterialiste mund 
të paraqitet, pra, si një doktrinë e vërtetë. Gjithçka duket gati për 
të shushatur materialistët dhe ateistët, pa përlyer arritjet e 
shkencës, epërsitë e së cilës për njerëzimin janë të pamohueshme. 
Kjo bindje mbështetet në disa pohime. Idetë dhe mendjet ose 
intelektet janë dy objekte të njohjes njerëzore. Këta dy tipa qeniesh 
janë rrënjësisht të ndryshëm e deri në atë pikë, sa siç e kemi 
thënë, e njëjta fjalë nuk ka në të dy rastet të njëjtin kuptim. Kështu, 
të ekzistosh në rastin e një ideje do të thotë të jesh e perceptuar, 
domethënë të jesh totalisht pasive, ndërsa të ekzistosh për 
mendjen do të thotë të jesh aktive, të perceptosh, të dëshirosh 
ose të veprosh. Nuk ka ide që të mos jetë perceptuar. nga një 
mendje. Asnjë ide nuk është shkaku i një ideje tjetër. Një ide nuk 
mund t'i përngjasojë veçse një ideje tjetër. Kjo sjell rrjedhoja, në 
veçariti nuk mund të ketë, përveç ideve, modele ose arketipe, 
shëmbëlltyra të të cilave do të ishin idetë dhe që do të përbënin 
realitetin. 

Idetë, në të vërtetë, perceptohen ose nga shqisat ose nga 
vëmendja ndaj gjendjeve emotive ose veprimtarive të mendjes.. 
Sendet janë “koleksione idesh”, të bashkuara nga forca e zakonit, 
dhe të cilave u bashkëngjitet një emër. Idetë preken nga një 
koeficient kënaqësie ose hidhërimi dhe, megjithëqë ato janë 
tërësisht apatike nga natyra e tyre, janë në gjendje të zgjojnë 
pasione. Por kënaqësia ose dhembja nuk janë në vetvete ide që 
do të shoqëronin idetë e mia. Ato më fort sinjalizojnë se idetë 
tona duhet të lidhen me veprimin. Kjo prani e “përbërësit” 


14 


kënaqësi ose dhembje në idenë është me rëndësi të dorës së 
parë, Kjo të kujton karakterin ndijor të ideve, Nëse duhet t'i 
lidhim me diçka tjetër veç vetes së tyre, atëherë duhet ti 
konsiderojmë si shenjë, si gjuhën e Zotit që na flet, dhe jo si 
kopje. I 

Termi tjetër i dualizmit, është mendja, dhe ka pak rëndësi 
emri që i vihet, intelekt, mendje, shpirt ose uni. Tezat që lidhen 
me të janë këto që vijojnë. Një mendje është një qenie aktive, e 
thjeshtë, e pandashme. Ajo quhet të kuptuar përderisa percepton 
idetë dhe vullnet përderisa vepron ose përfton idetë, por ky 
dualitet emrash nuk nënkupton kurrsesi një ndarje të çfarëdoshme 
të mendjes. Një nga rrjedhimet e dualizmit është se nuk kemi ide 
të mendjes, por, sidoqoftë, kemi për të një nocion meqë e marrim 
vesh kuptimin e fjalëve që lidhen me të. Ne nuk e perceptojmë 
atë drejtpërsëdrejti, por vetëm nëpërmjet efekteve të saj, 
nëpërmjet ideve. Meqë vetëm mendja është aktive, vetëm asaj 
mund t'i atribuohet fuqi shkakësore. Shkakësia, në të vërtetë, 
mund të karakterizojë vetëm një vullnet. HË 

Mbasi parashtrohen dualizmi dhe disa rrjedhoja mund të 
thuhet se që nga par. 7 programi i plotë i imaterializmit është 
shpallur sheshit dhe mund të fillohen të nxirren rrjedhime prej 
tij. Rrjedhimi më 1 rëndësishëm ka të bëjë me ekzistencën e 
materies, ose, më mirë, mosekzistencën e saj. Al është një nga 
rrjedhimet e hedhjes poshtë të dallimit tradicional ndërmjet 
cilësive parësore e cilësive dytësore. Është edhe një vazhdim i 
kritikës së idesë-shëmbëlltyrë ose kopje që godet së pari pohimin, 
sipas të cilit, cilësitë parësore duheshin kuptuar si atribute të 
materies. Teoria e idesë - shëmbëlltyrë hidhet poshtë nga fakti se 
një ide nuk mund të jetë e.ngjashme veçse me një ide. Në qoftë 
se ideja nuk është një kopje, rrjedhimi më i rëndësishëm ka të ' 
bëjë me statusin e cilësive parësore që ndryshe nga cilësitë 
dytësore, konsideroheshin si kopje “të mira”, të besueshme, mbi 
të cilat mund të punonte mendimi shkencor. Por, sipas Berkeley- 


“ Shih për këtë çështje Genevieve Brykman, “Aciivitë e passivitë des idees cbez 
G. Berkeleyr, 

it, shtrirja, figura, lëvizja nuk mund të kenë statusin e privilegjuar 
që u japin Locke-u, Boyle dhe ithtarët e materies e të filozofisë 
korpuskulare. Vetë ideja e materies duhet të vihet në dyshim. E 
përcaktuar nga ithtarët e saj si një substrat ose një mbështetje, 
për Berkeley-n ky nocion është kundërthënës dhe pa kuptim. 
Për më tepër, është një hipotezë e pafrytshme nga pikëpamja 
heuristike dhe, në të vërtetë, diçka e pamendueshme. 

Mbasi e ka provuar këtë pikë thelbësore, që 1 heq haptas 
materies çdo ekzistencë dhe çdo mundësi ekzistence, Berkeley 
jep shpjegime për të, para se të rimarrë parashtrimin sistematik të 
doktrinës së tij dhe ta përligjë atë. Vërtet, në ç'mënyrë të pajtojmë 
imaterializmin, që përmbys tipin e shpjegimit të zakonshëm të 
dukurive, me pohimin se asgjë nuk ka ndryshuar, se pema është 
në lëndinë, “kali është në stallë dhe librat janë në bibliotekë ashtu 
si më parë””. Berkeley pohon me forcë, siç e thamë, ekzistencën 
e Natyrës dhe të Ligjeve të saj. Këto ligje vijnë nga Zoti që prodhon, 
nga dashamirësia për ne, idetë ose sendet në mënyrë që ato të 
duken të rregulluara. Në të vërtetë, idetë ndijore kanë vazhdimësi, 
koherencë dhe qëndrueshmëri që, me sa duket, nuk është puna 
jonë. Asnjë domosdoshmëri, qoftë dhe racionale, nuk e detyron 
Zotin të veprojë në këtë mënyrë. Fryt i një vullneti që u flet 
vullneteve të tjera, këto ligje kanë, së pari, një pikësynim praktik: 
ato na lejojnë që të rregullojmë veprimet tona. Idetë ose sendet që 
përbëjnë Natyrën, pa qenë aspak kopje ose produkte të nuk dihet 
çfarë grimcash, të zhveshura nga mendimi, janë të organizuara 
nga një vullnet sovran, një Intelekt sipëror. Ligjet e Natyrës janë, 
pra, një dhuratë e mirësisë së Zotit më shumë sesa e urtësisë apo 
të mençurisë Së tij. 

I mbështetur në doktrinën e tij dhe në mohimin e materies 
që është rrjedhojë logjike e saj, si një entiteti jashtëm dhe i pavarur 
nga një mendje që e percepton, Berkeley merr përsipër të tregojë 
se kundërshtimet e ndryshme që mund të parashtrohen kundër 
saj në shumicën e rasteve kthehen kundër tezës së atyre që i 
formulojnë. Duket se që te Parimet mendimi i Berkeley-t është 


” Shënime filozofike, nr. 429 

një mendim që dialogon, që saktësohet nëpërmjet fërkimeve dhe 
përballjeve me mendimin e të tjerëve, Pjesa më e madhe e këtyre 
kundërshtimeve lejojnë që imaterializmi të afirmohet kundër 
teorive sunduese. 
Le të paraqesim këtu, përmbledhtazi, përmbajtjen e këtyre 
kundërshtimeve dhe thelbin e përgjigjeve që u jepen. Qortimi i 
parë, në formë kundërshtimi, është se imaterializmi na privon 
nga një botë fizike reale dhe objektive dhe në vend të saj na 
ofron një botë kimerash e fantazmagorish. Berkeley e hedh poshtë 
këtë duke ripohuar ekzistencën e Natyrës, jashtë mendjes sonë, 
në mos jashtë çdo mendjeje dhe saktëson se termi ide nuk duhet 
të krijojë iluzion. Mund të kishte zgjedhur fjalën send, por 
parapëlqimi i tij shpjegohet nga shtrirja tepër e madhe e këtij 
termi të fundit që mund të cilësojë po aq mirë si idetë ashtu edhe 
mendjet. Një kundërshtim tjetër shprehet në pyetjen si mund të 
shpjegohet me hipotezën imaterialiste ndryshimi ndërmjet reales 
dhe imagjinares2 Problemi që shtrohet është delikat, ndofta më 
delikati me të cilin është përballuar Berkeley, edhepse, nga ana 
e tij, ai nuk sheh asnjë vështirësi të veçantë. Ai thotë se kur mendoj 
natën për diellin që e kam parë gjatë ditës, kam një ide të diellit, 
por kjo është shëmbëlltyra e idesë së diellit real dhe jo 
shëmbëlltyra e diellit real. Ky dallim na shmang të mos zihemi 
përsëri në lakun e doktrinës, bartëse të skepticizmit, të idesë si 
kopje ose shëmbëlltyrë të sendeve, bash të cilën imaterializmi 
kërkon ta zëvendësojë. Ka shumë ndryshim ndërmjet reales dhe 
imagjinares: ideja e zjarrit kur digjemi është e ndryshme nga ajo 
e zjarrit për të cilin vetëm mendojmë, por kjo nuk shkon kundër 
doktrinës së re. Kundërshtimi i tretë, thotë ai, nxirret.nga diçka 
që duket qartë: ne mendojmë se i shohim sendet në largësi, jashtë 
nesh. Argumentimi i Teorisë së re të shikimit përdoret këtu për 
të na sjellë ndërmend atë që është pikërisht një objekti të parit. 
Kundërshtohet edhe se ndërprerja e botës ndijore do të ishte një 
rrjedhim i tezës imaterialiste, por kjo nuk qëndron nëse duam 
me të vërtetë të marrim parasysh se marrëdhënia e mendjes me 
idenë nuk është e rastit dhe faktike, por thelbësore. Nëse ka një 
ide, ka dhe një niendje për ta perceptuar, pavarësisht nëse jam 

unë ose një tjetër. Pra, ndërprerjen e perceptimeve të mia ndijore 
nuk mund ta përdorim si argument për të pohuar ndërprerjen e 
objekteve ndijore: ka parametra të tjerë që duhen marrë parasysh. 
Mund të parashtrohet edhe kundërshtimi sipas të cilit, në qoftë 
se shtrirja është në mendje, mendja vetë është e shtrirë. Këtu 
Berkeley gjen rastin të bëjë një saktësim të rëndësishëm për 
statusin e “vvithout the mind” ose të “vvithin the mind”. Idetë janë 
në mendje, ato nuk ekzistojnë pa mendjen, ose jashtë saj, kjo do 
të thotë vetëm se ato janë për të objekte dhe jo cilësi, atribute 
ose mode. Kundërshtimi i gjashtë ka të bëjë me vlerën shpjeguese 
të materies. Berkeley tregon se, ajo, € zhveshur nga çdo fuqi 
shkakësore, humbet shumë nga ajo fuqi heuristike, të cilën duket 
se e venë në dyshim vetë ithtarët e saj. Por, atëhere, çfarë fitimi 
shpreson të arrijë imaterialisti nga heqja e shkaqeve natyrore për 
tju drejtuar veprimit të mendjeve” Berkeley, 1 cili “do të mendojë 
si ata që dinë, por të flasë si vulgu” e saktëson qëndrimin e tij 
ndaj okazionalizmit që pohon veprimin e Zotit, por duke ruajtur 
ekzistencën e materies, një qëndrim ky që për të është krejt 1 
çuditshëm dhe që nuk shkatërron asnjë nga farërat e skepticizmit 
dhe të afetarisë. Sillet si kundërshtim edhe konstatimi i pranimit 
të përgjithshëm të ekzistencës së materies. Sigurisht, rënia në një 
mendje nuk është argument, por filozofi e ndjen se duhet të 
shpjegojë një gabim aq të përhapur. Berkeley sheh shkakun e 
kësaj në përdorimin e gjuhës dhe, më saktë, në një përdorim të 
keq të saj, gjë që, mjaft shpesh, jep rast që fjalët të zënë vendin e 
sendeve. Por ky gabim vjen edhe nga fakti se nuk jemi të 
vetëdijshëm se autori i ideve tona jemi ne. Kjo ka dy rrjedhime: 
gabimin e rëndomtë sipas të cilit pranohet ekzistenca e materies, 
ekzistenca e pavarur e objekteve të perceptimit dhe gabimin më 
të veçantë që shtjellohet në teoritë e filozofëve që pohojnë 
ekzistencën e objekteve, shëmbëlltyrë e të cilave janë idetë tona. 
Kundërshtimi që vijon nxjerr si argument papajtueshmërinë e 
tezave imaterialiste me të vërtetat shkencore. Lëvizja e Tokës 
dhe e planeteve, të cilën e vërteton mekanika e Nevvton-it, a nuk 
e hedh poshtë imaterializmin, që shpall botërisht se ekziston 
vetëm ajo që perceptohet” Në të vërtetë, ekzistenca e lëvizjes së 

Tokës, një lëvizje që nuk perceptohet, duket se është në 
kundërthënie me parimin “esse est percipi”. Por edhe këtu, duhet 
kuptuar mirë domethënia e asaj që Berkeley e quan herë-herë 
Parimi 1 ri. Ajo që pohohet te par. 3 dhe rimerret pastaj te par. 
6 dhe par. 29 dhe 36 nuk shpie aspak në kufizimin e ekzistencës 
së ideve te perceptimi real ose efektiv që unë kam për to, por 
thjesht pohon se një ide nuk mund të ekzistojë pa një mendje, 
ose jashtë një mendjeje që ta perceptojë. Por mendja është në 
gjendje të ushtrojë një ndryshim imagjinar të kushteve të 
perceptimit gjë që e shtyn, siç ndodh në mekanikë, të pohojë 
ekzistencën e asaj që nuk e percepton efektivisht, por që mund 
ta perceptonte sikur kushtet të ndryshonin. Kundërshtimi i dhjetë, 
duke pasur parasysh faktin se bota vihet në veprim nga Zoti pa 
ekzistencën e materies ka të bëjë me stërhollimin e mekanizmave, 
të cilët na i vënë në dukje vëzhgimi dhe shkenca. Berkeley nuk 
e hedh poshtë ekzistencën e Natyrës dhe organizimin e saj 
jashtëzakonisht të hollë, por ai kujdeset të tregojë se rregullimet 
e goditura që vëzhgojmë nuk dëshmojnë për krijimin e një 
shkakësie mekanike në kuptimin e rreptë, por duhet të 
interpretohen më shumë si një ndërtim i tipit gjuhësor. NË Natyrë, 
Zoti më lajmëron dhe unë duhet të kërkoj të ndërtoj, me 
mekanizmat e tij, një shkencë më shumë parashikuese sesa 
shpjeguese. Zoti nuk është as arkitekt, as orëbërës. Ai më flet. 
Mekanizmat janë vendosur si shkronjat te fjalët. Zoti nuk zgjedh 
rrugën më të thjeshtë, ai zgjedh rrugën që mund të më ndriçojë 
më shumë. Kundërshtimi i njëmbëdhjetë paraqet edhe një kërkesë 
në të mirë të materies. Në fund të fundit, mund të pohojmë 
ekzistencën e materies, qoftë edhe të paperceptuar e pa cilësi” 
Kjo hipotezë është absurde. Vërtet, në ç'vend.do të vihej një 
materie e tillet Çfarë kuptimi mund të kishte ajo” A do të ishte ajo 
një shkak i panjohur” Mos, ndofta, ekziston te Zotit Por, në këtë 
rast, ajo do të ishte Zot dhe jo materie. Gjithçka, pra, të shtyn të 
mendosh se materia nuk mund të jetë veçse një fjalë dhe asgjë 
tjetër. Edhe një kërkesë e fundit, në të mirë të materies. A nuk 
mund të pranojmë, të paktën, që ekzistenca e saj nuk është 
kundërthënëse” Për Berkeley-n një pyetje e tillë nuk ka kuptim. 

Fjala materie nuk përmbush madje as kushtin minimal që të 
ekzistojë një kundërthënie. Vërtet, një kundërthënie ka të bëja 
veçse me fjalë që kanë kuptim. Po të flasim pa kurrfarë kufizimi 
mund të themi se ekzistenca e materies është e mundshme, ashtu 
siç mund të themi, po të duam, meqë arbitrariteti është një nga 
karakteristikat e gjuhës, se dy dhe dy bëjnë shtatë. Por, duke 
thënë një gjë të tillë, nuk themi asgjë sepse këto fjalë, të përdorura 
në këtë mënyrë, a kanë, vallë, një kuptim” Të pranosh një 
përkufizim thjesht mohues të materies do të thotë se materia dhe 
hiçi janë sinonime, gjë që edhe kjo është një mënyrë për të mohuar 
ekzistencën e saj. 

Kundërshtimet dhe përgjigjet kanë ndihmuar për të 
përforcuar sigurinë fillestare duke treguar pamundësinë e 
qëndrimeve alternative ndaj imaterializmit. Materializmi, po të 
flasim në një mënyrë të rreptë, është i pambrojtshëm. Ndërsa 
imaterializmi, i kuptuar mirë, mund të lehtësojë përparimin e 
shkencave duke na hequr qafe çështjet e padobishme ose të 
pazgjidhshme që i pengojnë. 

Berkeley merr, pra, parasysh rrjedhimet e tezave të tij në 
fushat përkatëse ku shpaloset njohja e ideve dhe e mendjeve. 
Përsa u takon ideve, është fjala për filozofinë natyrore dhe 
matematikën. 

Fizikani duhet të heqë dorë nga kërkimi i thelbit të sendeve, 
që nuk mund të gjendet te cilësitë e fshehta dhe aq më tepër te 
grimcat e ndryshimet e tyre. Ai nuk duhet të përpiqet të kërkojë 
shkaqet e dukurive, por më shumë t'i lidhë rastet e veçanta më 
rregullat e përgjithshme të cilat i drejtojnë. Në një farë kuptimi, 
njohja e tij nuk është më e saktë se ajo e njeriut të rrugës, por € 
vërteta që al zbulon është më e dobishme, sepse të parët e tij ka 
horizont më të gjerë dhe më gjithëpërfshirës. Fizikani që i njeh 
parimet imaterialiste, nuk do të kërkojë një shkak veprues natyroi 
të dalluar nga mendja. Ai do të jetë i vëmendshëm ndaj shkaqeve 
të fundit dhe nuk do ta shpërfillë studimin e historisë së Natyrës. 
Por, sidoqoftë, vëzhgimi i natyrës dhe i fenomeneve të dukshmë 
mbetet themelor sepse ai na lejon të zbulojmë ligje nga të cilat të 
nxjerrim me deduksion fenomene të tjera. Berkeley kujdeset të 

saktësojë se është fjala për deduksion dhe jo për vërtetim”, Përveç 
kësaj, duhet shmangur futja e nocioneve të tepërta në këto 
shkenca. Kështu, absolutet njutoniane hidhen poshtë. Ato nuk 
janë të nevojshme për kuptimin shkencor të lëvizjes. Berkeley 
propozon që hapësira absolute, karakteri i paperceptueshëm I 
së cilës është i papajtueshëm me tezat imaterialiste, të 
zëvendësohet me një qiell me trupa të ngulitur, pozicionet relative 
të të cilëve shërbejnë si pika referimi, një zgjidhje që nuk është 
në kundërshtim me tezën teorike për karakterin relativ të lëvizjes. 

Përsa i takon matematikës (aritmetikës dhe gjeometrisë), të 
njohura për rreptësinë e tyre të vërtetimit, Berkeley vëren se kjo 
nuk mjafton për t'i ruajtur me garanci nga gabimi nëse tregohet 
se edhe në to përvidhen disa gabime të zakonshme. Por, ai vëren 
dhe i vjen keq sidomos për parapëlqimin që kanë matematikanët 
për idetë e përgjithshme abstrakte dhe besimin e tyre në 
ekzistencën e jashtme dhe të pavarur të objekteve. Për të, këto 
shkenca mund të rifitojnë shumë po të rivendosin lidhjen me 
objektivin fillestar dhe me pikësynimin e tyre thelbësisht praktik. 
Aritmetika merret me shenjat e sendeve që janë numrat dhe jo 
me vetë sendet. Kjo duhet mbajtur mirë parasysh për të shmangur 
disa vështirësi. Gabimet e ngërthyera në gjeometri nuk janë të së 
njëjtës natyrë, ato lidhen me faktin se ajo është shkenca e shtrirjes, 
ide që bart iluzione materialiste. Gabime të shumta i kanë rrënjët 
sidomos në gabimin e ndarjes deri në pafundësi të shtrirjes së 
fundme. Kjo doktrinë është në kundërthënie me faktin që shtrirja 
është një ide, sepse një ide nuk mund të jetë pafundësisht e 
ndashme, ka një minimum ndijor përtej të cilit nuk mund të 
zbresësh. Të besosh në këtë ndashmëri të pafundme do të thotë 
ta veçosh sendin nga ideja dhe të biesh në kurthe e në gabime, 
të cilat tanimë i kemi kallëzuar. 

Matematika përdor shenja dhe është gabim, këtu si dhe gjetiu, 
ta trajtosh shenjën sikur të ishte sendi ose shëmbëlltyra e sendit. 
Ky gabim, që është treguar qysh te Hyrja e Parimeve në lidhje 
me idetë e përgjithshme abstrakte, është, sipas Berkeley-t, 

posaçërisht i pranishëm në zhvillimet e fundit të matematikës të 
epokës së tij, në veçanti në njehsimin e Nluksevë ose, në kontinent, 
në njehsimin infinitezimal. Shënojmë se kjo çështje ka ngjallur 
shumë herët interesin e Berkeley-t: ajo ishte objekti i një kumtese 
të mbajtur në vjeshtën e 1707-ës para Shoqërisë Filozofike ta 
Dublinit. Prapa maskës së rreptësisë shkencore e të sigurisë 
fshihen, këtu si dhe gjetiu, gabime e kundërthënie, Kështu, në 
njehsimin e flukseve, saktësia e rezultateve vjen, sipas Berkeley- 
t, prej një kompensimi gabimesh dhe jo nga siguria në vërtetim. 
Kjo ide, që do të shtjellohet gjerë e gjatë tek Analisti dhe do të 
jetë objekt i një polemike, e cila do të vazhdojë për shumë kohë 
mbas vdekjes së peshkopit të Cloyne-it është tashmë e pranishme 
më 1710. Rreptësia e matematikës është e kotë nëse ushtrohet 
mbi një objekt që nuk ekziston siç është rasti i infinitezimaleve, 
ose madhësive pambarimisht të-vogla. 

Me një fjalë, fizika e matematika janë me rëndësi të dorës së 
parë për njerëzimin, por që ato të kenë një zhvillim të 
harmonishëm duhet të pajtojnë objektin e tyre me kërkesat 
imaterialiste për të shmangur një zhvillim të tyre në zbrazët. 

Përveç ideve ose sendeve, imaterializmi lejon gjithashtu të 
flitet saktë edhe për termin tjetër të dualizmit berklian: mendjet. 
Mbështetëse për idetë, mendjet ose intelektet mund të njihen 
ashtu siç njihen idetë dhe një shqisë plotësuese për ta bërë një 
gjë të tillë do të ishte pa kurrfarë dobie. Ne nuk kemi, stricio 
sensu, një ide të mendjes, por kemi një ide në kuptim të gjërë, 
gjë që garanton se ajo mund të jetë objekt i një shqyrtimi. Pra, 
duhet t'ia ruajmë mendjes këtë heterogjenitet themelor dhe të 
shmangim çdo trajtim që do të synonte, në mos të materializonte 
mendjen, të paktën ta bënte diçka analoge me sendet ndijore. 
Domosdoshmëria e një mbështetjeje aktive për idetë tona na 
siguron për ekzistencën e saj. Ne e kapim kuptimin e fjalëve, 
shpirtit, mendjes, unit. Por njohja e mendjeve është € 
ndërmjetësuar dhe e tërthortë: ne i njohim ato në përmjet efekteve 
të tyre, nëpërmjet ideve që prodhojnë. Ne i njohim mendjet € 
tjera sepse shpirti ynë na jep një shëmbëlltyrë ose ide për to. 
Dhe nëse ngulitim në mendje se, gjuha, e huazuar nga ligjërimi 

për idetë, kur përdoret për intelektet është metaforike, mund të 
themi se i shohim të tjerët dhe Zotin ashtu si shohim largësinë, si 
objekt të të parit, porjo si objekt të mirëfilltë dhe të drejtpërdrejtë 
të të parit, siç na mëson Toria e re e shikimit. Ky paralajmërim 
në lidhje me përdorimin metaforik të gjuhës është me rëndësi, 
sepse pa të mund të kishim frikë se mos biem, përsëri, viktimë 
mashtrimi e fjalëve. Kështu, për shembull, kur flasim për vullnetin 
si për një lëvizje të shpirtit, duhet të kemi kujdes që të mos biem 
në një nga ato interpretime mekaniciste që, duke kundërshtuar 
lirinë, kanë rrjedhime të këqija në moral. Megjithatë, njohja e 
Zotit ndryshon, nga ajo që kemi për mendjet e tjera ose intelektet, 
sepse ajo na jepet me çdo ide. Çdo send na zbulon Zotin, kurse 
vetën një koleksion idesh të veçanta na bën të mendojmë për 
një njeri si qënie aktive, si fillesë e ndryshme nga ideja. Në qoftë 
se efektet e mendjeve të fundme janë të kufizuara, ato të vullnetit 
hyjnor janë të pranishme kudo mjafton të dish t'i këqyrësh mirë, 
jo imtësitë e sendeve, por bukurinë, përpjesëtimin dhe harmoninë. 
Ne nuk e shohim drejtpërsëdrejti, por Zoti duket kudo dhe në 
çdo gjë. 

Në fund të kësaj udhe, rivjen përsëri te qëllimi i paracaktuar 
apologjetik i veprës, sepse ka mundësi, më së fundi, mbasi ka 
vënë gishtin mbi gabimin e dijetarëve, të rikthehet te Ungjilli dhe 
të shpresojë se një zhvillim i harmonishëm i shkencave do të 
lejojë të korren frutat e bukura të pemës së njohjes për dobinë 
më të madhe të njerëzimit. 


Dominique BERLIOZ 

SHUMË TË NDERUARIT 
THOMAS, KONT I PEMBRUKUT', ETJ. 


Kalorës i Urdhrit shumë fisnik të Zharretierës dhe një nga 
anëtarët e shumë të nderuarit Këshill Privat të Madhërisë së Saj 


Imzot, 


Ju, ndofta, do të habiteni që një person i padëgjuar, i cili 
nuk ka nderin të njihet nga Fisnikëria Juaj, merr guximin t'ju 
drejtohet në këtë mënyrë, Por që një njeriu që ka shkruar diçka 
me qëllimin t'u japë një shtysë njohurive të dobishme dhe fesë 
në botë, i duhet të zgjedhë Fisnikërinë Tuaj si përkrahës të tij, 
kjo nuk do t'i dukej diçka e çuditshme kujtdo, për të cilin nuk 
është krejt e panjohur gjendja e sotme e kishës dhe e dijes dhe 
që, për pasojë, s'ka sesi të mos e dijë se çfarë stolie e mbështetjeje 
jeni Ju për të dyja. Megjithatë, asgjë nuk do të më kishte shtyrë 
t'jua bëja Juve këtë dhuratë të përpjekjeve të mia mjerane po të 
mos isha nxitur nga ajo çiltërsi dhe mirësi e natyrshme që është 
një faqe kaq e ndritur e karakterit të Fisnikërisë Suaj. Mund të 
shtoja, Imzot, se mirëdashja dhe bujaria e jashtëzakonshme që 
Ju keni pasur mirësinë ta tregoni për Shoqërinë tonë” më dha 


' Thomas Herbert, Konti i tetë 1 Pembrukut dhe Konti i pestë i Montgomerit, 
ishte mik dhe kishte letërkëmbim me Locke-un, I cili i kushtoi atij Esenë e tij të 
famshme si një vepër “që ka një farë ngjashmërie me disa pjesë të auij sistemi të 
gjerë e madhështor të shkencave që ju, Imzot, e keni përvijuar në një mënyrë aq 
të re, të saktë e mësimdhënëse”. Ai përfaqëson një familje të famshme në historinë 
politike dhe letrare angleze. Lindi në vitin 1650: ka qenë një fisnik 1 Kishës së 
Krishtit, në Oksford më 1672. Trashëgol titujt € tij më 1683, bëri betimin për 
Këshillin Privat më 1689 dhe u bë kalorës 1 Zharretlerës më 1700, Ka mbajtur 
disa nga ofiqet më të larta në shtet, gjatë mbretërimeve të Viljamit, Marisë e 
Anës. Ka qenë mëkëmbës i mbretit në Irlandë më 1707, duke qenë më parë një 
nga Komisionierët që negociuan bashkimin ndërmjet Anglisë e Skocisë. Al vdiq 
në janar të 1733-së, 

” Kolegji 1 Trinisë, Dublin. 

shpresën se nuk do të ngurronit të mbështetnit studimet 2 
njërit prej anëtarëve të saj. Këto konsiderata më kandisën të vë 
në këmbët e Fisnikërisë Suaj këtë traktat, ca më shumë edhe 
sepse kisha dëshirën € fortë të bëja të njohur se unë, me respektin 
më të thellë e të vërtetë për atë dituri e virtyt, që bota me aq të 
drejtë admiron te Fisnikëria Juaj, jam, 


8 t, . Ti -' - 
më i përvuajturi e më i devotshmi shërbëtor i Fisnikërisë Suaj, 


GEORGE BERKELEY 

PARATHËNIE 


Kjo që po botoj këtu, mbas një hulumtimi të gjatë e të 
kujdesshëm, më është dukur qartësisht e vërtetë dhe, besoj, nuk 
do të ishte e padobishme të njihej, sidomos nga ata që janë 
molepsur nga skepticizmi si dhe nga ata që ndiejnë nevojën për 
një vërtetim të ekzistencës dhe të palëndësisë së Zotit ose të 
pavdekshmërisë fizike të shpirtit. Në është vërtet kështu apo jo, 
do të isha i kënaqur që këtë t'ia lë gjykimit të paanshëm të lexuesit, 
sepse suksesi i asaj që kam shkruar, për mua ka rëndësi veç për 
aq sa ajo përkon me të vërtetën. Por, pikërisht, që kjo e fundit të 
mos dëmtohet më lejoni t'i kërkoj lexuesit të mos e japë gjykimin 
e vet para se ta ketë lexuar të gjithë librin tërësisht, të paktën një 
herë, me atë vëmendje e persiatje që kërkon çështja e trajtuar. 
Në të ka disa fragmente që, të marra të shkëputura, mund të 
keqkuptoheshin lehtësisht e në mënyrë trashanike (dhe një gjë e 
tillë nuk do të mund të ndreqej), duke u veshur pasoja krejt 
absurde, të cilat, sidoqoftë, mbas një shqyrtimi të plotë e të 
vëmendshëm, do të dilte se nuk rrjedhin prej tyre. Po ashtu, edhe 
sikur libri të lexohet nga fillimi në fund, por kalimthi e pa 
vëmendje, ka gjasë të kuptohet gabim ajo që kam dashur të them. 
Por, për një lexues me mend në kokë, poi bëj qejfin vetes, do të 
jetë krejtësisht i qartë dhe i kapshëm. 

Sa për risinë dhe karakterin e veçantë që mund të duket se 
kanë idetë që vijojnë, mendoj se është e panevojshme të kërkoj 
shfajësim për to. Me siguri duhet të jetë ose shumë i dobët ose t'i 
njohë shumë pak shkencat ai njeri që do të hidhte poshtë një të 

vërtetë që mund të vërtetohet, me të vetmen arsye se është zbuluar 
kohët e fundit ose se bie ndesh me paragjykimet e njerëzimit. 

M'u duk me vend t'i 
paraqes të gjitha kë 
të poe e to kët A 
rës ër e nxituara të disa njerëzve Të tn bn, për 
dhin poshtë një mendim, para se ta n€ tepër 
. , kuptojnë saki të 
tësisht. 

1. Meqë filozofia nuk është gjë tjetër veçse studimi i urtësisë 
dhe së vërtetës me të drejtë mund të pritet që ata që i kanë 
kushtuar asaj shumë kohë dhe mund duhet të gëzojnë një qetësi 
e dëlirësi të shpirtit, të kenë njohuri më të kthjellta e të qarta dhe 
të jenë më pak të trazuar nga dyshimet e vështirësitë sesa njerëzit 
e tjerë. Mirëpo, përkundrazi, shohim që masa e paditur e 
njerëzimit, që ecën në rrugën e rrahur të gjykimit të shëndoshë 
të rëndomtë e që drejtohet nga ato që i dikton natyra, në pjesën 
më të madhe të saj është e shpenguar dhe pa shqetësime. Për të 
asgjë nga gjërat me të cilat është familjarizuar nuk është e 
pashpjegueshme ose e vështirë për t'u kuptuar. Ajo nuk ankohet 
për ndonjë mungesë qartësie e sigurie në ndijimet e saj dhe është 
jashtë çdo rreziku të bëhet skeptike. Por sapo largohemi nga 
ndijimet dhe instinkti për të ndjekur dritën e një parimi të epërm, 
për të arsyetuar e përsiatur dhe për të vrarë mendjen për natyrën 
e sendeve, mijëra dyshime lindin në mendjet tona pikërisht për 
ato gjëra që më parë na dukej se i kuptonim plotësisht. 
Paragjykime dhe gabime të shqisave shfaqen nga të gjitha anët 
para shikimit tonë: ndërsa rrekemi t'i ndreqim këto me anë të 
arsyes, pa e ndjerë rrëshqasim në paradokse trashanike, në 
vështirësi dhe mangësi logjike që vijnë duke u shumëfishuar e 
rritur dora-dorës krahas me përparimin tonë në mendimin teorik 
abstrakt, më në fund, mbasi jemi endur përmes shumë labirinteve 
të ngatërruara, e shohim veten në pikën nga u nisëm, ose, ç'ka 
është më keq, të ngecur në një spekticizëm të pashpresë. 

2. Mendohet se shkak për këtë është karakteri.i errët i 
sendeve, apo dobësia dhe papërsosmëria natyrore e intelektit 
tonë, Thuhet se aftësitë që kemi janë të pakta dhe ato natyra i ka 

paracaktuar për ta ruajtur dhe ta shijuar jetën dhe jo për të 
depërtuar në thelbin e brendshëm dhe në ndërtimin e sendeve, 
Përveç kësaj, meqë mendja e njeriut është e fundme, kur ajo 
merret e trajton gjëra që kanë diçka nga e Pafundmja, nuk është 
për t'u habitur që ajo të ndeshet me absurditete e kundërthënie: 
prej tyre nuk mund të çlirohet kurrë, sepse e pafundmja, nga 
natyra e saj, nuk mund të kuptohet nga ajo që është e fundme, 

3. Por, ndofta, i mbajmë tepër hatrin vetes sonë kur ua veshim 
fajin veçanërisht aftësive tona dhe jo aq përdorimit të keq që iu 
bëjmë atyre. Është vështirë të supozosh që duke u nisur nga parime 
të vërteta e duke arsyetuar saktë të arrihej në rrjedhime që nuk 
qëndrojnë më këmbë ose janë të dyshimta. Ne duhet të besojmë 
se Zoti është sjellë më bujarisht me njerëzit, sesa t'u jepte atyre një 
dëshirë të zjarrtë për atë dije, të cilën e ka vënë jashtë rrokjes së 
tyre. Kjo nuk do të ishte në pajtim me përdëllimin e mirëdashjen e 
zakonshme të Providencës, e cila u jep pa kursyer krijesave mjete 
të tilla, që të përdorura siç duhet, mund të përmbushin çfarëdo 
dëshirash që Ajo u ka frymëzuar. Duke i pasur parasysh këto, jam 
i prirur të mendoj se, në mos për të gjitha, për pjesën më të madhe 
të atyre vështirësive me të cilat janë eglendisur deri tani filozofët 
dhe që kanë mbyllur rrugën drejt dijes, shkakun duhet ta gjejmë 
tërësisht në veten tonë. Kemi qenë ne ata që kemi ngritur një re 
pluhuri dhe pastaj ankohemi se nuk mund të shohim. 

€. Pra, qëllimi im është të përpiqem të zbuloj cilat janë ato 
parime që kanë sjellë gjithë ato dyshime e pasiguri, ato absurditete 
e kundërthënie ndërmjet disa shkollave të filozofisë e ikanë çuar 
deri në atë pikë saqë njerëzit më të mençur të mendonin se 
padituria jonë ishte e pashërueshme, se ajo lindte nga ngathtësia 
dhe kufizueshmëria natyrore e aftësive tona. Dhe, sigurisht, është 
një punë që meriton gjithë mundin tonë për të bërë hulumtime 
të sakta përsa u takon parimeve të njohjes njerëzore, për t'i 
shoshitur € shqyrtuar ato nga të gjitha anët, sidomos meqë ka 
disa arsye për të dyshuar se këto pengesa e vështirësi që dalin 
dhe i sjellin ngatërresa mendjes në kërkimin e së vërtetës nuk 
burojnë aq shumë nga ndonjë paqartësi ose ndërlikim te vetë 
objektet, apo nga të meta të natyrshme në intelektin njerëzor 

sesa nga parime të rreme për të cilat është ngulur këmbë dhe që 
mund të ishin shmangur. 

5. Sado e vështirë dhe shkurajuese të duket kjo përpjekje, 
sidomos kur kam parasysh sa njerëz të mëdhenj e të 
jashtëzakonshëm, më kanë paraprirë me të njëjtat synime, 
prapëseprapë, nuk jam pa shpresë. Duke e çmuar se pikëpamjet 
më të gjera nuk janë gjithmonë më të qartat dhe se ai që është 
miop shtrëngohet t'i afrojë më tepër objektet dhe, ndofta, duke i 
shqyrtuar më nga afër dhe më me vëmendje arrin të shquajë atë 
që u ka shpëtuar syve shumë më të mprehtë. 

6. Me qëllim që të përgatis mendjen e lexuesit për të 
konceptuar më lehtësisht sa vijon është me vend të parashtroj, si 
hyrje, ca gjëra që kanë të bëjnë me natyrën dhe shpërdorimin e 
gjuhës. Shpleksja e kësaj çështjeje më shtyn që, në njëfarë mase, 
t'u dal përpara rezultateve të hulumtimit tim, sepse jam i 
vëmendshëm ndaj asaj që duket se ka luajtur rol kryesor për ta 
ngatërruar dhe hutuar spekulimin filozofik, duke u bërë shkas i 
gabimeve e vështirësive të panumërta thuajse në të gjitha fushat 
e njohjes. Është fjala pikërisht për pohimin se mendja ka aftësi të 
formojë ide abstrakte ose nocione të sendeve. Një njeri, apër të 
cilin nuk janë krejt të panjohura shkrimet e diskutimet e filozofëve, 
detyrohet të pranojë se një pjesë jo e vogël e tyre u kushtohet 
ideve abstrakte. Mendohet se posaçërisht këto përbëjnë objektin 
e atyre shkencave që përfshihen nën emrat e logjikës e metafizikës 
dhe të gjithë atyre formave të dijes që çmohen si më abstraktet e 
më të lartat. Në gjithë këto, vështirë se do të gjendet qoftë edhe 
një çështje që të jetë trajtuar pa supozuar se idetë abstrakte 
ekzistojnë në mendje dhe se ajo i njeh fare mirë. 

7. Të gjithë e pranojnë se cilësitë ose modet e sendeve nuk 
ekzistojnë kurrë, në të vërtetë, secila më vete dhe e shkëputur 
nga gjithë të tjerat, por janë të përziera e, si të thuash, të shkrira 
së bashku, shumë syresh në të njëjtin objekt. Por, na thonë se 
mendja duke qenë e aftë ta shqyrtojë çdo cilësi veçmas ose të 
shkëputur nga ato cilësi të tjera me të cilat është e bashkuar arrin 
kështu të formojë ide abstrakte. Për shembull, nëpërmjet të parit 
perceptohet një objekt me shtrirje, 1 ngjyrosur dhe në lëvizje: 

këtë ide të përzier ose të ndërthurur mendja e zbërthen në pjesë: 
e saj të thjeshta përbërëse dhe duke e kundruar secilën më vete, 
duke 1 përjashtuar të tjerat, arrin të formojë idetë abstrakte ta 
shtrirjes, të ngjyrës, të lëvizjes. Dhe jo se është e mundshme që 
ngjyra apo lëvizja të ekzistojnë pa shtrirjen: por vetëm që mendja 
të formojë me anë të abstraksionit idenë e ngjyrës pavarësisht 
nga shtrirja dhe idenë e lëvizjes pavarësisht si nga ngjyra ashtu 
dhe nga shtrirja. 

8. Përveç kësaj, mendja, pasi ka vënë re se te të gjitha shtrirjet 
e veçanta të perceptuara nga shqisat ka diçka të përbashkët dhe 
të ngjashme si dhe gjëra të tjera të veçanta, si kjo ose ajo formë 
ose madhësi, që dallojnë një shtrirje prej një tjetre, e shqyrton 
ndaras ose € veçon atë që kanë të përbashkët, duke formuar 
kështu një ide shumë abstrakte të shtrirjes që nuk është as vijë, 
as sipërfaqe as vëllim, madje nuk ka kurrfarë forme ose madhësie, 
por është një ide krejt e shkëputur nga të gjitha këto. Në të njëjtën 
mënyrë mendja, duke shpërfillur ngjyrat e veçanta të perceptuara 
nga shqisat, atë çka i dallon njërën nga tjetra, dhe duke mbajtur 
vetëm atë që është e përbashkët për të gjitha, formon një ide të 
ngjyrës në mënyrë abstrakte, e cila nuk është as e kuqja, as bluja, 
as e bardha, as ndonjë ngjyrë tjetër e caktuar. Dhe, në një mënyrë 
të ngjashme, duke shqyrtuar lëvizjen në mënyrë abstrakte, të 
shkëputur jo vetëm nga trupi që lëviz, por edhe nga trajektorja € 
përshkuar prej tij, nga çdo drejtim a shpejtësi e veçantë, formohet 
ideja abstrakte e lëvizjes, kjo ide u korrespondon të gjitha lëvizjeve 
të veçanta që mund të perceptohen nga shqisat. 

-9. Ashtu sl i formon mendja idetë abstrakte të cilësive ose të 
modeve po ashtu arrin me të njëjtën saktësi, ose veçim mendor, 
tek idetë abstrakte të qenieve më të përbëra, që përfshijnë shumë 
cilësi të cilat bashkekzistojnë. Për shembull, mbasi ka vënë re se 
Pjetri, Gjini dhe Gjoni i ngjajnë njëri-tjetrit nga një farë përkimi i 
trajtës dhe në disa cilësi të tjera, mendja e lë mënjanë idenë 
komplekse ose të përbërë të Pjetrit, Gjinit dhe të ndonjë njeriu 
tjetër të veçantë, atë që është e përveçme për secilin, duke mbajtur 
vetëm çka është e përbashkët për të gjithë dhe, kështu, formon 
një ide abstrakte, ku kanë pjesë të gjithë individët e veçantë, 

duke abstraguar plotësisht e duke hequr të gjitha ato rrethana e 
ndryshime që përcaktojnë një ekzistencë të veçantë, Dhe, thuhet 
se, me këtë mënyrë, arrijmë tek ideja abstrakte e njeriut, ose, po 
të dëshironi tek ideja e njerëzimit ose e natyrës njerëzore, Është 
e vërtetë se në këtë ide përfshihet ngjyra, sepse nuk ka njeri që 
të mos ketë një ngjyrë, po kjo ngjyrë nuk mund të jetë as e bardhë, 
as € zezë as çfarëdo ngjyrë tjetër e posaçme, sepse nuk ka ngjyrë 
të veçantë që të jetë e përbashkët për të gjithë njerëzit. Po kështu, 
në idenë e njeriut përfshihet shtati, por, ai nuk është as i lartë as 
i ulët, as edhe shtat i mesëm, por diçka që abstraktohet nga të 
gjitha këto. Kështu ndodh edhe për gjithë të tjerat. Për më tepër, 
meqë ka një larmi të madhe krijesash të tjera që pjesërisht kanë 
diçka të përbashkët me idenë komplekse të njeriut, mendja, duke 
i lënë mënjanë këto pjesë që janë karakteristike për njerëzit dhe 
duke ruajtur vetëm ato që janë të përbashkëta për të gjitha krijesat 
e gjalla, formon idenë e kafshës. Ajo abstrakton jo vetëm nga të 
gjithë njerëzit e veçantë, por edhe nga të gjithë zogjtë, bishat, 
peshqit dhe insektet. Pjesët përbërëse të idesë abstrakte të kafshës 
janë trupi, jeta, ndjeshmëria dhe lëvizja e vetvetishme. Me “trup” 
nënkuptohet një trup pa kurrfarë forme ose pamjeje të veçantë, 
sepse nuk ka një formë ose pamje të përbashkët për të gjitha 
kafshët. Dhe ky trup nuk do të jetë i mbuluar as me qime, as me 
pendë, as me luspa, etj, por nuk do të jetë asi zhveshura lakuriq: 
qimet, pendët, luspat dhe lakuriqësia janë veçori dalluese të 
kafshëve të veçanta, prandaj janë lënë jashtë idesë abstrakte. Për 
të njëjtën arsye, lëvizja e vetvetishme nuk duhet të jetë as të 
ecurit, as të fluturuarit, as të zvarriturit. Megjithatë, ka një lëvizje, 
por se ç'është kjo lëvizje nuk është e lehtë të konceptohet. 

10. Nëse ka të tjerë që e zotërojnë këtë aftësi të mrekullueshme 
për të abstraktuar idetë e tyre, u takon atyre ta thonë këtë. Sa për 
veten time, Pguxoj të them haptazi se nuk e kaml. E ndjej sigurisht, 
se kam aftësi për të imagjinuar ose për të krijuar për vete një 
përfytyrim të ideve të atyre sendeve të veçanta që kam perceptuar, 
duke i bashkuar dhe duke i ndarë ato në mënyra të ndryshme. 


$ Hequr në botimin e dytë. 

Mund të përfytyroj një njeri me dy 'kokë, ose pjesën e sipërme të 
një njeriu të bashkuar me trupin e një kali. Mund të shqyrtoj dorën, 
syrin, hundën, secilin më vete, të shkëputur ose të veçuar nga 
pjesa tjetër e trupit. Por, cilado qoftë dora ose syri që imagjinoj 
duhet të ketë një formë dhe një ngjyrë të përcaktuar. Po ashtu, 
ideja e njeriut që formoj duhet të jetë ideja e një njeriu të bardhë 
ose të zi ose të kuqerremtë, € një njeriu trupdrejtë ose të kërrusur, 
të gjatë ose të shkurtër apo me shtat mesatar. Sado të rrekem e të 
vras mendjen nuk mundem ta konceptoj idenë abstrakte që 
përshkrova më lart. Dhe po aq të pamundur e kam të formoj idenë 
abitrakte të lëvizjes të veçuar nga trupi që lëviz e që nuk është as 
e shpejtë as e ngadalshme, as sipas një vije të lakuar e as drejtvizore, 
E njëjta gjë mund të thuhet për çfarëdo ideje tjetër të përgjithshme 
abstrakte. Që të jem më i qartë: e pranoj se jam në gjendje të 
abstragoj, por vetëm në një kuptim, domethënë kur shqyrtoj disa 
pjesë ose cilësi të veçanta të shkëpurura nga të tjerat, që, megjithëse 
gjenden të bashkuara me to në ndonjë objekt, mund të ekzistojnë 
realisht edhe pa to. Por mohoj se mund t'i abstraktoj njerën prej 
tjetrës, ose t'i konceptoj veçmas ato cilësi që nuk mund të ekzistojnë 
në të vërtetë të veçuara në këtë mënyrë: mohoj se jam në gjendje 
të formoj një nocion të përgjithshëm duke abstraktuar nga veçoritë 
ashtu siç u përshkrua më lart. Këto janë dy kuptimet e mirëfillta të 
termit “abstraksion”. Dhe ka arsye të besohet që shumë njerëz e 
pranojnë se me ta ndodh e njëjta gjë si me mua. Shumica e njerëzve 
që janë të thjeshtë e pa shkollë, nuk mëton kurrë të ketë nocione 
abstrakte. Thuhet se ato janë të vështira dhe nuk mund të arrihen 
pa mund e studim. Rrjedhimisht, kemi arsye të arrinim në 
përfundimin se, sikur të ekzistonin nocionet abstrakte, ato do të 
ishin privilegj vetëm i të diturve. 

11. Tani do të shqyrtoj se çfarë mund të thuhet në mbrojtje 
të doktrinës së abstraksionit dhe do të përpiqem të zbuloj se 
ç'është ajo që i shtyn mendimtarët të bëjnë të vetin një opinion si 
ky, aq larg arsyes së shëndoshë. Një filozof fi shkëlqyer dheli 
vlerësuar me të drejtë, që vdiq para disa kohe, i ka dhënë, pa 
dyshim, një mbështetje të madhe kësaj doktrine, sepse linte të 
kuptohej sikur zotërimi i ideve të përgjithshme abstrakte është 

ajo gjë që përbën ndryshimin më të madh ndërmjet njeriut dhe 
kafshës, përsa i takon mënyrës së tyre të të kuptuarit. “Të kesh 
ide të përgjithshme”, thotë ai, “është ajo që krijon një ndryshim 
të plotë ndërmjet njeriut dhe kafshëve dhe kjo është një përsosje 
të cilën aftësitë e kafshëve nuk mund ta arrijnë kurrë. Sepse është 
e qartë se ne nuk vërejmë asnjë gjurmë në to të përdorimit të 
shenjave të përgjithshme për ide universale: prandaj kemi arsye 
të marrim me mend se ato nuk e kanë aftësinë e të abstraktuarit 
ose të formimit të ideve të përgjithshme derisa nuk përdorin fjalë 
ose shenja të tjera të përgjithshme”. Dhe pak më poshtë: “Prandaj 
mendoj se mund të supozojmë se pikërisht këtu qëndron ajo çka 
i dallon llojet e kafshëve nga njeriu: dhe pikërisht ky ndryshimi 
mirëfilltë i ndan krejtësisht nga njeriu, duke krijuar një largësi 
kaq të madhe ndërmjet tyre. Sepse po të kenë ato qoftë dhe 
ndonjë ide dhe të mos jenë makina të thjeshta (siç mëtojnë disa), 
ne nuk mund t'u mohojmë se kanë njëfarë arsyeje. Ashtu siç e 
kam të qartë se kam ndjeshmëri, po aq e qartë më duket se disa 
syresh, në raste të caktuara, arsyetojnë. Por kjo ndodh vetëm për 
ide të veçanta, ashtu siç i marrin nga shqisat e tyre. Më të 
përsosurat ndër to janë të burgosura brenda caqeve të ngushta 
dhe nuk kanë (siç mendoj unë) aftësinë që t'i zgjerojnë ato me 
asnjë lloj abstraksioni” - Essay on Human Understanding, LN, 
k.I1, $10 e 11. Jam patjetër i një mendjeje me këtë autor të ditur 
se aftësitë e kafshëve kurrsesi nuk mund të arrijnë deri tek 
abstraksioni. Por nëse kjo do të bëhet veçoria dalluese e këtij 
Iloji kafshësh kam frikë se shumë nga ata që mbahen për njerëz 
do të duhej të numëroheshin për kafshë. Arsyeja që është dhënë 
këtu për të treguar se ne nuk kemi asnjë bazë të mendojmë se 
kafshët kanë ide të përgjithshme abstrakte është se nuk vërejmë 
të përdorin fjalë ose shenja të tjera të përgjithshme. Vërtetimi 
këtu bazohet te supozimi se të përdorësh fjalë nënkupton të kesh 
ide të përgjithshme. Nga kjo rrjedh se njerëzit që përdorin gjuhën 
janë në gjendje të abstraktojnë ose të përgjithësojnë idetë e tyre. 


“ Hequr në botimin e dytë, 
” Dekarti që 1 konsideron kafshët si makina (që ndjejnë). 

Që ky është kuptimi dhe argumentimi i autorit do të dalë më te 

në përgjigjen që jep ai për një pyetje që shtron në një vend tjetër: 
“Meqë të gjitha sendet që ekzistojnë janë vetëm të veçanta, atëherë 
si arrijmë në terma të përgjithshëm””. Përgjigjja që jep është kjo: 
“Fjalët bëhen të përgjithshme, sepse përdoren si shenja idesh të 
përgjithshme” (Essay on Human Understanding, L.III, kreu 3, 
56). Por, duket se një fjalë bëhet e përgjithshme kur e bëjnë 
shenjë jo të një ideje të përgjithshme abstrakte, por të disa ideve 
të veçanta, të cilat ajo, pa kurrfarë dallimi mes njërës a tjetrës 1 
shtie në mendje. Për shembull, kur thuhet “ndryshimi i lëvizjes 
është në përpjesëtim me forcën e ushtruar” ose “çdo gjë që ka 
shtrirje është e ndashme”, këto fjali duhet të kuptohen se 1 
referohen lëvizjes dhe shtrirjes në përgjithësi, por, nga kjo nuk 
rrjedh se këto fjalë i kujtojnë mendimit tim idenë e lëvizjes pa 
një trup që lëviz, ose pa ndonjë drejtim e shpejtësi të caktuar, 
ose, se unë duhet të konceptoj një ide të përgjithshme abstrakte 
të shtrirjes që nuk është as vijë, as sipërfaqe, as vëllim, as e madhe 
ose e vogël, as e zezë, e bardhë, ose e kuqe, as me ndonjë ngjyrë 
tjetër të caktuar. Nga fjalia e parë rrjedh logjikisht vetëm kjo: 
çfarëdo lëvizjeje të veçantë që shqyrtoj, qoftë e shpejtë ose e 
ngadalshme, vertikale, horizontale ose e pjerrët dhe cilido qoftë 
objekti që lëviz, aksioma mbetet e vërtetë. E njëjta gjë ndodh 
edhe me aksiomën e dytë, që vlen për cilëndo shtrirje të veçantë 
dhe nuk ka rëndësi nëse ajo është vijë, sipërfaqe ose vëllim, nëse 
ka këtë ose atë madhësi a trajtë. 

12. Mund të kuptojmë më mirë sesi bëhen të përgjithshme 
fjalët duke shqyrtuar në ç'mënyrë bëhen të përgjithshme idetë. 
Por këtu duhet vënë në dukje se unë nuk mohoj aspak se ka ide 
të përgjithshme, por mohoj vetëm se ka ide të përgjithshme 
abstrakte. Në fragmentet që kemi cituar më lart, ku zihen në 
gojë idetë e përgjithshme, gjithmonë supozohet se ato janë 
formuar me abstraktim, sipas mënyrës së parashtruar në paragrafet 
8 dhe 9. Tani, nëse duam t'u japim një kuptim fjalëve tona dhe të 
mos flasim veçse për atë që mund të konceptojmë, jam i mendjes 
se duhet të pranojmë që një ide, e cila e shqyrtuar në vetvete 
është e veçantë, bëhet e përgjithshme kur përdoret për të 

përfaqësuar ose zëvendësuar të gjitha idetë e tjera të veçanta të 
të njëjtit lloj. Le ta sqarojmë me një shembull, Po e zëmë se një 
matematikan po vërteton metodën e ndarjes së një segmenti në 
dy pjesë të barabarta. Ai vizaton, për shembull, një vijë të zezë 3 
cm të gjatë: kjo vijë, që në vetvete është e veçantë, megjithatë 
është e përgjithshme përsa i takon domethënies së saj, sepse 
është përdorur për të përfaqësuar. çfarëdo vije të veçantë. Kështu, 
ajo që vërtetohet për të është vërtetuar për të gjitha vijat ose, me 
fjalë të tjera, për një vijë në përgjithësi. Dhe, ashtu si kjo vijë e 
veçantëbëhet e përgjithshme kur kthehet në një shenjë, po kështu 
emri vijë, që i marrë në vetvete është i veçantë, i përdorur si 
shenjë, bëhet i përgjithshëm. Dhe ashtu si e para ia detyron 
karakterin e saj të përgjithshëm, jo faktit se është shenjë e një 
vije abstrakte ose të përgjithshme, por se është shenjë e të gjitha 
vijave të drejta të veçanta që mund të ekzistojnë, po kështu duhet 
menduar se karakteri i përgjithshëm i fjalës buron nga 1 njëjti 
shkak, e pikërisht, nga fakti se ajo shënon vijat e ndryshme të 
veçanta pa kurrfarë dallimi. 

13. Për t'i dhënë lexuesit një paraqitje të shkurtër dhe të 
qartë të natyrës së ideve abstrakte dhe të përdorimeve për të 
cilat mendohet se ato janë të nevojshme do të citoj edhe një 
fragment nga Essay on Human Understanding: “Idetë abstrakte 
nuk janë aq të qarta ose të lehta për fëmijët ose për mendje ende 
të pastërvitura si idetë e veçanta Nëse u duken të lehta të rriturve 
kjo ndodh sepse të tilla i ka bërë një përdorim i vazhdueshëm 
dhe familjarizimi me to. Sepse, kur ne mendojmë hollë e me 
kujdes për to do të vëmë re se idetë e përgjithshme janë sajime 
dhe shpikje të mendjes që bartin vështirësi nuk paraqiten aq 
lehtë sa jemi të prirur të besojmë. Për shembull, a nuk duhet një 
farë mundi e aftësie për të formuar idenë e përgjithshme të 
trekëndëshit (që, sidoqoftë, nuk është një nga më abstraktet, 
gjithëpërfshirëset e më të vështirat)2 Ai nuk duhet të jetë as 
këndpjerrët, as kënddrejtë, as barabrinjës, as dybrinjënjëshëm, 
as brinjëndryshëm: duhet të jetë njëherësh edhe si të gjithë këta 
edhe si asnjë prej tyre. Në të vërtetë, është diçka jo e përsosur që 
nuk mund të ekzistojë, një ide ku ca pjesë idesh të ndryshme e të 

papapajtueshme janë vënë së bashku. Është e vërtetë se Mendja, 
në atë gjendje Jo të përsosur që është, ka nevojë për ide të tilla 
dhe ngutet t'i formojë për voli komunikimi dhe për zgjerimin e 
njohurive, dy gjëra për të cilat, nga natyra e vet, është shumë e 
prirur. Por, megjithatë, njeriu ka arsye të dyshojë se mos ide të 
tilla janë shenja të papërsosurisë sonë, TË paktën, kjo është e 
mjaftueshme për të treguar se idetë më abstrakte dhe të 
përgjithshme nuk janë ato me të cilat mendja familjarizohet në 
fillim dhe më lehtësisht, dhe as ato që njihen të parat-L.iv, k.7, 
par.9. Nëse dikush ka aftësinë të formojë në mendjen e vet një 
ide të trekëndëshit, si ajo që u përshkrua këtu, është e kotë të 
mëtosh t'ia heqësh nëpërmjet diskutimit. Dhe unë këtë nuk e 
marr përsipër. Dëshiroj vetëm që lexuesi të sigurohet plotësisht 
dhe ta dijë nëse e ka një ide të tillë apo jo. Dhe kjo, më duket 
mua, nuk është një detyrë e vështirë për askënd. A ka gjë më të 
lehtë për cilindo se të këqyrë pak mendimet e tij dhe të rreket të 
shohë në ka në to apo në arrin të ketë një ide që do të përkonte 
me përshkrimin e dhënë këtu të idesë së përgjithshme të një 
trekëndëshi, i cili nuk është as këndpjerrët, as kënddrejtë, as 
barabrinjës, as dybrinjënjëshëm, as brinjëndryshëm, por si të gjithë 
këta dhe si asnjë prej tyre njëherësh” 

14. U fol këtu për vështirësitë që sjellin idetë abstrakte dhe 
mundin e aftësitë që lypen për t'i formuar ato. Të gjithë e pranojnë 
se duhet shumë punë dhe mundimi madhi mendjes për të çliruar 
mendimet tona nga objektet e veçanta e për t'i lartësuar ato në 
shkallën e atyre përslatjeve sublime që kanë të bëjnë me idetë 
abstrakte. Do të ishte e natyrshme, më duket, që së këndejmi të 
arrihej në përfundimin se një gjë kaq e vështirë si formimi i ideve 
abstrakte nuk ka qenë i nevojshëm për komunikim, i cili është 
kaq i lehtë dhe i rëndomtë për çdo lloj njerëzish. Por, na thonë, 
se nëse ato u duken të qarta dhe të lehta të rriturve, kjo ndodh 
vetëm se të tilla i ka bërë përdorimi i vazhdueshëm dhe 
familjarizimi me to. Tani, unë do të doja të dija në çfarë kohe 
njerëzit janë përkushtuar për kapërcimin e kësaj vështirësie dhe 
E t'i dhënë vetes ato mjete ndihmëse të nevojshme për ligjërime 

jo nuk mund të ndodhë kur janë të rritur: sepse, atëhere, nuk 

duket të jenë të vetëdijshëm për këtë përpjekje. Pra, mbetet që 
kjo të jetë një punë € fëmijërisë së tyre. Por, sigurisht, puna e 
madhe e shumëfishtë e formimit të nocioneve abstrakte është 
një detyrë tepër e rëndë për atë moshë të njomë. A nuk është një 
gjë e çuditshme të supozosh se dy fëmijë nuk mund të çuçurisin 
së bashku për sheqerkat, rraketaket e për xhinglat e tyre të tjera 
derisa të mos kenë kolisur njëra me tjetrën kaq gjëra të 
papajtueshme, dhe kështu, të kenë formuar në mendjet e tyre 
ide të përgjithshme abstrakte dhe t'i kenë lidhur këto ide me çdo 
emër të rëndomtë që përdorin” 

15. Nuk mendoj as se ato janë qoftë dhe një grimë më të 
nevojshme për zgjerimin e dijes sesa për komunikim. E di mirë 
që këmbëngulet shumë në këtë çështje, se çdo njohuri dhe 
vërtetim kanë të bëjnë me nocione universale. Me këtë pajtohem 
plotësisht. Por, nuk më duket se këto nocione janë formuar me 
abstraksion në mënyrën e parashtruar më sipër — universaliteti 
mesa marr vesh unë, nuk qëndron në natyrën ose në konceptimin 
absolut, pozitiv të diçkaje, por në marrëdhëniet që ka kjo me të 
veçantat që tregohen ose përfaqësohen prej saj. Për hir të kësaj, 
sendet, emrat ose nocionet, që për natyrën e tyre janë të veçanta, 
bëhen universale. Kështu, kur vërtetoj ndonjë pohim për 
trekëndëshat supozohet se kam parasysh idenë universale të një 
trekëndëshi. Kjo nuk duhet kuptuar sikur mund të formoj idenë 
enjë trekëndëshi që nuk është as barabrinjës, as brinjëndryshëm, 
as dybrinjënjëshëm, ama ky trekëndësh i veçantë që shqyrtoj, 
s'ka rëndësi nëse është i këtij apo atij lloji, të zëvëndësojë e të 
përfaqësojë çfarëdo trekëndëshi të kufizuar nga vija të drejta, 
dhe në këtë kuptim ai është universal. Kjo duket shumë e thjeshtë 
e nuk sjell kurrfarë vështirësie. 

16. Por këtu do të na bëhet pyetja: si mund ta dimë që një 
pohim është i vërtetë për të gjithë trekëndëshat e veçantë, në 
qoftë se nuk e kemi parë së pari të vërtetuar për idenë abstrakte 
të trekëndëshit, që pajtohet njëlloj me të gjithë trekëndëshat e 
veçantë” Sepse, edhe sikur të vërtetohet se një veti e ka një 
trekëndësh i veçantë, që këtej nuk rrjedh se ajo gjithashtu përket 
ndonjë trekëndëshi tjetër që në çdo aspekt nuk është i njëjtë me 

të. Për shembull, kur kam vërtetuar se Shuma e tri këndeve të një 
trekëndëshi kënddrejtë dybrinjënjëshëm është e barabartë me 
dy kënde të drejtë, nuk mund të arrij në përfundimin se këtë vetj 
e kanë të gjithë trekëndëshat e tjerë që nuk kanë as një kënd të 
drejtë as dy brinjë të barabarta. Pra, duket se për të qenë i sigurt 
që ky pohim është universalisht i vërtetë osc duhet të bëjmë një 
vërtetim të veçantë për çdo trekëndësh të veçantë, gjë që është e 
pamundur, ose ta vërtetojmë njëherë e mirë, këtë pohim për idenë 
abstrakte të trekëndëshit në të cilën kanë pjesë të gjithë 
trekëndëshat dhe prej së cilës që të gjithë përfaqësohen njëlloj. 
Kësaj i përgjigjem kështu: ndonëse ideja që kam parasysh kur 
bëj vërtetimin mund të jetë ajo e një trekëndëshi kënddrejtë 
dybrinjënjëshëm, brinjët e të cilit kanë një gjatësi të caktuar, 
prapëseprapë, jam i sigurt se ky vërtetim zbatohet për çdo 
trekëndësh tjetër të kufizuar nga vija të drejta, i çfarëdo lloji ose 
madhësie qoftë. Dhe kjo ndodh për arsye se as këndi i drejtë, as 
barazia e dy brinjëve, as gjatësia e përcaktuar e tyre nuk kanë të 
bëjnë aspak me vërtetimin. Është e vërtetë se figura që kam 
parasysh i ka këto karakteristika të veçanta, por, kur vërtetojmë 
pohimin, ato nuk përmenden fare. Nuk thuhet se shuma e tre 
këndeve është e barabartë me dy kënde të drejta, meqë njëri 
prej tyre është një këndi drejtë, apo, meqë brinjët që e përfshijnë 
atë kanë të njëjtën gjatësi. Kjo mjafton për të treguar se këndi 
drejtë mund të kishte qenë i ngushtë a i gjërë, se edhe brinjët 
mund të mos ishin të barabarta e, megjithëkëto, vërtetimi do të 
mos e humbte vlerën e vet. Pikërisht për këtë arsye dhe jo sepse 
e kam vërtetuar pohimin për idenë abstrakte të trekëndëshit, arrij 
në përfundimin se për çdo trekëndësh, këndpjerrët ose 
brinjëndryshëm është i vërtetë pohimi që kam vërtetuar për njëfarë 
trekëndëshi kënddrejtë e dybrinjënjëshëm. (Dhe këtu duhet 
pranuar se një njeri mund ta konsiderojë një figurë thjesht si 
trekëndësh, pa vrarë mendjen për cilësitë e veçanta të këndeve 
të tij ose për marrëdhëniet e brinjëve. Kaq mund të abstraktojë. 
Por kjo nuk provon kurrë se ai mund të formojë një ideabstrakte, 


s 

. të përgjithshme, jo koherente të një trekëndëshi. Në një mënyrë 
të ngjashme ne mund të konsidetojmë Pjetrin si njeri ose si kafshë 
pa formuar idenë abstrakte të sipërpërmendur të njeriut ose të 
kafshës, në atë masë që e gjithë ajo që perceptohet nuk merret 
parasysh). 

17. Do të ishte një punë që s'do të kishte fund si dhe një gjë 
e padobishme të ndiqje skolastikët, këta mjeshtra të mëdhenj të 
abstraksionit nëpër të gjitha labirintet e koklavitura të lajthitjeve 
dhe të debateve ku i ka futur doktrina e tyre e qenieve dhe e 
nocioneve abstrakte. Se çfarë grindjesh dhe polemikash e çfarë 
pluhuri dituror është ngritur rreth këtyre çështjeve dhe se çfarë 
përfitimi shumë i madh është nxjerrë prej tyre për njerëzimin, 
këto sot janë gjëra tepër të njohura, pra nuk është e nevojshme 
të ngulmosh në to. Do të kishte qenë mirë sikur pasojat e këqija 
të kësaj doktrine t'i kishin ndjerë vetëm ata që e mbrojnë haptazi. 
Kur njerëzit kanë parasysh mundin e madh, zellin e aftësitë që 
për kaq shekuj i janë kushtuar lëvrimit dhe përparimit të 
shkencave, dhe se, megjithëkëtë, pjesa më e madhe e tyre mbetet 
në terr të plotë, mes dyshimesh dhe debatesh që duket se s'do të 
kenë kurrë fund, se edhe ato që mendohet se mbështeteshin në 
vërtetimet më të qarta e më bindëse përmbajnë në vetvete 
paradokse krejt të papajtueshme me të kuptuarit njerëzor, dhe 
se, në tërësi, vetëm një pjesë shumë e vogël e tyre i sjell përfitim 
të vërtetë njerëzimit, përveçse shërben si argëtim dhe një kalim 
kohe i pafajshëm. Mjaft që njerëzit të mendojnë për të gjitha 
këto, them unë, dhe kjo do të bënte të binin në një gjendje 
dëshpërimi e të përçmonin krejt çdo studim. Kjo, ndoshta do të 
marrë fund kur të zbulohen Parimet e rreme që kanë arritur të 
mbizotërojnë në botë. Ndër ta, sipas meje, asnjë tjetër nuk ka 
pasur ndikim më të gjerë mbi mendimet e teoricienëve sesa all 
ideve të përgjithshme abstrakte. 

18. Po 1 vihem tani kërkimit të burimit të këtij nocioni 
mbizotërues. Më duket se ky burim është gjuha. Sigurisht, burimi 
i një opinioni kaq universalisht të pranuar duhet të jetë diçka që 
të ketë shtrirje jo më të vogël sesa vetë arsyeja. Që kjo është e 
vërtetë, e provon mes të tjerash, edhe pohimi i hapur, i qartë i 

mbrojtësve më të zotë të ideve abstrakte, që pranojnë se ato 
formohen me qëllim që sendeve t'u jepet një emër: nga kjo del 
rrjedhimi i qartë se po të mos kishin ekzistuar fjalët ose shenjat 
universale, atëherë nuk do të kishim menduar kurrë për 
abstraksionin. Shih L.IlI, kreu 6, $39, dhe gjetiu te Essay on 
Human Understanding. 

Le të shqyrtojmë se në ç'mënyrë Fjalët kanë ndihmuar të 
zinte fill ky gabim. Së pari, mendohej se çdo emër ka ose duhet 
të ketë vetëm një domethënie të saktë dhe të përcaktuar. Kjo i 
prir njerëzit të mendojnë se ka disa ide të përcaktuara abstrakte 
që përbëjnë domethënien e drejtpërdrejtë, të vërtetë dhe të vetme 
të çdo emri të përgjithshëm: nëpënmjet këtyre ideve abstrakte 
një emër i përgjithshëm arrin të shprehë domethënien e ndonjë 
sendi të veçantë. Përkundrazi, në të vërtetë, nuk ekziston kurrgjë 
e tillë si domethënie e saktë dhe e përcaktuar e lidhur me çdo 
emër të përgjithshëm, sepse të gjithë ata tregojnë pa kurrfarë 
dallimi një numër të madh idesh të veçanta. Gjithë kjo rrjedh nga 
çka është thënë më sipër dhe secilit do t'i duket e qartë po të 
mendojë pak. Për këtë do të bëjnë vërejtjen se çdo emër që ka 
një përkufizim, nga vetë ky përkufizim, është 1 kufizuar në një 
domethënie të caktuar. Për shembull, një trekëndësh përkufizohet 
si “një sipërfaqe e sheshtë e përfshirë ndërmjet tri vijash të drejta”, 
nga përkufizimi ky emër kufizohet të tregojë njëfarë ideje dhe 
asgjë tjetër. Kësaj i përgjigjem kështu: në përkufizim nuk është 
thënë nëse sipërfaqja është e madheae vogël, e zezë a e bardhë, 
as nëse brinjët janë të gjata ose të shkurtra, të barabarta ose të 
ndryshme, as se çfarë këndesh formojnë njëra me tjetrën: në të 
gjitha këto mund të ketë një larmi të madhe, dhe, rrjedhimisht, 
nuk ka një ide të përcaktuar që të kufizojë domethënien e fjalës 
trekëndësh. Është tjetër gjë të përdorësh një emër duke iu 
përmbajtur gjithmonë besnikërisht të njëjtit përkufizim, dhe tjetër 
gjë ta përdorësh kudo për të njëjtën ide: e para është e 
domosdoshme, tjetra është e padobishme dhe e pazbatueshme. 

19Për të shpjeguar më mirë sesi fjalët arritën të përftojnë 
doktrinën e ideve abstrakte, duhet vënë në dukje se opinioni 
Sipas të cilit gjuha nuk ka qëllim tjetër veçse të komunikojë idetë 

tona, dhe se çdo emër me kuptim përdoret në vend të një ideje, 
është gjërësisht pranuar. Meqë kështu ndodh dhe, për më tepër, 
meqë është e sigurt që disa emra, të cilët megjithëse nuk 
konsiderohen krejt të zhveshur nga çdo kuptim, nuk shënojnë 
gjithmonë ide të veçanta të konceptueshme, arrihet në 
përfundimin se ata patjetër përdoren në vend të nocioneve 
abstrakte. Askush nuk e mohon se teoricienët përdorin shumë 
emra, që nuk u shtien ndërmend gjithmonë të tjerëve ide të 
veçanta, të përcaktuara, madje kurrfarë gjëje. Dhe do të mjaftonte 
pak kujdes për të vënë re se nuk është e nevojshme (edhe në 
arsyetimet më të rrepta) që emrat e kuptimtë, të cilët tregojnë 
idetë, sa herë që përdoren duhet të zgjojnë në intelektin tonë ' 
idetë për të cilat janë krijuar që t'i përfaqësojnë. Kur lexojnë dhe 
kuvendojnë, emrat që përdoren më shumë ashtu si shkronjat në 
algjebër, ku, megjithëse çdo shkronjë tregon një sasi të veçantë 
për të vepruar drejt e pa gabime, nuk kërkohet që në çdo hap 
secila shkronjë të sjellë në mendje atë sasi të veçantë që duhej të 
përfaqësonte. 

20. Përveç kësaj, komunikimi i ideve të shënuara me anë të 
fjalëve nuk është qëllimi kryesor dhe i vetëm i gjuhës, siç pandehet 
rëndom. Ka dhe qëllime të tjera, siç është zgjimi i ndonjë pasioni, 
nxitja ose përmbajtja për të kryer një veprim të caktuar, krijimi i 
një gjendjeje shpirtërore të veçantë. Qëllimi i parë në raport me 
këto, në shumë raste është thjesht ndihmës dhe i varur dhe 
ndonjëherë lihet krejt mënjanë kur këto mund të arrihen pa të, 
gjë që siç mendoj unë, ndodh jo rrallë në përdorimin e zakonshëm 
të gjuhës. I lutem lexuesit të mendojë për të parë ai ndodh shpesh, 
kur dëgjon ose lexon një ligjëratë, që pasionet e frikës, të 
dashurisë, urrejtjes, admirimit, të përbuzjes dhe të tjera të 
ngjashme lindin menjëherë në shpirtin e tij gjatë perceptimit të 
. Qisa fjalëve, pa ndërhyrjen e ndërmjetësimin e ideve. Në fillim, 
vërtet, fjalët mund të kenë qenë shkaku l ideve, të cilat ishin në 
gjendje të përftonin ato emocione, por, nëse nuk gabohem, vihet 
re se me t'u bërë e zakonshme gjuha, dëgjimi i tingujve ose shikimi 
i shkronjave shpesh pasohen menjëherë nga ato pasione që në 
fillim ishim mësuar të përftoheshin nëpërmjet ndërhyrjes së ideve 

që tani lihen krejt mënjanë. A mundet, për shembull, të mos na 
prekë premtimi i një gjëje të mirë, megjithëse nuk kemi kurrfarë 
ideje se ç” është ajo” A nuk mjafton të na kanoset një rrezik për të 
shkaktuar frikë, megjithëse nuk mendojmë ç'e keqe e veçantë 
mund të na bjerë mbi krye, dhe as krijojmë idenë e rrezikut në 
mënyrë abstrakte” Kujtdo që do të mendonte qoftë edhe një grimë 
më shumë rreth asaj që u tha këtu, jam i mendjes se do t'i dukej 
e qartë se emrat e përgjithshëm shpesh përdoren me korrektësi 
edhe pse ai që flet nuk synon t'i përdorë si shenja të ideve në 
mendjen e tij dhe që do të deshte të lindnin në mendjen e 
dëgjuesit. Madje vetë emrat e përveçëm duket se jo gjithmonë 
shqiptohen me qëllimin që të tërheqin vëmendjen tonë tek idetë 
e atyre personave që shënohen prej tyre. Për shembull, kur një 
skolastik më thotë “këtë e ka thënë Aristoteli”, unë mendoj se ai 
synon vetëm të më parapërgatisë ta pranoj opinionin e tij me atë 
nderim e përulësi, që forca e zakonit e ka lidhur me atë emër. 
Dhe ky efekt mund të përftohet në çast në mendjet e atyre që 
janë mësuar t'ia nënshtrojnë gjykimin e tyre autoritetit të këtij 
filozofi aq shpejt sa që është e pamundur të kenë pasur kohë të 
përfytyrojnë më parë një ide për personin, për shkrimet ose për 
namin e tij. Kaq e ngushtë dhe e menjëhershme është lidhja që 
forca e zakonit mund të krijojë ndërmjet vetë fjalës Aristotel dhe 
ndjenjave të miratimit e nderimit të thellë në mendjet e disa 
njerëzve). Mund të jepen shembuj të panumërt të këtij lloji, por 
është e kotë të ngulmoj në këto gjëra, të cilat, pa dyshim, përvoja 
vetjake mund t'ia sjellë ndërmend me bollëk kujtdo. 

21. Mendoj se kemi treguar pamundësinë e ideve abstrakte. 
Shqyrtuam çfarë është thënë për to nga mbrojtësit e tyre më të 
zotë, u përpoqëm të tregonim se ato nuk shërbejnë aspak për 
ato qëllime për të cilat pandeheshin se ishin të nevojshme. Dhe 
së fundi, jemi ngjitur deri te burimi prej të cilit rrjedhin dhe që 
duket qartazi se është gjuha. ' 

. Nuk mund të mohohet se fjalët janë tepër të dobishme, sepse 
nëpërmjet tyre e tërë ajo masë njohurish, e fituar me punën € 


” Kjo fjali është hequr në botimin e dytë. 

mundimshme të përbashkët të kërkuesve të të gjitha epokave 
dhe kombeve, mund të nxirret në dritë e të bëhet pronë e një 
personi të vetëm. Por Pnë të njëjtën kohë duhet të pranojmë se) 
pjesa më e madhe e dijes është bërë lëmsh Paqi çuditërisht dhe 
është errësuar nga keqpërdorimi i fjalëve dhe mënyrat e 
përgjithshme të ligjërimit me të cilat përcillen (saqë gati lejohet 
të bësh pyetjen: gjuha më shumë e ka ndihmuar apo e ka penguar 
përparimin e shkencave”). Meqë fjalët e mashtrojnë kaq lehtë 
intelektin (vendosa që në hulumtimet e mia t'i përdor mundësisht 
sa më pakj cilatdo ide që shqyrtoj, do të përpiqem t'i kem kem 
parasysh të pastra e lakuriq, duke përjashtuar, aq sa mundem, 
nga mendimet e mia ata emra të cilët përdorimi i gjatë e1 
vazhdueshëm i ka lidhur aq ngushtë me to. Dhe nga kjo gjë 
shpresoj të kem përfitimet që vijojnë: 

22. Së pari, do të jemi sigurt që i shmang të gjitha polemikat 
thjesht verbale: rritja e këtyre barërave të këqija ka qenë thuajse 
në të gjitha shkencat një pengesë kryesore për zhvillimin e 
njohurive të vërteta dhe të shëndosha. Së dyti, kjo duket një 
mënyrë e sigurt për t'u çliruar nga ajo rrjetë e imtë dhe e stërholluar 
idesh abstrakte që i ka pështjelluar e futur në lak për faqe të zezë 
mendjet e njerëzve, që ka edhe veçantinë që sa më i zgjuar dhe 
më kureshtar të jetë njeriu aq më i madh është rreziku të zihet në 
grackë e të mbahet aty më forti lidhur. Së treti, në atë masë që i 
kufizoj mendimet e mia vetëm tek idetë e mia, të zhveshura nga 
fjalët, nuk e gjykoj se mund të lajthit aq lehtë. Objektet që shqyrtoj 
i njoh qartazi e në mënyrë adekuate. Nuk mund të gënjehem 
duke menduar se kam një ide të cilën nuk e kam. Nuk është e 
mundur të përfytyroj se disa ide të miat janë të ngjashme ose të 
pangjashme ndërmjet tyre kur në të vërtetë nuk janë të tilla. Për 
të dalluar qartë pajtimet dhe mospajtimet që ekzistojnë ndërmjet 
ideve të mia, për të parë se cila syresh përfshihet në ndonjë ide 


8 Shtuar në botimin e dytë. 
” Hequr në botimin e dytë. 
P Hequr në botimin e dytë, 
P Hequr në botimin e dytë. 

të përbërë dhe cila jo, nuk kërkohet asgjë më shumë veçse një 
perceptim i vëmendshëm i asaj që ndodh në intelektin tim, 

23. Por arritja e gjithë këtyre përfitimeve parakupton një çlirim 
të plotë nga mashtrimi i fjalëve, gjë për të cilën nuk guxoj të jap 
fjalën, kaq e vështirë është të zgjidhësh lidhjen e ideve dhe fjalëve, 
një lidhje që ka filluar në një kohë aq të hershme dhe është 
ngulitur nga një forcë zakoni aq e madhe. Kjo vështirësi duket se 
është rritur shumë nga doktrina e abstraksionit. Sepse, sa kohë 
që njerëzit mendonin se idetë abstrakte ishin të lidhura me fjalët 
e tyre, nuk duket e çuditshme që ata të përdornin fjalët për idetë, 
sepse e quanin të pamundur të linin mënjanë fjalën dhe të ruanin 
në mendje idenë abstrakte, gjë që ishte krejte pakonceptueshme. 
Më duket se ky është shkaku kryesor që edhe ata që ua kanë 
këshilluar fort të tjerëve të linin mënjanë çdo përdorim të fjalëve 
në përsiatjet e tyre dhe të soditnin idetë e tyre të pastra e të 
thjeshta, nuk ja kanë dalë mbanë ta respektonin vetë këtë rregull. 
Kohët e fundit shumë njerëzve u kanë rënë në sy opinionet 
absurde e debatet e pakuptimta që lindin nga keqpërdorimi i 
fjalëve. Dhe, për t'ua gjetur ilaçin këtyre të këqijave na këshillojnë 
me vend të kemi kujdes për idetë e shenjuara dhe të mos u 
kushtojmë vëmendje fjalëve që i shenjojnë ato. Por, sado e mirë 
të jetë kjo këshillë që ata u japin të tjerëve, është e qartë se ata 
vetë nuk e kanë përfillur siç duhet derisa mendonin se i vetmi 
përdorim i drejtpërdrejtë i fjalëve ishte që të shenjonin idetë dhe 
se domethënia e drejtpërdrejtë e çdo emri të përgjithshëm ishte 
një ide abstrakte e përcaktuar. 

24. Por kur e di se këto janë gabime, është më lehtë t'i 
shmangësh e të mos mashtrohesh nga fjalët. Ai që e di se nuk ka 
gjë tjetër veçse ide të veçanta, nuk do të vrasë më kot mendjen 
të zbulojë e të konceptojë idenë abstrakte që lidhet me një emër. 
Dhe ai që e di se emrat jo gjithmonë përfaqësojnë ide do t'ia 
kursejë vetes mundin për të kërkuar ide atje ku nuk mund të 
gjejë kurrgjë. Pra, do të ishte e dëshirueshme që secili të përpiqej 
sa më shumë për të pasur një konceptim të qartë të ideve që ka 
ndërmend të shqyrtojë, duke hequr prej tyre gjithë atë veshje € 
barrë të rëndë fjalësh që aq shumë e verbojnë gjykimin dhe € 

shpërhapin vëmendjen. Më kot ne hedhim vështrimin drejt qiellit 
dhe kërkojmë të depërtojmë në rropullitë e tokës, më kot 
studiojmë shkrimet e të diturve të kësaj bote dhe hetojmë gjurmët 
e fshehura të lashtësisë. Ne duhet vetëm të ngremë perden e 
fjalëve, për të soditur pemën më të bukur të diturisë, fryti i së 
cilës është i shkëlqyer dhe mjaft të zgjatim dorën që ta arrijmë. 
25. Po të mos përkujdesemi të çlirojmë parimet e para të 
njohjes nga pengesat e mashtrimi i fjalëve atëherë nuk do të kenë 
kuptim arsyetimet e pafundme që mund të bëjmë rreth tyre. Mund 
të nxjerrim rrjedhime pas rrjedhimesh pa u bërë aspak më të 
ditur. Sa më larg që shkojmë, aq më shumë humbje të 
pandreqshme do të kemi dhe aq më fort do të ngatërrohemi në 
“vështirësi e gabime. Prandaj, i lutem me shpirt kujtdo që ka 
ndërmend të lexojë faqet që vijojnë t'i konsiderojë fjalët e mia si 
një rast për të menduar me kokën e vet dhe të përpiqet gjatë 
leximit të ketë të njëjtën rrjedhë mendimesh që kisha dhe unë 
duke i shkruajtur ato. Në këtë mënyrë do ta ketë më të lehtë të 
zbulojë vërtetësinë ose pavërtetësinë e kësaj që them. Ai do t'i 
shpëtojë çdo rreziku që të mashtrohet nga fjalët e mia. Dhe nuk 
shoh sesi mund të bjerë në ndonjë gabim po t'i shqyrtojë idetë e 
veta të zhveshura dhe të pamaskuara. ' 

PJESA E PARË 


PARIMET E NJOHJES NJERËZORE 


1. (Është e qartë për cilindo që merr të shqyrtojë objektet e 
mjabjes njerëzore se ato janë ose ide që vërtet kanë lënë gjurmë 
te shqisat, ose ide të perceptuara kur u kushtohet vëmendje 
pasioneve dhe veprimeve të mendjes, ose, së fundi, ide të 
formuara me ndihmën e kujtesës e të imagjinatës duke i 
rikombinuar, ndarë ose thjesht duke i paraqitur idetë e 
perceptuara fillimisht në mënyrat e lartpërmendura.,Me anën e 
të parit kam idetë e dritës dhe të ngjyrave, me shkallët dhe 
variacionet e tyre Me anën e të prekurit perceptoj të fortën dhe 
të butën, të nxehtit dhe të ftohtit, lëvizjen dhe qëndresën, dhe të 
gjitha këto në një madhësi a shkallë më të vogël a më të madhe. 
Të nuhaturit më jep erërat, qiellëza shijet, dhe të dëgjuarit përçon 
tingujt te mendja me gjithë larminë e tyre të toneve e të përbërjes. 

Dhe meqë është vënë re se disa prej tyre shoqërojnë njëra- 
tjetrën ato fillojnë e i shenjojnë me një emër të vetëm, pra 
konsiderohen si një send. Kështu, për shembull, kur njëfarë 
ngjyre, një shije, një erë, e njëfarë dendësie vërehen së bashku, 
ato konsiderohen si një send i vetëm, i dallueshëm nga të tjerët, 
që tregohet me emrin mollë. Koleksione të tjera idesh përbëjnë 
një gur, një pemë, një libër dhe sende të tjera të ngjashme ndijore: 
këto, duke qenë të pëlqyeshme a të papëlqyeshme, shkaktojnë 
te ne ndjenja dashurie, urrejtjeje, gëzimi, hidhërimi e të tjera. 

2.Por, përveç kësaj larmie të pafundme idesh ose objektesh 
të njohjes ka diçka që i njeh ose i percepton ato, që ushtron mbi 
to veprime të ndryshme si veprimin e të dashuruarit, të 

përfytyruarit, të kujtuarit, etj. Kjo qenie që percepton dhe vepron 

është ajo që unë e quaj mendje, frymë, shpirt ose uni. Por me 
këto fjalë nuk shenjoj asnjë nga idetë e mia, por një send krejt të 
ndryshëm prej tyre, në të cilin ato ekzistojnë ose, e njëjta gjë, me 
anën e të cilit perceptohen, sepse të ekzistojë një ide do të thotë 
të jetë e perceptuar. 

3. Që as mendimet tona, as pasionet tona e as idetë e 
formuara nga imagjinata nuk mund të ekzistojnë pa mendjen, 
është një gjë që të gjithë e pranojnë. Dhe mua duket jo më pak e 
qartë se ndijimet e ndryshme që lënë gjurmë te shqisat, sido që 
të përzihen ose të kombinohen së bashku (domethënë, çfarëdo 
qofshin objektet e përbëra prej tyre) nuk mund të ekzistojnë 
ndryshe veçse në një mendje që i percepton. Mendoj se kushdo 
mund të sigurohet për këtë në mënyrë intuitive, në qoftë se ka 
kujdes se ç'domethënie ka fjala ekzistojkur zbatohet ndaj sendeve 
ndijore. Themi se tryeza ku shkruaj ekziston, domethënë, e shoh 
dhe e ndijoj atë dhe po të isha jashtë studios sime do të thoja se 
ajo ekziston, duke nënkuptuar me këtë se po të isha në studion 
time mund ta perceptoja, ose se ndonjë frymë tjetër e percepton 
vërtet. Kishte një erë atje, domethënë ajo ishte nuhatur, kishte 
një tingull atje, domethënë ai ishte dëgjuar, kishte një ngjyrë ose 
një figurë dhe ajo ishte perceptuar nga të parit ose të prekurit. Ja, 
pra ç'kuptoj me këto shprehje dhe me të tjera të ngjashme me to. 
Sepse, jpër mua është krejt e pakuptueshme ajo që thuhet për 
ekzistencën absolute të sendeve që nuk mendojnë, pa e lidhur 
me faktin se ato janë të perceptuara. Qenia e tyre, Esse-ja etyre 
është percipi: dhe nuk është e mundur që ato të kenë ndonjë 
ekzistencë jashtë mendjeve ose sendeve që mendojnë, të cilati. 
perceptojnë. 

4. Me të vërtetë te njerëzit çuditërisht mbizotëron opinioni 
se shtëpitë, lumenjtë, me një fjalë, të gjitha objektet ndijore kanë 
një ekzistencë natyrore ose reale, që dallohet prej faktit se janë 
të perceptuara nga intelekti. Por, sado e madhe të jetë siguria 
dhe miratimi i gjerë që ka gjetur deri tani ky parim, prapëseprapë 
kushdo që do të ketë kurajon ta verë në dyshim do të zbulojë, në 
mos gabofsha, se ai ngërthen një kundërthënie të dukshme. Vërtet, 
çfarë janë objektet e lartpërmendura në mos sende që i 

perceptojmë me anë të shqisave” Dhe çfarë perceptojmë ne përveç 
ideve e ndijimeve tona” A nuk është patjetër kontradiktore që 
secila nga to ose çdo kombinim i tyre mund të ekzistojë pa u 
perceptuar” 
5.,Po ta shqyrtojmë me themel këtë parim, do të vëmë re, 
ndofta, se në thelb ai varet nga doktrina e ideve abstrakte.Sepse, 
a mund të ketë këtu një përpjekje më të hollë abstragimi sesa të 
dallosh ekzistencën e objekteve ndijore nga fakti se ato janë të 
perceptuara, në mënyrë që të konceptohen se ekzistojnë të 
paperceptuara” Drita dhe ngjyrat, të nxehtit dhe të ftohtit, shtrirja 
dhe format — me një fjalë sendet që shohim dhe ndijojmë - ç'janë 
në mos shumë ndijime, nocione, ide ose mbresa te shqisat” Dhe 
a është e mundur ta veçojmë, qoftë dhe vetëm mendërisht, cilëndo 
prej tyre nga perceptimi” Për mua, kjo do të ishte një gjë poaq e 
vështirë sa të veçosh një send nga vetja. Sigurisht ,mund të veçoj 
në mendimet e mia, ose t'i konceptoj veçan nga njëri-tjetri, ato 
sende që ndofta, kurrë s'i kam perceptuar me anën e shqisave të 
veçuara në këtë mënyrë. Kështu, unë përfytyroj trungun e një 
trupi njerëzor pa gjymtyrët, ose marr me mend aromën e një 
trëndafili pa menduar për vetë trëndafilin yNuk e mohoj, se deri 
- në këtë pikë mund të abstragoj, nëse mund të quhej mirëfilli 
abstraksion, një veprim që kufizohet në konceptimin veçmas të 
objekteve të tilla që mund të ekzistojnë realisht të veçuara ose 
efektivisht të jenë të perceptuara veç e veç. Porjfuqia ime e 
konceptimit ose e përfytyrimit nuk shtrihet më tej mundësisë së 
ekzistencës ose perceptimit real. Kështu, meqë e kam të 
pamundur të shoh ose të ndijoj diçka pa një ndijim real të atij 
sendi, po ashtu e kam të pamundur të konceptoj në mendimet e 
mia ndonjë send ose objekt ndijor të dalluar nga ndijimi ose 
perceptimi e tij. U”Në të vërtetë, objekti dhe ndijimi janë e njëjta 
gjë dhe, për pasojë, nuk mund të abstraktohen nga njëri-tjetril. 
6.(Disa të vërteta janë aq të drejtpërdrejta dhe të qarta për 
mendjen saqë njeriu mjafton vetëm të hapë sytë për t'i parë ato. 
Ndër to fut këtë të vërtetë të rëndësishme: i gjithë rendi qiellor 


2 Kjo fjali është hequr në botimin e dytë, 

dhe të gjitha sendet që mbushin tokën, me një fjalë të gjithë 
trupat që përbëjnë strukturën e fuqishme të botës, nuk kanë 
kurrfarë ekzistence jashtë një mendjeje, se qenia e tyre është të 
jenë të perceptuar ose të njohur. Për rrjedhojë, derisa ata nuk 
janë perceptuar realisht prej meje, ose nuk ekzistojnë në mendjen 
time, ose në atë të ndonjë fryme tjetër të krijuar, duhet të mos 
kenë fare ekzistencë, ose, përndryshe, të ekzistojnë në mendjen 
e ndonjë Fryme të Përjetshme: sepse do të ishte krejt e 
pakuptueshme, dhe kjo do të sillte të gjithë absurditetin e 
abstraksionit, t'i atribuoje një çfarëdo pjese të gjithësisë një 
ekzistencë të pavarur prej çdo fryme8, IQË të bindet për këtë 
gjë, lexuesi mjafton të mendojë dhe të përpiqet të veçojë në 
mendimet e tij qenien e një sendi ndijor nga fakti se ai është 
perceptuar. 

7. Nga sa u tha më lart është e qartë se nuk ka ndonjë 
substancë tjetër veç frymës, ose asaj që percepton. Por, për ta 
vërtetuar këtë në mënyrë më të plotë le të kemi parasysh se 
cilësitë ndijore janë ngjyra, forma, lëvizja, era, shija, etj, domethënë 
idetë e perceptuara nga shqisat. Tani është e dukshme 
kundërthënia e një ideje që ekziston në një qenie që nuk 
percepton, sepse të kesh një ide është e njëjta gjë si të perceptosh. 
Pra, ajo ku ekzistojnë ngjyra, forma etj, duhet t'i perceptojë. Kështu 
që është e qartë se nuk mund të ketë një substancë ose një 
substratum që nuk mendon të këtyre ideve. 

8. Por, do të thoni ju, edhe pse vetë idetë nuk ekzistojnë 
jashtë mendjes, prapëseprapë mund të ketë sende si ato, që 
ekzistojnë jashtë mendjes në një substancë që nuk mendon dhe 
kopje të përgjithshme të të cilave janë idetë. Unë përgjigjem, që 

një ide nuk mund të jetë e ngjashme me asgjë tjetër veçse me një 
ide, një ngjyrë ose formë nuk mund të jetë e ngjashme me kurrgjë 


8 Në botimin e parë në vend të kësaj fjalie kemi këtë që vijon: - Për t'i dhënë 
kësaj qartësinë e ndritshme të një aksiome, më duket e mjaftueshme të kërkoj të 
ngacmoj të menduarit e lexuesit, që ai të shqyrtojë me paanësi domethënien le 
fjalëve që përdor) dhe ta drejtojë në këtë problem mendimin e tij të çliruar dhe të 
zhveshur nga çdo ngatërresë fjalësh dhe nga çdo paragjykim në të mirë të 
gabimeve përgjithësisht të pranuara, 

tjetër veçse me një ngjyrë ose formë tjetër. (Nëse hedhim paksa 
vështrimin në meditimet tona, do të shohim se e kemi të 
pamundur të konceptojmë një ngjashmëri që të mos jetë 
ngjashmëri ndërmjet ideve tona. Prapë, bëj pyetjen: këto 
vorigjinaletë supozuara, ose sende të jashtme, figura ose paraqitje 
të të cilave janë idetë tona a janë vetë të perceptueshme apo jo2 
Nëse po, atëherë atojanë ide dhe ne e fituam davanë: nëse thoni 
se ato nuk janë, po i drejtohem kujtdo e të më thotë nëse ka 
logjikë të pohosh se një ngjyrë është e ngjashme me diçka të 
padukshme, se e forta a e buta janë të ngjashme me diçka që 
nuk mund të preket, e kështu edhe për të tjerat. 

9. Ka disa që bëjnë një dallim ndërmjet cilësive parësore e 
dytësore. Me të parat nënkuptojnë shtrirjen, formën, lëvizjen, 
prehjen, ngurtësinë ose papërshkueshmërinë dhe numrin, me të 
dytat tregojnë të gjitha cilësitë e tjera ndijore si ngjyrat, tingujt, 
shijet etj. ,Ata pranojnë që idetë që kemi për këto të fundit nuk 
janë përngjasime të diçkaje që ekziston jashtë mendjes, ose të 
paperceptuar. Porata mbrojnë mendimin se idetë tona të cilësive 
parësore janë modele ose shembëlltyra të sendeve që ekzistojnë 
jashtë mendjes, në një substancë që nuk mendon të cilën e quajnë 
materie. Pra, me materie duhet të kuptojmë një substancë të 
plogët, pa arsye, ku ekzistojnë në të vërtetë shtrirja, forma dhe 
lëvizja.,Por, nga sa kemi treguar tashmë, është e qartë se shtrirja, 
forma dhe lëvizja janë vetëm ide që ekzistojnë në mendje dhe se 
një ide nuk mund të jetë e ngjashme me gjë tjetër veçse me një 
ide tjetër, Rrjedhimisht, as këto ide as arketipet e tyre nuk mund 
të ekzistojnë në një substancë që nuk percepton. Që këtej, është 
e qartë se vetë nocioni i asaj që quhet materie ose substancë 
trupore ngërthen një kundërthënie. (“Prandaj nuk do ta çmoja si 
të nevojshme të shpenzoja më shumë kohë për të treguar 
absurditetin të tij. Por, meqë bindja për ekzistencën e materies 
duket se ka hedhur rrënjë aq të thella në mendjet e filozofëve, 
dhersjell aq shumë pasoja të këqija, po zgjedh më mirë të më 
konsiderojnë fjalëtjerrës dhe të mërzitshëm sesa të heq dorë nga 


“ Këto që janë brenda kllapave katrore janë hequr në botimin e dytë. 

diçka që mund të çojë te zbulimi i plotë dhe Srrënjosja e këtij 
paragjykimi). 

10.jAta që pohojnë se forma, lëvizja dhe gjithë cilësitë e tjera 
parësore ose fillestare ekzistojnë jashtë mendjes, në substanca 
që nuk mendojnë, në të njëjtën kohë Pranojnë se nuk ndodh 
kështu për ngjyrat, tingujt, të nxehtit, të ftohtit dhe cilësi dytësore 
të këtij lloji. Këto janë, na thonë, ndijime që ekzistojnë vetëm në 
mendje, të cilat varen dhe janë përftuar nga madhësitë, strukturat 
dhe lëvizjet e ndryshme të grimcave të imta të materies. Këtë e 
marrin si një të vërtetë të padyshimtë që mund ta vërtetojnë pai 
dhënë shkas kurrfarë kundërshtimi. Tani, nëse është e Sigurt se 
këtojcilësi fillestare janë të lidhura në mënyrë të pazgjidhshme 
me cilësitë e tjera ndijore dhe se, as me mendim, nuk mund të 
veçohen nga to, rrjedh qartazi se ato ekzistojnë vetëm në mendje. 
Por, do të doja që secili të mendonte dhe të përpiqej, nëse mundet, 
me ndonjë abstraksion të mendimit, të konceptojë shtrirjen dhe 
lëvizjen e një trupi pa gjithë cilësitë e tjera ndijore. Sa për veten 
time, € kam të qartë se nuk jam në gjendje të formoj idenë e një 
trupi të shtrirë dhe në lëvizje, por, pa'i dhënë njëkohësisht, atij 
ndonjë ngjyrë ose cilësi tjetër ndijore që pranohet se ekziston 
vetëm në mendje. ,Shkurt, shtrirja, forma dhe lëvizja, të 
abstraktuara nga të gjitha cilësitë e tjera, janë të pakonceptueshme. 
Pra, aty ku janë, cilësitë e tjera ndijore, atje duhet të jenë edhe 
cilësitë parësore, domethënë, në mendje dhe në asnjë vend tjetër. 

11. Për më tepër, it madh dhe i vogël, i shpejtë dhe i 
ngadalshëm nuk mund të ekzistojnë askund jashtë mendjes, 
sepse janë relative e ndryshojnë kur ndryshon struktura dhe 
pozicioni i organeve të shqisave. Pra shtrirja që ekziston jashtë 
mendjes nuk është as e madhe as e vogël, lëvizja nuk është ase 
shpejtë as e ngadalshme, domethënë, ato janë krejt një hiç. Por, 
do të thoni ju, ato janë shtrirje në përgjithësi dhe lëvizje në 
përgjithësi..Nga kjo shihet se sa shumë varet teoria, sipas së cilës 
substanca të lëvizshme e të shtrira ekzistojnë jashtë mendjes, nga 
doktrina e çuditshme e fdeve abstrakte. Dhe këtu nuk mund të 
mos vë në dukje se deri në ç' pikë përshkrimi i turbullt dhe i 
papërcaktuar i materies ose substancës trupore, tek i cili janë 

kapur të gjithë filozofët modernë për hir të parimeve të tyre, j 
ngjan atij nocioni të vjetëruar dhe aq të përtallur të materia 
prima-s që e gjejmë tek Aristoteli dhe ithtarët e tij. Pa shtrirjen 
nuk mund të konceptohet vëllimësia, dhe meqë është treguar se 
shtrirja nuk ekziston në një substancë, që nuk mendon, e njëjta 
gjë duhet të jetë e vërtetë edhe për vëllimësinë. 

12. Që numri është tërësisht një krijesë e mendjes edhe kur 
pranohet se cilësitë e tjera ekzistojnë jashtë saj, kjo do të jetë e 
qartë për cilindo që vëren se i njëjti send mbart vlera të ndryshme 
numerike, sipas aspekteve të ndryshme në të cilat e sheh mendja, 
Kështu, e njëjta shtrirje është një, ose tre, ose tridhjetë e gjashtë, 
sipas rasteve kur mendja e përdor jardin, këmbën apo inçin, 
gjatë shqyrtimit të saj. Pra, duket kaq qartë që numri është relativ 
dhe varet nga intelekti njerëzor saqë është e çuditshme të 
mendosh sesi dikush mund t'i japë atij një ekzistencë absolute 
jashtë mendjes. Ne themi një libër, një faqe, një rresht, etj., e të 
gjitha këto janë po ashtu njësi, megjithëse disa njësi përmbajnë 
disa njësi të tjera. 

Sidoqoftë, është e qartë se njësia lidhet me ndonjë kombinim 
të veçantë idesh, arbitrarisht.të vëna së bashku nga mendja. 

13. Unë e di se për disa njësia është një ide e thjeshtë ose jo 
e përbërë, e cila shoqëron të gjitha idetë e tjera që hyjnë në 
mendje, Por nuk vë re që të kem një ide të çfarëdoshme që t'i 
përgjigjej fjalës “njësi”, edhe po ta kisha nuk mund të mos e 
gjeja, përkundrazi, ajo do të duhej të ishte ideja më e njohur për 
intelektin tim meqë pohohet se shoqëron të gjitha idetë e tjera 
dhe perceptohet nëpërmjet të gjitha rrugëve të ndijimit dhe të 
menduarit. Për të mos u zgjatur më shumë, ajo është një ide 
abstrakte. 

14..Përveç kësaj, do të shtoja se ashtu siç provojnë filozofët 
modernë se disa cilësi ndijore nuk ekzistojnë te materia, ose jashtë 
mendjes, në të njëjtën mënyrë mund të provohet se kështu ndodh 
për të gjitha cilësitë e tjera ndijore, cilatdo qofshin. Kështu, për 
shembull, thuhet se nxehtësia dhe të ftohtit janë vetëm gjendje 
emotive të mendjes dhe aspak modele qeniesh reale që ekzistojnë 
në substancat trupore, të cilat i shkaktojnë këto gjendje: sepse i 


56 


njëjti trup që i duket i ftohtë një dore i duket i nxehtë një tjetre. 
Tani, përse të mos argumentojmë po kështu se forma dhe shtrirja 
nuk janë modele ose përngjasime të cilësive që ekzistojnë te 
materia, meqë të njëjtit sy në pozicione të ndryshme ose Syve me 
strukturë të ndryshme në të njëjtin pozicion, ato u duken të 
ndryshme, pra, nuk mund të jenë shëmbëlltyra të diçkaje të fiksuar 
dhe të përcaktuar jashtë mendjes” Përveç kësaj, është provuar se 
ëmbëlsia nuk është në të vërtetë te sendii shijuar, sepse, sendi 
mbetet i pandryshuar, ndërsa ëmbëlsia shndërrohet në hidhësirë, 
siç ndodh për shkak të një etheje ose nga diçka tjetër që ndryshon 
të shijuarit. ,Dhe a nuk është po aq € arsyeshme të thuash se 
lëvizja nuk ekziston jashtë mendjes, meqë pranohet se sikur 
vargëzimi një pas një i ideve të bëhet më i shpejtë, lëvizja do të 
dukej më e ngadalshme pa ndodhur asnjë ndryshim në ndonjë 
objekt të jashtëm. i 

15.yShkurt, nëse shqyrtohen ato argumente që besohet se 
provojnë me qartësinë e duhur se ngjyrat, shijet etj., ekzistojnë 
vetëm në mendje do të vihet re se po ato argumente mund të 
sillen për të provuar të njëjtën gjë për shtrirjen, formën dhe 
lëvizjen. Megjithatë duhet të pranojmë se kjo metodë argumentimi 
nuk provon tamam se nuk ekzistojnë shtrirja, ngjyra etj., në një 
objekt të jashtëm, por më shumë se nuk njohim me shqisat se 
cila është shtrirja e vërtetë dhe ngjyra e vërtetë e objektit. ,Por 
argumentet e mësipërme tregojnë qartë se është e pamundur që 
një ngjyrë e çfarëdoshme ose shtrirje e çfarëdoshme ose cilado 
cilësi tjetër ndijore të ekzistojnë në një subjekt që nuk mendon, 
jashtë mendjes, dhe, madje, që ekziston diçka që të jetë një objekt 
i jashtëm. 

16. Por le të shqyrtojmë pak opinionin e pranuar. Thuhet se 
shtrirja është një mod ose një cilësi jothelbësore e materies dhe 
se materia është substratum-i që e mban atë. Tani, do të doja të 
më shpjegonit se çfarë kuptohet kur thuhet se materia e mban 
shtrirjen. Ju do të thoni se duke mos € pasur idenë e materies, 
nuk mund ta shpjegoni këtë. Unë përgjigjem se megjithëqë nuk 
keni një ide pozitive të materies, prapëseprapë, nëse fjalët tuaja 
kanë një farë kuptimi, duhet të keni të paktën një ide relative: 

edhe pse nuk e dini se çfarë është ajo, sidoqoftë merret me mend 
se dini çfarë lidhjeje ka ajo me cilësitë rastësore të saj dhe çfarë 
nënkuptohet kur thuhet se ajo i mban ato. Është e qartë se fjala 
mban nuk mund të merret këtu në kuptimin e saj të zakonshëm 
ose të drejtpërdrejtë, ashtu si kur themi se shtyllat mbajnë një 
ngrehinë. Në ç'kuptim, pra, duhet marrë” (PPërsa më përket mua, 
nuk arrij të gjej një kuptim që të zbatohet në rastin e dhënë). 
17. Në qoftë se shqyrtojmë atë që filozofët më skrupolozë 
thonë se kuptojnë me substancë materiale do të vëmë re se ata 
pranojnë se nuk lidhin ndonjë kuptim tjetër me këta tinguj përveç 
idesë së Qenies në përgjithësi, së bashku me nocionin relativ se 
ajo mban cilësitë rastësore. Ideja e përgjithshme e Qenies më 
duket më abstraktja dhe më e pakuptueshmja nga gjithë të tjerat, 
dhe sa për vetinë për të mbajtur cilësitë rastësore, kjo, siç vërejtëm 
pikërisht tani, nuk duhet të merret në kuptimin e zakonshëm që 
u jepet këtyre fjalëve. Pra, duhet marrë në ndonjë kuptim tjetër, 
por se cili është ky ata nuk e shpjegojnë. Kështu, kur shqyrtoj dy 
pjesët ose degët që përbëjnë kuptimin e fjalëve substancë 
materiale, jam i bindur se nuk ka asnjë domethënie të dalluar 
që lidhet me to. Po përse duhet të shqetësohemi ende për të 
diskutuar për substratum-in ose mbështetjen materiale të formës, 
të lëvizjes, etj2 A nuk parakupton kjo, ndofta, se forma e lëvizja 
kanë një ekzistencë jashtë mendjes” Dhe a nuk është kjo një 
kundërthënie e drejtpërdrejtë, diçka krejt e pakonceptueshme” 
18.,Por edhe sikur të ishte e mundur ekzistenca e substancave 
të vëllimshme, të pajisura me formë e lëvizje, jashtë mendjes, që 
t'u korrespondonin ideve që kemi për trupat, si do të ishte e 
mundur që ta dinim këtë2 Ne do të duhej ta merrnim vesh ose 
nëpërmjet. shqisave ose nëpërmjet arsyesy Sa për shqisat tona, 
nëpërmjet tyre njohim vetëm ndijimet tona, idetë ose ato sende 
të perceptuara drejtpërdrejt nga ndijimi, quajeni si të doni. Por 
shqisat nuk na informojnë për ekzistencën e sendeve jashtë 
mendjes ose të paperceptuara, të ngjashme me ato që 
perceptohen. Këtë gjë e pranojnë edhe materialistët, Pra, në qoftë 


Kjo fjali është hequr në botimin e dytë, 

se kemi një farë njohjeje të sendeve të jashtme, nuk mbetet tjetër 
veçse t'ia atribuojmë arsyes, e cila do të sillte si rrjedhim logjik 
ekzistencën e tyre nga fakti që perceptohen drejtpërdrejt nga 
ndijimi. (Por (“nuk shoh se) cila arsye mund të na shtynte të 
besonim ekzistencën e trupave jashtë mendjes, në bazë të asaj 
që perceptojmë, meqenëse vetë mbrojtësit e materies nuk mëtojnë 
që të ketë një lidhje të domosdoshme ndërmjet trupave dhe ideve 
tona. Them se të gjithë janë të një mendjeje (dhe këtë e provon 
pa asnjë dyshim ajo që ndodh në ëndrrat, në çmendurinë dhe 
gjendje të tilla të ngjashme) se do të ishte e mundur t'i merrnim 
të gjitha idetë që kemi tani edhe po të mos ekzistonin jashtë 
trupa që u ngjajnë atyre. Është, pra, e qartë se hipoteza e trupave 
të jashtëm nuk është e nevojshme për përftimin e ideve tona, 
meqenëse pranohet që ndonjëherë këto përftohen, dhe do të 
ishte e mundur të përftoheshin gjithmonë, në të njëjtën renditje 
në të cilën i shohim tani, pa pjesëmarrjen e trupave të jashtëm. 
19. Por, ndonëse ka mundësi t'i kemi të gjitha ndijimet tona 
pa to, prapëseprapë, ndofta, do të ishte më lehtë të konceptohej 
dhe të shpjegohej mënyra e përftimit të tyre duke supozuar se ka 
trupa të jashtëm që u ngjasin atyre sesa ndryshe. Kështu, do të 
ishte të paktën, e gjasueshme se ka sende të tilla si trupat që 
shkaktojnë idetë e tyre në mendjet tona. Por as kjo nuk mund të 
thuhet. Sepse, megjithëse u lëshojmë pe materialistëve për trupat 
e tyre të jashtëm, ata, siç e pohojnë vetë, nuk i afrohen asnjë 
grimë të zbërthyerit të mekanizmit sesi janë përftuar idetë tona, 
derisa e pranojnë se janë të paaftë të kuptojnë sesi trupi vepron 
mbi shpirtin, ose sesi ai mund të ngulitë në mendje një ide të 
çfarëdoshme. Nga kjo del qartë se përftimi i ideve ose i ndijimeve 
në mendjen tonë nuk mund të jetë një arsye e shëndoshë për të 
supozuar se matetria ose substancat trupore ekzistojnë, meqë 
pranohet se ky përftim mbetet njëlloj i pashpjegueshëm me këtë 
apo pa këtë hipotezë. Pra, edhe po të ishte e mundur që trupat 
të ekzistonin jashtë mendjes, të mbroje këtë hipotezë do të ishte 
medoemos një opinion shumë i pasigurt, meqë ai nënkupton, 


16 Është hequr në botimin e dytë dhe fjalla është shndërruar në fjali pyetëse. 

pa kurrfarë arsyeje, se Zoti ka krijuar qenie të panumërta që janë 
krejt të padobishme dhe nuk shërbejnë për asgjë. 

20. Shkurt, po të kishte trupa të jashtëm, nuk do të ishte 
kurrë e mundur të arrinim t'i njihnim ,Dhe po të mos kishte, do 
të kishim tamam të njëjtat arsye që kemi tani për të besuar që ka, 
Të supozojmë — dhe askush nuk do ta mohojë se ky supozim 
është i afërmendtë — se një inteligjencë, pa ndihmën e trupave të 
jashtëm, preket nga i njëjti varg ndijimesh ose idesh që keni ju, të 
cilat lënë gjurmë në të njëjtën renditje dhe me të njëjtën gjallëri 
në mendjen e tij. Pyes: ky intelekt, për të besuar ekzistencën e 
Substancave Trupore, të paraqitura nga idetë e tij, të cilat 
shkaktohen prej tyre në mendjen e vet, a nuk do t'i kishte të 
gjitha arsyet që mund të keni ju për të besuar të njëjtën gjë” Për 
këtë nuk mund të ketë pikë dyshimi. Do të mjaftonte ky gjykim 
që te çdo njeri i arsyeshëm të ngjallej dyshimi për vlerën e vërtetë 
të çdo lloj argumenti që ai beson të ketë për ekzistencën e trupave 
jashtë mendjes. : 5 

21.(Po të ishte e nevojshme të shtohej ndonjë provë tjetër 
kundër ekzistencës së materies, mbas asaj që u tha, mund të 
përmendja shumë nga ato gabime e vështirësi (për të mos zënë në 
gojë mungesën e respektit ndaj Zotit) që kanë rrjedhur nga kjo 
tezë. (Ajo është bërë shkas për debate e polemika të panumërta në 
filozofi dhe për jo pak të tilla, të një rëndësie shumë të madhe, në 
fe. Por nuk do të hyj këtu në hollësitë e tyre, jo vetëm sepse mendoj 
që argumentet 4 posteriori janë të panevojshme për të vërtetuar 
atë që, në mos gabohem, është vërtetuar sa duhet a priori, por 
edhe, sepse më pas do të gjej rastin të flas diçka për to. . 

22. Kam frikë se ju kam dhënë shkas të mendoni se zgjatem 
pa nevojë në trajtimin e kësaj teme. Përse të zgjatesh për atë që 
mund t'i vërtetohet me qartësinë më të madhe në një ose dy 
rreshta cilitdo që është i aftë të gjykojë sado pak2 Mjafton të hidhni 
vështrimin në vetë mendimet tuaja dhe të përpiqeni të shihni 
nëse jeni në gjendje të konceptoni si të mundshme që një tingull, 
një formë, një lëvizje, ose një ngjyrë të ekzistojë jashtë mendjes 
osce paperceptuar..Kjo përpjekje e lehtë ndofta do t'ju bëjë të 
shihni se ajo që mbështesni është patjetër një kundërthënie. ,Dhe 

kjo është aq e vërtetë saqë unë do ta le gjithçka në dorë të kësaj 
prove: nëse arrini të konceptoni se një substancë që ka shtrirje 
dhe është e lëvizshme, ose, në përgjithësi, çfarëdolloj ideje a 
diçka tjetër e ngjashme me një ide ekziston në një mënyrë tjetër 
dhe jo në një mendje që e percepton, do të hiqja dorë menjëherë 
nga teza ime. Sa për tërë atë sistem kompleks të trupave të jashtëm 
që ju e mbroni, do t'ju bëja lëshim e do ta pranoja ekzistencën e 
tij, edhe sikur të mos më jepni asnjë arsye të besimit tuaj në 
ekzistencën e tij e të më tregoni (ta zëmë që ekziston) se ai për 
diçka hyn në punë. Them se thjesht mundësinë që opinioni juaj 
të jetë i vërtetë do ta pranoja si argument për vërtetësinë e tij të 
mirëfilltë. 

23. Por, do të thoni ju, sigurisht që nuk ka gjë më të lehtë 
sesa të përfytyroj, për shembull, pemën në një park, ose libra në 
një dhomë pune ku s'ka njeri që t'i perceptojë. Unë përgjigjem: 
ju mund ta bëni një gjë të tillë, pa kurrfarë vështirësie. Por, ju 
lutem, ç'bëni më shumë ju sesa formoni në mendjen tuaj disa ide 
që i quani libra dhe pemë, dhe, në të njëjtën kohë, lini pas dore 
të formoni idenë e ndokujt që i percepton atoY Por a nuk jeni ju 
vetë që i perceptoni ose mendoni për to gjatë tërë kësaj kohe2 

(Pra, kjo, nuk vlen fare për tezën tuaj: ajo vetëm tregon se jukeni 
aftësi të përfytyroni ose të formoni ide në mendjen tuaj, por nuk 
tregon se jeni në gjendje të konceptoni si të mundshme që objektet 
e mendimit tuaj të ekzistojnë jashtë mendjes. Për t'ia arritur kësaj 
do të duhej t'i konceptonit ato sikur ekzistojnë të pakonceptuara 
ose të pamenduara, gjë që është një kundërthënie fare e qartë. 

(Kur rrekemi të konceptojmë ekzistencën e trupave të jashtëm, 
ne, në të vërtetë nuk bëjmë asgjë tjetër, veçse soditim idetë tona. 
Por mendja, duke mos i kushtuar vëmendje vetvetes, gënjehet 
kur pandeh se mund të konceptojë dhe se vërtet i koncepton 
trupa që ekzistojnë pa qenë të menduar, ose jashtë mendjes, 
megjithëse pikërisht në këtë çast ata rroken prej saj ose ekzistojnë 
në të. Mjafton pak vëmendje dhe cilido do të zbulojë vërtetësinë 
dhe qartësinë e asaj që u tha këtu, duke e bërë të panevojshme 
të ngulmojmë për të sjellë prova të tjera kundër ekzistencës së 
substancës materiale. 

24. (Sikur njerëzit të mateshin e të mos bënin lodra me 
fjalët, besoj se do të arrinim në një ujdi për këtë çështje.) Është 
fare e qartë se nëpërmjet hetimit më të vogël në mendimet tona, 
do të merrnim vesh a mund të kuptojmë ç'duan të thonë fjalët 
ekzistencë absolute e objekteve ndijore në vetvete, ose jashtë 
mendjes. Për mua është e qartë se këto fjalë përvijojnë ose një 
kundërthënie të drejtpërdrejtë ose, nuk kanë pikë kuptimi, Dhe 
për të bindur të tjerët për këtë nuk njoh mënyrë tjetër më të lehtë 
ose më të mirë sesa t'u lutem atyre të jenë qetësisht të 
vëmendshëm ndaj mendimeve të veta. Nëse nëpërmjet këtij 
shqyrtimi atyre do t'u duket e kotë ose kundërthënëse kjo 
shprehje, nuk do të duhet gjë tjetër për t'i bindur. Prandaj ngul 
këmbë në këtë, fraza ekzistencë absolute e sendeve që nuk 
mendojnë është pa kuptim, ose ngërthen një kundërthënie. Këtë 
përsëris, te kjo ngul këmbë dhe e këshilloj sinqerisht lexuesin të 
mendojë për të me vëmendje e kujdes. 

25.,TË gjitha idetë, ndijimet, nocionet tona, ose sendet që 
perceptojmë, cilatdo qofshin emrat me të cilët i dallojmë, janë në 
mënyrë të dukshme joaktive: ato nuk ngërthejnë asnjë forcë dhe 
asnjë faktor veprues.,Kështu që asnjë ide ose objekt i mendimit 
nuk mund të shkaktojë ose të bëjë ndonjë ndryshim në një ide 
tjetër. ,PËr të qenë të sigurtë për vërtetësinë e këtij pohimi nuk 
kërkohet asgjë tjetër veçse një vëzhgim i thjeshtë i ideve tona. 
Sepse derisa ato dhe çdo pjesë e tyre ekzistojnë vetëm në mendje, 
që këtej rrjedh se në to nuk ka asgjë përveç asaj që është 
perceptuar: por kushdo që vëzhgon idetë e tij, qoftë kur ato 
burojnë nga ndija ose të menduarit nuk do të vërë re në to asnjë 
fuqi ose veprimtari: ato nuk ngërthejnë kurrgjë të tillë. Mjafton 
pak kujdes për të zbuluar se vetë natyra e një ideje nënkupton 
pasivitet dhe plogëti të saj, meqë një ide e ka të pamundur të 
bëjë diçka ose, për të qenë të saktë kur flasim, të jetë shkaku i 
diçkaje, ajo nuk mund të jetë shëmbëllesa ose kopja e ndonjë 
qeniejeje aktive, siç del e qartë nga paragrafi 8. Që këtej rrjedh 
logjikisht se shtrirja, forma dhe lëvizja nuk mund të jenë shkaku 


” Kjo fjali është hequr në botimin e dytë, 

i ndijimeve tona. Pra, të thuash se këto janë efekti i forcave që 
janë pasojë e formës, nunrit, lëvizjes dhe madhësisë së grimcave 
sigurisht është e gabuar. 

26. jNe perceptojmë një varg të vazhdueshëm idesh: disa 
janë ngacmuar rishtazi, të tjerat kanë ndryshuar ose janë zhdukur 
krejt. Për pasojë, ka ndonjë shkak për këto ide, një shkak prej të 
cilit varen, që i përfton dhe i ndryshon. Që ky shkak nuk mund 
të jetë asnjë cilësi ose ide ose kombinim idesh, kjo është e qartë 
nga paragrafi i mësipërm.Duhet të jetë, pra, një substancë, por 
meqë u provua se nuk ekziston një substancë trupore ose 
materiale mbetet, pra që shkaku i ideve të jetë një substancë 
aktive jotrupore ose Fryma. 

27. Një Frymë është një qenie e thjeshtë, e pandarë, aktive — 
meqë percepton ide quhet intelekt dhe meqë i përfton a vepron 
në një mënyrë tjetër mbi to quhet vullnet. Pra, nuk mund të 
formohet ideja e një shpirti ose e një fryme sepse të gjitha idetë 
duke qenë pasive dhe të plogëta (shih parag.25) nuk mund të na 
paraqitin nëpërmjet shëmbëllimit a pamjes atë që vepron. Me 
pak vëmendje kushdo do ta vinte re se është krejte pamundur të 
kesh një ide që të jetë e ngjashme me këtë fillesë aktive të lëvizjes 
dhe të ndryshimit të ideve.E tillë është natyra e frymës, ose e 
asaj që vepron: ajo nuk mund të perceptohet në vetvete, por 
vetëm nëpërmjet efekteve që shkakton. Në qoftë se dikush do të 

dyshojë për vërtetësinë e kësaj që po parashtrojmë këtu, le të 
mendojë dhe të përpiqet, në mund të formojë idenë e ndonjë 
force ose qenieje aktive, të shohë nëse i ka idetë e dy forcave 
kryesore të treguara me emrat “vullnet” e “intelekt”, të ndryshme 
njëra prej tjetrës, dhe që të dyja të dalluara po aq mirë nga ideja 
ë tretë e substancës ose e qenies në përgjithësi, me nocionin 
relativ të mbështetësit ose të subjektit të dy forcave të treguara 
më lart, që tregohet me emrin shpirt ose frymë. Këtë gjë 
mbështesin disa, por, mesa shoh unë, fjalët “vullnet”, P5 “intelekt”, 
“mendje”), “shpirt”, “frymë” nuk tregojnë ide të ndryshme, ose 
ç'është e vërteta, nuk tregojnë asnjë ide, por diçka shumë të 

ndryshme nga idetë e që duke qenë faktor veprues nuk mund t'i 
ngjasë dhe as nuk mund të paraqitet nga asnjë ide. IPPor, në të 
njëjtën kohë duhet pohuar se kemi një farë nocioni të shpirtit, 
frymës si dhe të veprimeve të mendjes si të dëshiruarit, të 
dashurit, të urryerit — për aq sa e dimë ose e kuptojmë 
domethënien e këtyre fjalëve.) 

28. Vë rë se mund të shkaktoj ide në mendjen time sipas 
qejfit, duke e ndryshuar edhe transformuar skenën sa herë që 
më duket me vend. Mjafton të dua dhe ja menjëherë kjo ose ajo 
ide lind, shfaqet në fantazinë time dhe prej së njëjtës fuqi zhduket 
dhe i lë vendin një tjetre ,Për këtë bërje dhe zhbërje idesh është 
shumë me vend ta cilësojmë mendjen si aktive. )E gjithë kjo është 
e sigurt dhe e bazuar në përvojën, por kur flasim për faktorë 
veprues që nuk mendojnë, ose për ide të shkaktuara pa 
ndërhyrjen e vullnetit, nuk bëjmë gjë tjetër veçse lojëra fjalësh. 

29. (Por çfarëdo fuqie që kam mbi mendimet e mia vë re 
se idetë e perceptuara me të vërtetë nga shqisat nuk varen në të 
njëjtën mënyrë nga vullneti im. Kur hap sytë në mes të ditës nuk 
është në dorën time të zgjedh të shoh a të mos shoh, as të caktoj 
se cilat objekte të veçanta do t'i paraqiten vështrimit tim. E njëjta 
gjë ndodh me të dëgjuarit dhe shqisat e tjera. Idetë e ngulitura në 
to nuk janë krijime të vullnetit tim. Ka, pra, një tjetër Vullnet ose 
Frymë që i përfton ato. 

30.,Idetë e ndijimit janë më të forta, më të gjalla dhe më të 
qarta sesa ato të imagjinatës, ato kanë gjithashtu qëndrueshmëri, 
rregull e koherencë dhe nuk janë të shkaktuara rastësisht, si ato 
që janë shpeshherë pasoja të vullneteve njerëzore, por përftohen 
me rregullsi ose në një varg të renditur. Lidhja e admirueshme e 
këtij vargu është e mjaftueshme për të dëshmuar urtësinë dhe 
dashamirësinë e Autorit të tij. Tani, regullat ose metodat e 
vendosura sipas të cilave Mendja nga e cila jemi të varur shkakton 


9 Kjo fjali nuk përmbahet në botimin e parë. Është për t'u shënuar se për 
herë të parë termin nocion € fut me domethënien kuptim pa ide, si te fjalët 
shpirt, fuqi aktive etj. Këtu al thotë se “veprimete mendjes” u përkasin nocioneve, 


ndërsa në par.1 al flet për ide të perceptuara nëpërmjet shoqërimit të “veprimeve” 
të mendjes. 

te ne idetë e ndijimit, quhen “ligje të natyrës” dhe ne1 mësojmë 
këto nëpërmjet përvojës që na tregon se këto ose ato ide 
shoqërohen me këto ose ato të tjerat në rrjedhën e zakonshme të 
gjërave. 

31. Kjo na jep një lloj aftësie për të parashikuar, gjë që na 
krijon mundësi të rregullojmë veprimet tona sipas nevojave të 
jetës. Pa këtë ne do të ishim përjetësisht të çoroditur: nuk do të 
dinim kurrë sesi të vepronim për të siguruar dhe më të voglën 
kënaqësi ose të shmangnim dhimbjen më të vogël ndijore. Që 
haja të ushqen, që gjumi të ripërtërin dhe zjarri të ngroh, që të 
hedhësh farën në kohën e të mbjellave është e vetmja mënyrë 
për të mbledhur prodhimin në të korrat dhe që, në përgjithësi, 
këto apo ato mjete lejojnë të arrihen këto apo ato rezultate — të 
gjitha këto i dimë, jo sepse zbulojmë ndonjë lidhje të 
domosdoshme ndërmjet ideve tona, por vetëm sepse respektojmë 
ligjet e vendosura nga natyra, pa të cilat të gjithë do të ishim në 
një gjendje pasigurie e pështjellimi, dhe një i rritur nuk do të 
dinte të sillej në jetën e përditshme më mirë sesa një foshnjë e 
porsalindur. 

32. E, megjithatë, ky funksionim koherent dhe i njëtrajtshëm, 
i cili shpalos aq qartë mirësinë dhe urtësinë e asaj Fryme që 
drejton, vullneti i së cilës përbën ligjet e natyrës, në vend që ta 
prijë drejt Tij mendimin tonë, e bën të endet në kërkim të 
shkaqeve dytësore. Sepse, kur ne perceptojmë disa ide ndijore 
që pasohen vazhdimisht nga ide të tjera dhe e dimë se kjo nuk 
ndodh për shkak të veprimit tonë, ngutemi t'ua atribuojmë forcën 
e të vepruarit vetë ideve dhe supozojmë se njëra është shkaku i 
tjetrës, por nuk mund të ketë gjë më absurde dhe më të 
pakuptueshme se kjo. Kështu, për shembull, mbasi kemi vënë re 
se kur perceptojmë nëpërmjet të parit njëfarë figure të 
rrumbullakët e të ndritshme, në të njëjtën kohë perceptojmë me 
anë të të prekurit idenë ose ndijimin e quajtur nxehtësi, nga kjo 
arrijmë në përfundimin se dielli është shkaku i të nxehtit. Në të 
njëjtën mënyrë, duke perceptuar që lëvizja dhe përplasja e trupave 
shoqërohet nga një tingull, jemi të prirur të mendojmë se ky i 
fundit është efekti i të parave. 

33. Idetë e ngulitura te shqisat nga Autori i natyrës quhen 
sende reale: dhe idetë e shkaktuara në imagjinatë, meqë janë 
më pak të rregullta, më pak të gjalla € më pak të qëndrueshme, 
janë quajtur me vend ide ose shëmbëllime të sendeveqë paraqitin 
dhe kopje të të cilave janë. Por,, sidoqoftë, ndijimet tona, dhe 
nëse janë aq të gjalla e të shquarshme, janë, prapëseprapë, “ide”, 
domethënë ekzistojnë në mendje ose janë të perceptuara prej saj 
aq realisht sa dhe idetë që formon vetë mendja. Pranohet se idetë 
ndijore kanë më shurrë realitet, domethënë janë më të forta, më 
të renditura, më koherente sesa ato që janë krijuar nga mendja: 
por kjo nuk provon se ato ekzistojnë pa mendjen. Ato janë 
gjithashtu më pak të varura nga fryma ose substanca që mendon, 
e cila i percepton ato, për arsye se shkaktohen nga vullneti i një 
fryme tjetër më të fuqishme: megjithatë, ato janë gjithmonë “ide” 
dhe, sigurisht, asnjë “ide”, qoftë e fortë a e dobët, nuk mund të 
ekzistojë tjetërsoj, veçse në një mendje që e percepton. 

34. Para se të vazhdojmë më tej është e nevojshme që të 
ndalemi pak për t'iu përgjigjur kundërshtimeve që mbase mund 

” të bëhen ndaj parimeve që kemi parashtruar deri këtu. Në qoftë 
se në përgjigjet e mia do t'u dukem shumë fjalëtjerrës atyre që i 
kuptojnë gjërat shpejt, shpresoj të më falin, meqë jo të gjithë 
njerëzit i kuptojnë me të njëjtën shpejtësi gjërat e kësaj natyre, 
dhe unë do të doja të më kuptonin të gjithë. 

Së pari, pra, do të shprehet kundërshtimi se, sipas parimeve 
të parashtruara më lart, gjithçka që është reale e substanciale në 
natyrë dëbohet jashtë botës, dhe vendin e saj e zë një strukturë 
kimerike idesh. Të gjitha sendet që ekzistojnë, ekzistojnë vetëm 
në mendje, domethënë, ato janë thjesht nocione.1Por, ç'u bë dielli, 
hëna, ç'u bënë yjet” Çfarë duhet të mendojmë për shtëpitë, 
lumenjtë, malet, pemët, gurët, madje dhe për vetë trupat tanë” A 
nuk janë, pra, dhe këto po aq kimera, po aq iluzione të fantazisë” 
- Kësaj vërejtjeje dhe të gjitha vërejtjeve të këtij lloji u përgjigjem 
se, sipas parimeve të parashtruara, nuk hiqet asgjë nga sendet e 
natyrës. Gjithçka që shikojmë, që prekim, që dëgjojmë o që në 
çfarëdo mënyre e konceptojmë dhe e kuptojmë mbetet po aq € 
patundshme dhe po aq reale si dhe më parë. Ka një rerum natura 

dhe dallimi ndërmjet realitetit dhe kimerave e ruan 
e vet.,Kjo Është e qartë nga par. 29, 30, 33 ku tr 
kuptohet me “sende reale” në kundërvënie me “kimera”, ose ide 
që i formojmë vetë, Por, si të parat dhe të dytat ekzistojnë vetëm 
në mendje, dhe në këtë kuptim janë njëlloj “ide”. 

35.,në nuk kundërshtoj ekzistencën e këtij ose atij sendi 
që mund ta rrokim me anë të shqisave ose me anë të të menduarit. 
Nuk e vë aspak në dyshim se sendet që i shoh me sytë e mi dhe 
i prek me duart e mia ekzistojnë me të vërtetë. LE vetmja gjë 
ekzistencën e së cilës mohojmë është ajo që filozofët e quajnë 


materie ose substancë trupore. Dhe duke bërë një gjë të tillë nuk 
i bëhet asnjë dëm pjesës tjetër të njerëzimit që, marr guximin ta 
them, nuk do ta ndjejë kurrë mungesën e saj.jAteisti po, do ta 
ndjejë, sepse atij, vërtet, i duhet hija e një emri të zbrazët për të 
mbrojtur mungesën e besimit në fe dhe filozofët, ka të ngjarë, të 
vënë re se kanë humbur një vegë ku mund të kapeshin për t'u 
marrë me dokrra e për t'u grindur. I”Ky është i gjithë dëmi që 
besoj se mund të shkaktojë). 
36.(Kushdo që mendon se po va heqim ekzistencën ose 
realitetin sendeve është shumë larg nga të kuptuarit e asaj që 
shpjeguam më sipër me fjalët më të thjeshta e më të qarta që 
munda të gjej. Le ta përmbledhim shkurt ç'kemi thënë: -Ka 
substanca shpirtërore, mendje ose shpirtra njerëzorë që duan, 
ose shkaktojnë në veten e vet ide sipas qejfit të tyre. Por këto ide 
janë të zbehta, të dobëta dhe të paqëndrueshme po të krahasohen 
me ide të tjera që i perceptojnë me anë të shqisave. Këto, duke 
lënë gjurmë te to sipas disa rregullave ose ligjeve të natyrës, 
tregojnë patjetër se janë pasojë e një mendjeje më të fuqishme e 
më të urtë se shpirtrat njerëzorë. Thuhet se këto idetë e fundit 
kanë më shumë realitetnë vetvete sesa të parat. Me këtë kuptohet 
se janë më mbresëlënëse, më të renditura dhe të shquarshme se 
ato dhe nuk janë sajime të mendjes që 1 percepton..Dhe në këtë 
kuptim dielli që shoh ditën është djelli real dhe al që përfytyroj 
natën është ideja e të parit. Në kuptimin që i jepet këtu realitetit 


të gjithë forcën 
eguam se çfarë 


P Hequr në botimin e dytë, 

është e qartë se çdo bimë, çdo yll, çdo mineral dhe, në përgjithësi, 
çdo pjesë e sistemit të botës është një qenie reale, si sipas 
parimeve tona ashtu dhe sipas çfarëdo parimi. Nëse të tjerët me 
termin “realitet” kuptojnë diçka të ndryshme nga ajo që kuptoj 
unë, u lutem të hedhin një sy në mendimet e tyre dhe të shikojnë, 

37. Do të ngulin këmbë se, sipas tyre, të paktën, është e sigurt 
që ne i heqim, i largojmë të gjitha substancat trupore. Kësaj i 
përgjigjem kështu: po u mor fjala substancënë kuptimin vulgar, si 
kombinim cilësish ndijore të tilia si shtrirja, ngurtësia, pesha dhe 
të tjera si këto — për këtë ne nuk mund të akuzohemi se poi 
heqim. Por nëse ajo merret në një kuptim filozofik, si mbajtëse e 
dukurive ose cilësive jashtë mendjes — atëherë, vërtet, e pranoj se 
e heqim tej atë, nëse mund të thuhet se hiqet tej diçka që kurrë 
nuk ka pasur ekzistencë, madje as edhe në imagjinatë. ' 

38.,Por, në fund të fundit do të thoni ju, duket si shumë e 
çuditshme të pohosh që hamë dhe pimë ide dhe jemi të veshur 
me ide jE pranoj, kështu duket, sepse fjala ide nuk përdoret në 
ligjërimin e rëndomtë bisedor për të treguar kombinimet e 
ndryshme të cilësive ndijore, që i quajnë sende. Dhe, sigurisht 
çdo shprehje që ndryshon nga përdorimi i zakonshëm i gjuhës 
na e vret veshin e duket qesharake. Por kjo nuk ka të bëjë me 
vërtetësinë e pohimit, që, i shprehur me fjalë të tjera, nuk thotë 
kurrgjë më shumë sesa që ne ushqehemi dhe vishemi me sende 
që perceptohen drejtpërdrejt me anën e shqisave tona. U tregua 
se fortësia ose butësia, ngjyra, shija, ngrohtësia, forma dhe cilësi 
të tjera si këto, të cilat të kombinuara së bashku përbëjnë lloje të 
ndryshme ushqimesh e veshjesh, ekzistojnë vetëm në mendjen 
që i percepton: dhe nuk kuptohet gjë tjetër kur i quajnë ato ide. 
Kjo fjalë, po të përdorej rëndom siç përdoret fjala “sende” as do 
të na e vriste veshin as do të dukej më qesharake se ajo. Nuk 
diskutoj për saktësinë, por për vërtetësinë e shprehjes. Pra, nëse 
jeni të një mendjeje me mua se hamë, pimë dhe veshim objektet 
e drejtpërdrejta të ndijimit, të cilat nuk mund të ekzistojnë po të 
mos perceptohen, domethënë jashtë mendjes, do ta pranoja 
menjëherë se është më me vend ose në përputhje me zakonin t'i 
quanim sende dhe jo ide. 

39.(Nëse do të më pyesin përse përdor fjalën ide dhe nuk l 
quaj ato sende në përputhje me zakonin, do të përgjigjem se e 
bëj këtë për dy arsye. Së pari, sepse termi send, sii kundërvënë 
me idenë, supozohet, në përgjithësi, se tregon diçka që ekziston 
jashtë mendjes, së dyti, sepse send ka një kuptim më të gjerë 
sesa termi ide dhe përfshin edhe shpirtrat ose sendet që mendojnë 
bashkë me idetë. Pra, meqë objektet e ndijimit ekzistojnë vetëm 
në mendje dhe janë, për më tepër të zhveshura nga mendimi 
dhe joaktive, parapëlqej t'i shënoj ato me fjalën ideqë i nënkupton 
këto cilësi. 

40. Por, megjithëkëtë, dikush, ndofta, do të më përgjigjet 
flakë për flakë se do të vazhdojë t'u besojë gjithmonë shqisave 
dhe nuk do të lejojë kurrë që një vërtetim, sado i afërmendtë, ta 
vërë përfund a ta mposhtë bindjen e mbështetjes në to. Ashtu 
qoftë. Mbrojini me të gjithë forcën që doni dëshmitë e shqisave. 
Ne jemi të gatshëm të bëjmë të njëjtën gjë. Ajo që shoh, dëgjoj 
dhe ndjej ekziston, domethënë perceptohet prej meje.,Për këtë 
nuk dyshoj më shumë nga ç'do të dyshoja për vetë ekzistencën 
time.,Por nuk shoh sesi dëshmia e shqisave mund të sillet si një 
provë për ekzistencën e diçkaje që nuk perceptohet nga shqisat. 
Nuk duam aspak që dikush të bëhet skeptik dhe të humbasë 
besimin te shqisat e tij, përkundrazi, ne u japim atyre të gjithë 
rëndësinë dhe të gjithë sigurinë që mund të përfytyrohet. Nuk ka 
parime më të kundërta ndaj skepticizmit sesa ato që kemi 
parashtruar siç do të tregohet më qartë në vijim. 

414 Së dyti, do të na kundërshtojnë duke thënë se ka një 
ndryshim të madh, për shembull, ndërmjet zjarrit real dhe idesë 

' së zjarrit, ndërmjet të ëndërruarit ose të imagjinuarit se po digjesh 
dhe të digjesh me të vërtetë: (''nëse dyshoni që është vetëm ideja 
e zjarrit ajo që shihni, futeni dorën në të, dhe nuk do të keni 
nevojë për dëshmi tjetër për të bindeni). Kjo dhe vërejtje të tjera 
si kjo mund të bëhen kundër tezës sonë. Nga sa kemi thënë, 
është e qartë përgjigjja për të gjitha ,Këtu do të shtoj vetëm se 
zjarri real është shumë i ndryshëm nga ideja e zjarrit, dhe, po 


4 Është hequr në botimin e dytë. 

ashtu, dhimbja e vërtetë që shkakton ai është shumë e ndryshme 
nga ideja e po kësaj dhimbjeje. Megjithatë, askush nuk do të 
mëtonte se dhimbja reale ekziston ose mund të ekzistojë në një 
gjë që nuk percepton ose jashtë mendjes, ashtu si nuk mund të 
ekzistojë jashtë mendjes ideja e dhimbjes. 

42.Së treti, do të na kundërshtojnë e do të thonë se i shohim 
në të vërtetë sendet jashtë nesh ose në njëfarë largësie nga ne dhe, 
rrjedhimisht, ato nuk ekzistojnë në mendje, sepse është absurde 
që ato sende që shihen në largësi prej disa miljesh të jenë afër 
nesh sa vetë mendimet tona. Për t'iu përgjigjur kësaj dëshiroj të 
kihet parasysh se në ëndërr shpesh i perceptojmë sendet sikur të 
ishin të vendosura në një largësi të madhe prej nesh e, megjithatë, 
pranohet se ato sende ekzistojnë vetëm në mendje. 

43..Por, për një sqarim më të plotë të kësaj pike, ia vlen të 
marrim në shqyrtim sesi e perceptojmë me të parit largësinë dhe 
sendet e vendosura në njëfarë largësie. Sepse, fakti që vërtet e 
shohim hapësirën e jashtme dhe trupat që ekzistojnë realisht në 
të, disa më afër dhe të tjerë më larg, duket se është disi në 
kundërshtim me atë që u tha se ato nuk ekzistojnë askund veçse 
në mendje. Shqyrtimi i kësaj vështirësie qe nxitja që më shtyu të 
shkruaj veprën time Essay touards a Neto Theory of Vision, që 
u botua jo shumë kohë më parë. Aty tregohet që largësia ose të 
qenit jashtë nuk perceptohet drejtpërsëdrejti në vetvete prej të 
parit dhe as rroket a gjykohet nëpërmjet vijave dhe këndeve apo 
çfarëdo gjëje që ka një lidhje të domosdoshme me të. Ajo vetëm 
i sugjerohet mendimit tonë nga disa ide e ndijime pamore që 
shoqërojnë shikimin, por që, prej vetë natyrës së tyre, nuk kanë 
kurrfarë ngjashmërie ose marrëdhënieje me largësinë ose me 
sendet e vendosura në njëfarë largësie. Poryvetëm si pasojë e një 
lidhjeje që na e mëson përvoja, ato ide zënë e na tregojnë e na 
sugjerojnë largësinë e sendet e largëta ashtu si fjalët e një gjuhe 
na shtien ndërmend idetë e treguara nga fjalët e zgjedhura për t'i 
paraqitur. Po kështu, një njeri që ka lindur i verbër dhe më pasi 
është kthyer drita e syrit, në fillim nuk do të mendonte se sendet 
që shikon janë jashtë mendjes së tij ose të vendosura në njëfarë 
largësie prej tij: shih paragrafin 41 të traktatit të sipërpërmendur. 

44. Idetë e të parit dhe të prekurit u përkasifi dy kategorive 
krejt të ndryshme dhe heterogjene. Të parat janë shenja dhe 
aralajmëruese të të dytave, Në atë traktat u tregua që objektet e 
mirëfillta të të parit as nuk ekzistojnë jashtë mendjes as janë 
shëmbëllesa të sendeve të jashtme: por në të supozohej se për 
objektet e prekshme ishte e vërtetë e kundërta, jo se ishte e 
nevojshme të supozohej ky gabim vulgar për të vërtetuar nocionet 
e parashtruara atje, por sepse nuk ishte qëllimi im të shqyrtoja 
dhe të përgënjeshtroja këtë gabim në një traktat që kishte të bënte 
vetëm me shikimin. Kështu, për t'iu përmbajtur më rreptësisht të 
vërtetës, idetë e të parit, kur nëpërmjet tyre rrokim largësinë dhe 
sendet e largëta, nuk na shtien ndërmend dhe nuk na tregojnë ' 
sende që realisht ekzistojnë në largësi, por vetëm na 
paralajmërojnë se në mendjen tonë do të lënë gjurmë ide të të 
prekurit pas këtij apo atij intervali kohe dhe si pasojë e këtyre 
apo atyre veprimeve. Me pak fjalë nga sa është thënë në pjesët e 
mëparshme të këtij traktati dhe në par.147 e në vende të tjera të 
Esesë për shikimin, është e qartë se idetë e të parit janë gjuha që 
përdor Fryma që drejton, prej së cilës varemi, për të na njoftuar 
cilat ide të të prekurit do të lënë gjurmë te ne në rastin kur bëjmë 
këtë ose atë lëvizje të trupave tanë. Por për pasur njoftime më të 
plota rreth kësaj çështjeje, referojuni vetë Esesë. 

45. Së katërti, do të na kundërshtojnë duke thënë se nga 
parimet e mëlartme rrjedh se sendet në çdo çast asgjësohen dhe 
krijohen përsëri. Objektet e ndijimit ekzistojnë vetëm kur 
perceptohen. Pemët në kopsht ose karriget në dhomën e pritjes 
janë për sa kohë që dikush është i pranishëm t'i perceptojë. Kur 
mbyll sytë të gjitha mobiljet e dhomës zhduken, kthehen në hiç, 
dhe mjafton, pastaj, të rihap sytë që mobiljet të krijohen përsëri. 
Si përgjigje për të gjitha këto, i rekomandoj lexuesit të shohë 
ç'është thënë në paragr. 3,4 etj. Dëshiroj që ai të shqyrtojë nëse 
për ekzistencë reale të një ideje nënkupton diçka të ndryshme 
nga fakti që ajo perceptohet. Për veten time, mbasi jam thelluar 
në këtë çështje aq sa kam mundur, nuk jam në gjendje të zbuloj 
diçka tjetër që të nënkuptohet me ato fjalë, Dhe 1 lutem edhe 
njëherë lexuesit të zhbirojë mendimet € tij dhe të mos lejojë që 

fjalët ta mashtrojnë (Nëse ai mund ta konceptojë si të mundshme 
që idetë e tij ose arketipet e tyre ekzistojnë pa qenë të perceptuara, 
atëherë do të heq dorë nga teza ime.,Por nëse nuk mund ta bëjë 
një gjë të tillë, duhet të pranojë se është e paarsyeshme të dalë 
në mbrojtje të diçkaje që ai nuk e di se çfarë është dhe të mëtojë 
të më akuzojë se paskam rënë në një absurditet, se nuk pranokam 
pohime që në fund të fundit nuk kanë pikë kuptimi. 

46. Nuk do të jetë e padobishme të vërejmë se edhe parimet 
e pranuara të filozofisë mund të fajësohen për absurditete analoge. 
Gjykohet se është e çuditshme dhe absurde që, me të mbyllur 
qepallat, të gjitha objektet e dukshme që kam përreth kthehen 
në hiç. Por a nuk pranojnë po këtë filozofët kur thonë njëzëri se 
drita dhe ngjyrat, të vetmet objekte specifike dhe të drejtpërdrejta 
të të parit janë vetëm ndijime që nuk ekzistojnë nëse nuk 
perceptohen” Përveç kësaj, dikujt mund t'i duket e pabesueshme 
që sendet krijohen në çdo çast: megjithatë është pikërisht ky 
nocion që mësohet zakonisht në shkolla. Skolastikët megjithëse 
e pranonin ekzistencën e materies dhe se duke u nisur prej saj 
ishte formuar e gjithë struktura e botës, prapëseprapë ishin të 
mendimit se ajo nuk mund të ekzistojë pa ruajtjen hyjnore që ata 
e paraqitnin si krijim të vazhdueshëm. 

47. Pastaj, mjafton të vrasim pak mendjen dhe do të zbulojmë 
se, edhe duke pranuar ekzistencën e materies ose të substancave 
trupore, prapëseprapë, nga parimet që tani pranohen prej të 
gjithëve, rrjedh në mënyrë të pashmangshme se asnjë nga trupat 
e veçantë, të çfarëdo lloji qofshin, nuk ekziston kur nuk është i 
perceptuar. Vërtet, nga parag.11 e paragrafët pasues, është e qartë 
se materia që mbrojnë filozofët është diçka e pakuptueshme, se 
ajo nuk ka asnjë nga ato cilësi të veçanta me anën e të cilave 
trupat që rroken nga shqisat tona dallohen njëri nga tjetri. Për ta 
bërë këtë më të qartë po shënojmë se ndarja e pafundme e 
materies tani është pranuar njëzëri, të paktën nga filozofët më të 
afirmuar e të shquar, të cilët duke u nisur nga parime të pranuara 
e vërtetojnë në mënyrë të pakundërshtueshme. Nga kjo rrjedh: 
në çdo grimcë të materies ka një numër të pafund pjesëzash që 
nuk perceptohen nga ndijimi. Pra çdo trupi veçantë duket se ka 

një madhësi të fundme, domethënë 1 ofron ndijimit vetëm një 
numër të fundmë pjesësh, jo sepse nuk përmban një numër më 
të madh Inë vetvete ai përmban një numër të pafundmë pjesëshi, 
por ndijimi nuk është aq i mprehtë sa t'i shquajë. Për pasojë, 
ndijimi dora-dorës me rritjen e mprehtësisë së tij, percepton një 
numër më të madh pjesësh tek objekti, domethënë, objekti duket 
më i madh, forma e tij ndryshon, sepse ato pjesë në skajet e tij që 
më parë ishin të paperceptueshme, tani duken, duke e përvijuar 
atë me vija e kënde të ndryshme nga ato që perceptonte një 
ndijim më trashanik. Së fundi,,mbas gjithfarë ndryshimesh të 
madhësisë e të formës, kur ndijimi të bëhej pafundësisht i 
mprehtë, trupi do të dukej i pafundmë. (Gjatë gjithë këtij procesi, 
nuk ndodh kurrfarë ndryshim në trup, por vetëm te ndijimi. Për 
pasojë, çdo trup i marrë në vetvete është pafundësisht i shtrirë, 
pra, nuk ka asnjë formë ose figurë. Që këtej rrjedh se edhe sikur 
të pranojmë se ekzistenca e materies është më se e sigurt, 
prapëseprapë është po aq e sigurt që vetë materialistët janë të 
detyruar nga parimet e tyre të pranojnë se as trupat e veçantë të 
perceptuar me anën e ndijimit, as çdo gjë tjetër e ngjashme me ta 
nuk ekziston jashtë mendjes.-Pra, them, se materia dhe çdo grimcë 
e saj është sipas tyre e pafund dhe pa formë dhe është mendja që 
ndërton gjithë atë larmi trupash që përbëjnë botën e dukshme 
dhe secili prej tyre ekziston vetëm për aq kohë sa perceptohet. 
48. Por, në fund të fundit, po ta shqyrtojmë me kujdes 
vërejtjen e parashtruar në paragr.45 nuk do ta gjejmë logjikisht 
kundërthënëse me parimet e formuluara prej nesh dhe, në të 
vërtetë, ajo nuk përbën aspak një kundërshtim kundër nocioneve 
tona. Vërtet, megjithëqë ne i përmbahemi mendimit se objektet 
e ndijimit nuk janë gjë tjetër veçse ide që nuk mund të ekzistojnë 
të paperceptuara, prapëseprapë, nga kjo nuk mund të arrijmë në 
përfundimin se ato kanë ekzistencë vetëm në rastin kur janë të 
perceptuara prej nesh, përderisa mund të jetë ndonjë frymë tjetër 
që i percepton edhe kur ne nuk i perceptojmë. Kur thuhet se 
trupat nuk kanë ekzistencë jashtë mendjes nuk do të doja që me 
këtë të nënkuptohej kjo apo ajo mendje e veçantë, por çfarëdo 
mendje. Për pasojë, nga parimet e mësipërme nuk rrjedh se trupat 

asgjësohen dhe krijohen në çdo çast, ose se nuk ekzistojnë aspak 
gjatë intervaleve ndërmjet perceptimeve të tyre prej nesh. 

49. SË pesti, mund të na kundërshtojnë duke thënë se, po 
qe se shtrirja dhe forma ekzistojnë vetëm në mendje, atëherë 
mendja është e shtrirë dhe ka formë, derisa shtrirja është një 
mod ose atribut (që të flasim si skolastikët) që është predikat 1 
subjektit në të cilin ai ekziston AUnë përgjigjem se këto cilësi janë 
në mendje vetëm për aq kohë sa janë të perceptuara prej saj, 
domethënë jo si mod ose atribut, por vetëm si ide. Dhe që këtej 
nuk rrjedh që shpirti ose mendja qenkan të shtrira sepse shtrirja 
ekziston vetëm në të, po ashtu si nuk rrjedh që ajo qenka e kuqe 
ose € kaltërt sepse këto ngjyra ekzistojnë, dhe këtë e pranojnë të 
gjithë, në të dhe askund gjetkë. Sa për atë që thonë filozofët për 
subjektin e modin e një subjekti ajo duket krejt e pathemeltë dhe 
e pakuptueshme. Për shembull, në këtë pohim: “Një zar është i 
fortë, i shtrirë dhe katror “ata mëtojnë që fjala zar tregon një 
subjekt a substancë, e cila dallohet nga fortësia, shtrirja dhe forma 
që janë predikate të tij dhe ekzistojnë në të, Këtë gjë nuk mund 
ta kuptoj: mua më duket se një zar nuk dallon aspak nga ato 
gjëra që quhen mode ose veti rastësore të tij. Dhe të thuash se 
një zar është i fortë, i shtrirë dhe katror nuk do të thotë t'ia 
atribuosh këto cilësi një subjekti që dallohet nga to dhe shërben 
si mbajtës i tyre, ky është vetëm një shpjegim i kuptimit të fjalës 
zar. 

50. Së gjashti, ju do të thoni se një numër të madh gjërash 
janë të shpjeguara rëpërmjet materies e lëvizjes. Po të hiqeshin 
këto do të shkatërrohej tërë filozofia korpuskulare dhe do të 
shembeshin ato parime mekanike që janë zbatuar me aq sukses 
për të shpjeguar dukuritë. Shkurtynë çdo hap përpara që kanë 
hedhur filozofët e lashtë ose të ditëve tona në studimin e natyrës 
që të gjithë nisen nga supozimi se substanca trupore ose materia 
ekziston realisht.,Kësaj i përgjigjem kështu: nuk ka asnjë dukuri 
të shpjeguar me këtë hipotezë që të mos shpjegohet po aq mirë 
edhe pa të, siç mund ta tregonim lehtësisht me induksion prej 
rastëve të veçanta. Të shpjegosh dukuritë është krejt njëlloj si të 
tregosh përse në këto ose ato raste ne prekemi nga këto ose ato 

idegPor në ç'mënyrë vepron materia mbi një shpirt ose si përfton 
në të një ide, asnjë filozof nuk do të mëtonte se është në gjendje 
ta shpjegojë. Është, pra,e qartë se materia nuk vlen për kurrgjë 
në filozofinë natyrore. Përveç kësajyata që rreken të shpjegojnë 
sendet e bëjnë këtë jo nëpërmjet substancës trupore, por 
nëpërmjet formës, lëvizjes dhe cilësive të tjera që, në të vërtetë, 
nuk janë kurrgjë tjetër veçse ide të pastra e të thjeshta, prandaj, 
nuk mund të jenë shkaku i asnjë gjëje, siç e kemi treguar tashmë. 
Shih par.25. 

S1JSë shtati, do të bëhej pyetja: a nuk është absurde të hiqen 
tej shkaqet natyrore dhe t'ia veshësh çdo gjë veprimit të 
drejtpërdrejtë të shpirtrave” Për hir të këtij parimi nuk duhet të 
themi më se zjarri ngroh dhe se uji freskon, por që një shpirt 
ngroh etj. A nuk do ta kishte hak të qesëndisej një njeri që do të 
fliste në këtë mënyrë” Pa dyshim, do ta kishte hak: për këto gjëra 
duhet “të mendojmë si të diturit dhe të flasim si vulgu”. Ata që 
demonstrimi i ka bindur për vërtetësinë e sistemit kopernikan, 
prapëseprapë thonë. “dielli lind”, “djelli perëndon”, ose “kalon 
nëpër meridian”, dhe po të flisnin ndryshe e në një stil të kundërt 
me atë të bisedave të zakonshme, kjo, me siguri do të dukej 
shumë qesharake. Duke menduar paksa për atë që thamë këtu 
do të bëhej e qartë se përdorimi i zakonshëm i gjuhës, sidoqoftë, 
nuk do të ndryshohej ose çrregullohej nga pranimi i parimeve 
tona. E 

52. Në jetën e përditshme mund të ruhet çfarëdo shprehje 
përsa kohë ajo të shkaktojë te ne ndjenjat e duhura, ose gjendjet 
shpirtërore për të vepruar në mënyrën e kërkuar për mirëqenien 
tonë, edhe pse këto shprehje janë të gabuara kur merren në një 
kuptim të rreptë dhe spekulativ. Madje, kjo është e 
pashmangshme, meqë veçoritë e termave diktohen nga përdorimi 
dhe gjuha u përshtatet opinioneve të pranuara e që nuk janë 
gjithmonë opinionet më të drejta. Është, pra, €e pamundur edhe 
në arsyetimet më të rrepta e filozofike, të ndryshosh shumë prirjen 
dhe natyrën e gjuhës që flasim për të mos U dhënë kurrë njerëzve 
që merren me yçkëla të gjejnë një vegë ku të kapen për të zbuluar 
vështirësi e kundërthënie. Por një lexues i ndershëm dhe i çiltër 

do të nxjerrë kuptimin e përgjithshëm të një fragmenti nga qëllimi, 
nga thelbi, nga lidhja logjike e një traktati, duke qenë zemërgjerë 
për ato mënyra të pasakta të shprehuri që janë bërë të 
pashmangshme nga përdorimi. 

53. Sa për opinionin se nuk ekzistojnë shkaqe trupore, ai 
është mbështetur dikur nga disa skolastikë dhe kohët e fundit 
mbrohet nga disa filozofë të ditëve tona, të cilët, megjithëse e 
pranojnë se materia ekziston, prapëseprapë pohojnë se vetëm 
Zoti është shkaku i efektshëm i drejtpërdrejtë i të gjitha gjërave. 
Këta njerëz kanë parë se ndër të gjitha objektet e ndijimit nuk 
kishte asnjë që të ngërthente në vetvete ndonjë fuqi ose veprimtari 
dhe, për rrjedhim, kjo vlen për të gjithë trupat që ata supozojnë 
se ekzistojnë jashtë mendjes ashtu siç vlen për objektet e 
drejtpërdrejta të ndijimit. Por, atëherë atyre u duhej të supozonin 
një shumicë të panumërt qeniesh të krijuara dhe të pranonin se 
ato nuk janë në gjendje të prodhojnë kurrfarë efekti në natyrë, 
pra, janë krijuar pa asnjë qëllim sepse Zoti mund të kishte bërë 
gjithçka po aq mirë edhe pa to. Ky supozim, edhe sikur të 
pranojmë se është i mundur, them se duhet konsideruar një 
hipotezë e pashpjegueshme dhe shumë e çuditshme. 

54. Së teti, miratimin universal dhe të njëzëshëm të njerëzimit 
dikush mund ta konsiderojë si një argument të patundshëm në 
të mirë të materles ose të ekzistencës së sendeve të jashtme. Mos 
duhet të supozojmë se e gjithë bota e ka gabim” Edhe po qe 
kështu, cilit shkak mund t'i vishej një gabim aq i përhapur dhe 
mbizotërues” Unë përgjigjem, së pari, se po të hetohej më me 
kujdes, ndofta, do të gjendej se nuk janë aq të shumtë sa mendohet 
ata që me të vërtetë besojnë ekzistencën e materies ose të sendeve 
jashtë mendjes. Po të shprehemi me gjuhë të saktë është e 
pamundur të besosh në diçka që ngërthen një kundërthënie ose 
nuk ka asnjë kuptim: nëse janë apo nuk janë shprehjet e 
mësipërme të këtij Iloji, ia lë shqyrtimit të paanshëm të lexuesit. 
Në të vërtetë, vetëm në një kuptim, mund të thuhet se njerëzit 
besojnë që materia ekziston: sepse, veprojnë sikur shkaku i 
drejtpërdrejtë i ndijimeve të tyre, që i prekin në çdo çast, dhe që 
janë kaq të pranishme te ta, të ishte ndonjë qenie që nuk mendon 

dhe është e zhveshur nga ndijimi. Por ajo që nuk arrij të kuptoj 
është se ata mund t'u japin një çfarëdo domethënie të saktë këtyre 
fjalëve e mund të formojnë nga kjo një mendim teorik të 
përcaktuar mirë, Nuk është ky rasti i parë kur njerëzit mashtrojnë 
veten duke përfytyruar se u besojnë atyre pohimeve që kanë 
dëgjuar shpesh, megjithëse ato, në fund të fundit, nuk kanë asnjë 
kuptim. 

55. Por, së dyti, edhe pse pranojmë se asnjë nocion tjetër 
nuk ka qenë pranuar ndonjëherë kaq universalisht e kaq 
vendosmërisht, prapëseprapë ky nuk është veçse një argumenti 
dobët për vërtetësinë e tij, për cilindo që ka parasysh se çfarë 
numri i madh paragjykimesh e opinionesh të gabuara janë 
përqafuar kudo me këmbënguljen më të madhe nga pjesa që 
nuk mendon e njerëzimit e që përbën shumicën dërrmuese të tij. 
Një herë e një kohë antipodet dhe lëvizja e tokës konsideroheshin 
si absurditete të përbindshme edhe nga njerëzit € ditur: dhe po 
të kemi parasysh se çfarë pakice përbëjnë ata në raport me pjesën 
tjetër të njerëzimit do të vëmë re se edhe sot e kësaj dite këto 
nocione kanë një përhapje me të vërtetë të papërfillshme në botë. 

56. Por,na kërkojnë të tregojmë shkakun e një paragjykimi 
të tillë dhe të shpjegojmë përhapjen e tij në botë. ,Kësaj i 
përgjigjem kështu: njerëzit, kur vunë re se perceptonin ide të 
ndryshme, autorë të të cilave nuk ishin ata vetë, sepse nuk ishin 
shkaktuar nga brenda dhe as vareshin nga veprimi i vullnetit të 
tyre, kujtuan se ato ide ose objekte të perceptimit kishin ekzistencë 
të pavarur dhe jashtë mendjes, pa e shkuar ndërmend aspak se 
këto fjalë ngërthenin kundërthënie ,Filozofët, përkundrazi, duke 
parë qartësisht se objektet e drejtpërdrejta të perceptimit nuk 
ekzistojnë jashtë mendjes, e ndreqën në njëfarë mase gabimin e 
vulgut, por ranë, në të njëjtën kohë në një gabim tjetër që duket 
jo më pak absurd: domethënë se ka disa objekte që ekzistojnë 
realisht jashtë mendjes ose që kanë një ekzistencë të ndryshme 
nga të qenit të perceptuara. Idetë tona nuk qenkan gjë tjetër 
veçse shëmbëllesa ose kopje të këtyre objekteve, të ngulitura te 
mendja. Dhe ky konceptim i filozofëve e ka zanafillën e vet tek 
i njëjti shkak si konceptimi i mëparshëm: ata ishin të vetëdijshëm 

se nuk qenë autorët e ndijimeve të tyre, e Shihnin qartë se ato 
nguliten nga jashtë, prandaj, duhej të kishin ndonjë shkak të 
ndryshëm nga mendjet ku nguliteshin. 

57.,Por a mund të shpjegohet përse ata kanë supozuar se 
idetë e ndijimit janë shkaktuar te ne nga sende të ngjashme me 
to dhe të mosi drejtoheshin frymës, së vetmes që mund të veprojë” 
jNë radhë të parë sepse nuk vinin re se ka një kundëthënie të 
supozosh se ka gjëra të ngjashme me idetë tona që ekzistojnë 
jashtë dhe t'u atribuosh atyre fuqi ose veprimtari, në radhë të 
dytë, sepse Fryma e Epërme që i shkakton këto ide në mendjet 
tona, nuk është përvijuar e përcaktuar në sytë tanë nga ndonjë 
koleksion i veçantë dhe i fundmë idesh ndijore ashtu siç tregohen 
vepruesit njerëzorë prej shtatit të tyre, ngjyrës së fytyrës, 
gjymtyrëve të tyre, lëvizjeve të tyre etj., në radhë të tretë, sepse 
veprimet e Saj janë të rregullta dhe të njëtrajtshmesSa herë që 
rrjedha e rregullt e natyrës ndërpritet nga një mrekulli, njerëzit 
janë të gatshëm ta pranojnë praninë e një vepruesi të epërm, por 
kuri shohim gjërat të ndjekin rrjedhën e tyre të rregullt, ato nuk 
ngacmojnë te ne asnjë mendim. Rendi dhe vargëzimi i tyre në 
hallka të lidhura me njëra-tjetrën, megjithëse janë provë e një 
urtësie, fuqie dhe e mirësisë shumë të madhe të Krijuesit të tyre 
janë, megjithatë, aq të përhershme të zakonshme për ne saqë 
nuk mendojmë se ato janë pasoja të drejtpërdrejta të një Fryme 
të lirë, aq më shumë se moskonsekuenca dhe ndryshueshmëria 
në të vepruarit, megjithëse është mungesë përsosmërie, shihet si 
shenjë e lirisë. 

58. Së dhjeti, do të na kundërshtojnë e do të thonë se 
nocionet që parashtrojmë janë të papajtueshme me shumë të 
vërteta të bazuara të fizikës e matematikës. Për shembull, lëvizja 
e tokës tani pranohet njëzëri nga astronomët si një e vërtetë e 
bazuar në arsyet më të qarta e më bindëse. Por, sipas parimeve 
të parashtruara më lart, nuk mund të ekzistojë një gjë e tillë. 
Vërtet, meqë lëvizja nuk është veçse një ide, që këtej rrjedh se 
po qe se nuk perceptohet ajo nuk ekziston dhe lëvizja e tokës 
nuk perceptohet me anën e shqisës. Përgjigjem se ky pohim, po 
të kuptohet saktë, përputhet me parimet që parashtruam, sepse 

problemi a lëviz apo nuk lëviz toka kthehet, në të vërtetë, në 
këtë problem: a kemi apo jo arsye të nxjerrim përfundimin nga 
ç'kanë vëzhguar astronomët se, po të ishim vënë në disa rrethana 
të caktuara, në njëfarë pozicioni, në njëfarë largësie nga dielli e 
nga toka, do ta perceptonim tokën duke lëvizur ndërmjet 
planetëve të tjerë, kështu që ajo do të na dukej si një prej tyre 
nga çdo pikëpamje. Ja, pra ç'mund të nxirret logjikisht nga 
dukuritë, duke u nisur nga ligjet e vendosura të natyrës, që nuk 
kemi arsye t'i vemë në dyshim. 

594 Nga përvoja që ne kemi pasur dhe vargëzimi i rendituri 
ideve në mendjet tona, mund të bëjmë shpesh, do të thoja jo më 
hamendje të pasigurta, por parashikime të sigurta e të bazuara 
mirë për idetë që do të na prekin më vonë pas një vargu të gjatë 
veprimesh dhe mund të formulojmë një gjykim të drejtë për atë 
që do të na shfaqej po të kishim qenë në kushte shumë të 
ndryshme nga ato të tanishmet. Këtu qëndron njohja e natyrës 
që e ruan dobinë dhe sigurinë e saj në pajtim të plotë me atë që 
u tha. Do të ishte e lehtë të përdorej kjo vërejtje ndaj çfarëdo 
kundërshtimi të të njëjtit lloj që mund ta kishte burimin te 
madhësia e yjeve ose te çdo zbulim tjetër i astronomisë ose i 
shkencave natyrore. 

60. Në radhë të njëmbëdhjetë do të na bëhej pyetja: për 
çfarë qëllimi shërben ai shestim i çuditshëm i bimëve dhe 
mekanizmi i admirueshëm i pjesëve të kafshëvetA nuk mund të 
rriteshin bimët, të lëshonin gjethe e të çelnin lule, a nuk mundet 
që kafshët të kryenin të gjitha lëvizjet e tyre edhe pa atë larmi 
pjesësh të brendshme të sajuara e të lidhura kaq hijshëm” Këto, 
që nuk janë gjë tjetër veçse ide, nuk mund të ushtrojnë asnjë 
forcë dhe asnjë veprim dhe as kanë lidhje të domosdoshme me 
pasojat që u atribuohen. Nëse është një frymë që prodhon 
drejtpërsëdrejti çdo efekt me një fiat ose me një akt të vullnetit 
të saj, duhet të na vejë mendja se të gjitha ndërlikimet e holla, si 
në veprat e natyrës ashtu edhe në ato të njeriut, janë sajuar kot së 
koti. Përkundrazi, sipas kësaj doktrine edhe kur një mjeshtër ka 
bërë zemberekun, rrotëzat e të gjithë mekanizmin e një ore dhe 
i ka rregulluar ashtu siç di ai, për të kryer lëvizjet që do ai, 

prapëseprapë duhet të mendojë se të gjitha këto i ka bërë pa 
ndonjë qëllim dhe se është një inteligjencë që lëviz akrepat për 
të treguar orën. Nëse është kështu, përse ajo inteligjencë nuk e 
bën këtë vetë, pa marrë ai mundimin t'i sajojë dhe t'i montojë 
ingranazhet” Përse të mos përdorte një skelet sahati bosh e jo të 
mbushur me ingranazhe2 Si ndodh që sa herë që një orë ecën 
keq zbulohet ndonjë defekt përkatës te mekanizmi dhe sapo 
rregullohet ky nga një dorë e aftë gjithçka shkon mirë përsëri2 E 
njëjta gjë mund të thuhet për orën e natyrës, € cila ka aq shumë 
pjesë të imta e delikate të lidhura për mrekulli që mezi mund t'i 
dallosh edhe me mikroskopin më të mirë. Shkurt, lind pyerja: si 
mund t'i jepet një shpjegim i arsyeshëm në bazë të parimeve 
tona, ose si të tregohet qëllimi i një sasie të panumërt trupash e 
makinash, të krijuara me artin më të hollë, të cilave filozofia e 
rëndomtë u ka caktuar detyra të përcaktuara mirë që shërbejnë 
për të shpjeguar një sasi të madhe dukurish. 

61, Të gjitha këtyre u përgjigjem kështu: së pari, edhe sikur të 
lindnin disa vështirësi lidhur me veprën e Providencës dhe 
funksionet që u ka caktuar ajo pjesëve të ndryshme të natyrës dhe 
të mos mundja t'i zgjidhja këto vështirësi me parimet e mëparshme, 
prapëseprapë ky kundërshtim pak peshë do të kishte përballë 
sigurisë e vërtetësisë së asaj që mund të demonstrohet 4 priori me 
qartësinë dhe me rreptësinë më të madhe të demonstrimit. Së dyti, 
as parimet e pranuara nuk janë të çliruara nga vështirësi të tilla 
sepse mund të bëhet pyetja: për çfarë qëllim Zoti zgjedh këto 
metoda të tërthorta e që i bien rrotull për të arritur disa gjëra me 
anë të makinave e instrumenteve, ndërsa askush nuk mund ta 
mohojë se ato do të ishte e mundur të arriheshin vetëm me një 
- urdhër të vullnetit të Tij pa gjithë këto aparate të ndërlikuara..Madje, 
në qoftë se e shqyrtojmë me rreptësi këtë çështje, do të vëmë re se 
kundërshtimi mund të kthehet me forcë më të madhe kundër atyre 
që mendojnë se këto makina ekzistojnë pa mendjen, meqë është 
provuar me qartësi të mjaftueshme se vëllimësia, masa, forma, 
lëvizja etj., nuk kanë në vetvete veprimtari ose efikasitet që t'ua 
bëjë të mundur të përftojnë çfarëdolloj efekti në natyrë: shih par.25. 
Prazcilido që supozon (duke pranuar se është i mundur një supozim 

i tillë) se ato veti ekzistojnë edhe kur nuk perceptohen, 1 bën ato 
pa një qëllim, sepse i vetmi funksion që mund t'u atribuohet, po të 
ekzistonin pa qenë të perceptuara, do të ishte ai që të përftonin 
efekte të perceptueshme gjë që, në të vërtetë, mund t'i atribuohet 
vetëm një fryme. 

62. Por, për ta shqyrtuar më me kri vështirësinë, duhet të 
vërejmë se, ndonëse sajimi i të gjithë atyre pjesëve dhe organeve 
që nuk është medoemos i nevojshëm për të përftuar çfarëdolloj 
efekti, prapëseprapë, është i nevojshëm për të prodhuar gjëra në 
mënyrë të përhershme e të rregullt, në pajtim me ligjet e natyrës. 
, Ka disa ligje të përgjithme që përshkojnë tej e tej të gjithë zinxhirin 
efekteve natyrore: ato njihen nëpërmjet studimit e vëzhgimit të 
natyrës dhe përdoren nga njerëzit, si për të prodhuar gjëra që nuk 
i gjen në natyrë, të cilat janë të dobishme dhe e zbukurojnë jetën 
ashtu dhe për të shpjeguar dukuritë e ndryshme, Ky shpjegim nuk 
bën gjë tjetër veçse tregon që çdo dukuri e veçantë është në pajtim 
me ligjet e përgjithshme të natyrës ose (dhe kjo është e njëjta gjë) 
zbulon karakterin e njëtrajtshëm të përftimit të efekteve natyrore. 
Kjo do të jetë e qartë për cilindo që u kushton vëmendje rasteve të 
ndryshme në të cilat shkencëtarët mëtojnë të shpjegojnë dukjet e 
jashtme. Që këto mënyra të rregullta e të përhershme të vepruari 
të ndjekura nga Vepruesi i Epërm kanë një funksion të madh dhe 
të qartë, kjo u tregua në par.31. Dhemuk është më pak e qartë që 
një përmasë e veçantë, një formë, një lëvizje, një vendosje e veçantë 
e pjesëve, ndonëse nuk janë medoemos të nevojshme për të 
përftuar ndonjë efekt, prapëseprapë janë të nevojshme që ai të 
përftohet në pajtim me ligjet mekanike të patundshme të natyrës. 
Kështujpër shembull, nuk mund të mohohet se Zoti ose inteligjenca 
që mban e rregullon rrjedhën e natyrshme të gjërave, po të kishte 
ndërmend të bënte një mrekulli, mund të shkaktonte të gjitha 
lëvizjet në fushën e një ore edhe sikur askush të mos i bënte 
mekanizmat e t'i vendoste brenda orës. Megjithëkëtë, në qoftë se 
do të veprojë në pajtim me ligjet mekanike që i ka vendosur vetë 
dhe i ruan për arsye të urta në krijimin, është e nevojshme që 
veprimet, me anën e të cilave orëbërësi bën mekanizmat dhe i 
rregullon si duhet, të paraprijnë përftimin e lëvizjeve të akrepave 

dhe, në mënyrë që çdo ngecje në to të shoqërohet me perceptimin 
e një çrregullimi përkatës te mekanizmat, që me t'u ndrequr, 
gjithçka ecën përsëri për bukuri. 

63JN: ë të vërtetë, në disa raste, mund të jetë e nevojshme që 
Autori i natyrës ta shfaqë fuqinë e tij rregulluese duke përftuar 
ndonjë dukuri jashtë rendit të zakonshëm të gjërave. jPërjashtime 
të tilla nga rregullat e përgjithshme të natyrës janë të përshtatshme 
për të habitur e për të kallur frikë te njerëzit në mënyrë që ata ta 
njohin e ta pranojnë Qenien Hyjnore.,Por këto duhen përdorur 

, rrallë, përndryshe, për arsye të qarta, nuk do të krijonin një efekt 
të tillë. Përveç kësaj, duket se Zoti zgjedh si mjet, që të bindë 
arsyen tonë për atributet e Tij, vepra të natyrës që na zbulojnë 
çfarë harmonie e çfarë mendjemprehtësie është dashur për t'i 
bërë dhe që e tregojnë aq qartësisht urtësinë dhe dashamirësinë 
e Autorit të tyre në vend që të na çuditë me ngjarje jonormale e 
të habitshme që ne të besojmë në Qenien e Tij. 

64. Për ta paraqitur këtë çështje në një dritë edhe më të 
qartë unë do të vërej se kundërshtimi i shtjelluar në par.60, në të 
vërtetë, sillet në këtë: -videtë nuk përftohen rastësisht, por 
përkundrazi, ka ndërmjet tyre njëfarë rendi e njëfarë lidhjeje si al 
mes shkakut dhe pasojës. Ka, gjithashtu, disa kombinime të tyre, 
të shestuara me shumë rregullsi dhe art, që duken sikur janë 
Instrumente në dorën e natyrës, që, duke qenë të fshehura si të 
ishin prapa skenës, veprojnë në fshehtësi për të përftuar ato pamje 
të jashtme që shihen në teatrin e botës, instrumente që vetëm 
syri kureshtar i filozofit mund t'i dallojë, Por, derisa një ide nuk 
mund të jetë shkak i një ideje tjetër, atëherë cili është qëllimi 1 
kësaj lidhjejet Dhe, derisa ato instrumente, që janë thjesht 
perceptime joefikase në mendje, nuk hyjnë në punë për përftimin 
e efekteve natyrore, atëherë bëhet pyetja: përse janë bërë2 Me 
fjalë të tjera, çfarë arsye t'i gjejmë faktit që Zoti duhet të na 
shpalosë, kur hetojmë me kujdes veprat e Tij, një larmi kaq të 
madhe idesh të lidhura aq mjeshtërisht e që pajtohen aq mirë me 
një rregull) Sepse nuk mund Pë besohet) që Ai të ketë harxhuar 


1 “të përfytyrohet” në botimin e parë, 

(në mund të flitet kështu) tërë atë art dhe tërë atë rregullsi pa 
asnjë qëllim. 

65. Për të gjitha këto, përgjigjja ime është kjo: së pari, lidhja 
e ideve nuk nënkupton marrëdhënien e shkakut me pasojën, 
por vetëm atë marrëdhënie që ka një damkë ose shenjë me sendin 
e shenjuar. Zjarri që shoh nuk është shkaku i dhimbjes që ndiej 
kur i afrohem atij, por shenja që më paralajmëron dhimbjen. Po 
ashtu, zhurma që dëgjoj nuk është efekti i kësaj ose asaj lëvizjeje 
ose përplasjeje të trupave të atypranshëm, por vetëm shenja e 
saj. Së dyti, arsyeja përse idetë kombinohen për të formuar 
makina, domethënë në kombinime artificiale e të rregullta, është 
e njëjtë me arsyen e kombinimit të shkronjave në fjalë. Me qëllim 
që pak ide fillestare të shërbejnë për të treguar një numër të 
madh efektesh dhe veprimesh, është e nevojshme që ato të 
kombinohem së bashku në mënyra të ndryshme. Dhe me qëllim 
që përdorimi i tyre të jetë i përhershëm dhe i gjithësishëm, këto 
kombinime duhet të bëhen në bazë të një rregulle dhe me një 
shestim të urtë, Në këtë mënyrë na përçohet një informacion i 
pasur, që lidhet me çfarë mund të presim nga këto apo ato 
veprime si dhe çfarë metodash janë të përshtatshme për të 
shkaktuar këto dhe ato ide. Dhe kjo, në të vërtetë, është gjithçka 
që marr me mend se nënkuptohet qartazi kur thuhet se duke 
shquar formën, strukturën dhe mekanizmin e pjesëve të 
. brendshme të një trupi, qoftë natyror ose artificial, mund të arrijmë 
të njohim përdorimet e cilësitë e ndryshme që varen prej tyre 
ose natyrën e sendit. 

66.1Pra, është e qartë se ato gjëra, të cilat janë krejtësisht të 
pashpjegueshme dhe na çojnë në absurditete të mëdha kur 
rrekemi t'i shpjegojmë nëpërmjet konceptimit të një shkaku, që 
ka gisht apo bashkëshoqërohet me përftimin e pasojave, mund 
të shpjegohen shumë natyrshëm dhe mund t'u jepet një funksion 
që u shkon për shtat e i qartë kur konsiderohen vetëm si tregues 
ose shenja për informacionin tonë. Dhe është pikërisht kërkimi 
e përpjekja për ta kuptuar këtë gjuhë (nëse mund ta quaj kështu) 
të Autorit të natyrës ato me të cilat duhej të rnerreshin fizikanët e 
të mos mëtonin t'i shpjegonin gjërat nëpërmjet shkaqesh trupore: 

një doktrinë kjo që duket se i ka larguar tepër mendjet e njerëzve 
nga ai parim aktiv, nga ajo Frymë e epërme dhe e urtë “në të 
cilën jetojmë, lëvizim dhe ekzistojmë”. 

67, Në radhë të dymbëdhjetë, ndoshta mund të na 
kundërshtojnë e të thonë: edhe po të ishte e qartë nga ç'u tha se 
nuk ka asgjë të tillë si një substancë e plogët, pa ndijim, e shtrirë, 
e vëllimshme, e pajisur me formë dhe lëvizje, që të ekzistojë 
jashtë mendjes, siç e përshkruajnë filozofët materien, të liheshin 
jashtë idesë së materies idetë pozitive të shtrirjes, formës, 
vëllimësisë e të lëvizjes, dhe të thuhej se me këtë fjalë kuptohet 
vetëm një substancë e plogët dhe pa ndijim, që ekziston jashtë 
mendjes ose pa qenë e perceptuar, dhe që është shkaku i ideve 
tona ose e tillë që Zotiti pëlqen të ngacmojë te ne ide në praninë 
e saj Kjo materie nuk na shfaqet, por, sidoqoftë, e marrë në këtë 
kuptim, mund të ekzistojë. Për t'iu përgjigjur kësaj unë them, së 
pari, se duket jo më pak absurde të supozosh një substancë pa 
cilësi rastësore sesa të supozosh cilësi rastësore pa një substancë. 
Por, së dyti edhe po të pranojmë se ka mundësi të ekzistojë kjo 
substancë e panjohur, ku, pra, të supozohet se ekziston ajo” QË 
ajo nuk ekziston në mendje, u morëm vesh, që ajo nuk ekziston 
në një vend edhe kjo nuk është më pak e sigurt sepse tashmë e 
kemi vërtetuar se çdo vend ose shtrirje ekziston vetëm në mendje. 
Mbetet, pra, të themi se ajo nuk ekziston askund. 

68.jLe të shqyrtojmë pak përshkrimin që është dhënë këtu 
për materien jAjo as vepron, as percepton, as është e perceptuar: 
dhe, në të vërtetë, kjo kuptohet kur thuhet se ajo është një 
substancë e plogët, e zhveshur nga ndijimet, e panjohur — një 
përkufizim i përbërë i tëri nga mohime, me përjashtim të nocionit 
relativ që ajo mban ose shërben si mbështetje. Por, pastaj, shihet 
se ajo nuk mban kurrgjë dhe do të doja të kihej parasysh sa i 
afrohet ky përkufizimit të një mosqenicje.,Por, do të thoni ju, 
materia është shkaku i panjohur, në praninë e së cilës 
ngacmohen te ne idetë nga vullneti i Zotit. ,Tani, do të doja të dija 
sesi mund të jetë e pranishme diçka që nuk është e perceptueshme 
as prej ndijimit, as prej të menduarit, që nuk është në gjendje të 
përftojë asnjë ide në mendjen tonë, që nuk është aspak e shtrirë, 

që nuk ka asnjë formë dhe nuk ekziston në asnjë vend. Shprehja 
“të jetë e pranishme”, e përdorur në këtë mënyrë, duhet të merret 
në ndonjë kuptim abstrakt e të çuditshëm që unë nuk jam i zoti 
ta shkoqit. 
69.jLe të shqyrtojmë edhe një herë, se çfarë kuptohet me 
“shkak”. Për aq sa mund të gjykoj duke u nisur nga përdorimi i 
zakonshëm i gjuhës, kjo fjalë tregon ose faktorin që përfton ndonjë 
pasojë ose diçka që vërehet se shoqëron ose paraprin pasojën 
në rrjedhën e zakonshme të gjërave. Por,ikur zbatohet te materia, 
e përshkruar si më lart, nuk mund të merret në asnjërin prej 
këtyre dy kuptimeve, Sepse thuhet që materia është pasive dhe 
e plogët, pra, nuk mund të jetë një faktor ose shkak i efektshëm. 
Ajo është edhe e paperceptueshme, meqë është e zhveshur nga 
të gjitha cilësitë ndijore, prandaj nuk mund të jetë shkaku i 
perceptimeve tona në kuptimin e dytë, ashtu siç thuhet që djegia 
e gishtit tim është shkaku i dhimbjes që e shoqëron atë. Atëherë, 
çfarë, mund të kuptohet kur thuhet se materia është një shkak” 
IKy term ose përdoret pa kurrfarë kuptimi, ose, përdoret në ndonjë 
kuptim shumë të largët nga kuptimi i pranuar. 
70.,Ju, ndofta, do të thoni, se materia, ndonëse nuk 
PS dr prej nesh, prapëseprapë, perceptohet nga Zoti, i cili 
e përdor si shkak për të ngacmuar ide në mendjen tonë, Meqë 
vëmë re se ndijimet tona na nguliten në mënyrë të rregullt dhe të 
,vazhdueshme, është e arsyeshme të supozojmë se ka disa shkaqe 
të përhershme dhe të rregullta për përftimin e tyre.,Kjo do të 
thotë se ekzistojnë disa grumbuj të përhershëm e të ndryshëm të 
materies që u korrespondojnë ideve tona, që, megjithëse nuk i 
shkaktojnë këto në mendjet tona dhe nuk na prekin drejtpërdrejt, 
sepse janë krejt pasive dhe nuk mund të perceptohen prej nesh, 
sidoqoftë përbëjnë për Zotin, nga i cili perceptohen, raste të 
shumta për t'i kujtuar Atij se kur dhe cilat ide duhet të ngulitë në 
mendjet tona. Vetëm kështu gjërat mund të ecin në mënyrë të 
vazhdueshme dhe të njëtrajtshme. 
71..Si përgjigje ndaj kësaj, vërej se ashtu siç u dha këtu ky 
nocion i materies, çështja nuk ka të bëjë më me ekzistencën e 
diçkaje të dalluar nga fryma dhe nga ideja, të ndryshme nga të 

perceptuarit dhe të qenit e perceptuar, por nëse ka apo nuk ka 
në mendjen e Zotit disa ide (nuk e di të ç'lloji), të cilat do të 
qenkeshin si shenja a shënime që 1 tregojnë Atij si të përftojë 
ndijime në mënyrë të vazhdueshme e të rregullt në mendjen tonë, 
bash në të njëjtën mënyrë si një muzikant niset nga notat muzikore 
(të shënuara në letër) për të prodhuar atë varg dhe atë bashkim 
të harmonishëm tingujsh që quhet “melodi”, megjithëse dëgjuesit 
nuk i perceptojnë notat, madje mund të mos i njohin fare.,Por 
një konceptim i tillë i materies (që, në fund të fundit, është i 
vetmi konceptim i kuptueshëm që mund të qëmtoj nga ajo që 
thuhet për shkaqe të panjohura) duket tepër ekstravagant që të 
meritojë të hidhet poshtë. Përveç kësaj, ai në të vërtetë nuk është 
një kundërshtim ndaj asaj që parashtruam këtu, domethënë që 
nuk ekziston një substancë pa ndijim dhe e paperceptuar. 

72. Në qoftë se ndjekim dritën e arsyes, ne, po të nisemi nga 
metoda e vazhdueshme dhe e njëtrajtshme e ndijimeve tona, do 
të nxjerrim si përfundim mirësinë e urtësinë 'ë Frymës që i 
shkakton ato në mendjet tona: dhe ky ëshë i vetmi përfundim i 
arsyeshëm që mund të nxirret që andej. Për muae pohoj, është 
e qartë se qenia e një Fryme — pafundësisht të urtë, të mirë e të 
tërëfuqishme - është boll e mjaftueshme për të shpjeguar të gjitha 
dukuritë e natyrës. Por,sa për materien e plogët, pa ndijime, 
asgjë që perceptoj nuk ka as dhe lidhjen më të vogël me të, as të 
shtyn të mendosh për të, Do të më pëlqente shumë të dëgjoja 
dikë që të shpjegonte nëpërmjet saj edhe më të voglën dukuri 
të natyrës ose të tregonte një çfarëdo arsyeje, qoftë edhe fare 
pak të gjasueshme, për ekzistencën e saj: ose, fundja, vetëm t'i 
jepte një supozimi të tillë ndonjë farë kuptimi a domethënieje të 
pranueshmenNë të vërtetë, sa për mundësinë që ajo të jetë një 
shkak, besoj se e treguam që, në lidhje me ne, nuk është shkak. 
Pra, duhet të jetë, nëse në përgjithësi mund të jetë, një shkak, një 
rast për Zotin që të ngacmojë ide te ne: dhe ne e pamë tashmë, 
se ku arrihet me këtë, 

73.yla vlen barra qiranë të mendojmë pak për motivet që i 
kanë shtyrë njerëzit të supozojnë ekzistencën e substancës 
materiale. Vërtet, kur do të shohim të zhduken një nga një ato 

motive ose arsye, atëherë hap pas hapi do të hiqnim dorë nga 
miratimi (ynë) i mbështetur mbi to, Pra,jnë fillim mendonin se 
ngjyra, forma, lëvizja dhe të gjitha cilësitë e tjera ndijore ose cilësitë 
rastësore ekzistonin realisht jashtë mendjes: për këtë arsye u duk 
e nevojshme të supozohej ndonjë substancë ose substratum që 
nuk mendonte, në të cilën ato të ekzistonin, meqenëse nuk mund 
të konceptohej se ekzistonin në vetvete. (Pastaj, me kalimin e 
kohës, njerëzit, të bindur që ngjyrat, tingujt dhe cilësitë e tjera 
ndijore dytësore nuk kishin ekzistencë jashtë mendjes, e zhveshën 
këtë substratum ose substancë materiale nga ato cilësi, duke 
lënë vetëm cilësitë parësore, domethënë formën, lëvizjen e të 
tjera si këto duke vazhduar të besonin se ekzistonin jashtë 
mendjes, e, rrjedhimisht, kishin nevojën e një mbështetësi 
material. Por, meqë treguam se asnjë nga këto cilësi nuk mund 
të ekzistojë ndryshe veçse në një Frymë ose mendje që i percepton 
ato, rrjedh se nuk kemi më asnjë arsye të supozojmë ekzistencën 
e materies. Madje pështë krejt e pamundur të ketë një gjë të tillë: 
përsa kohë me atë fjalë kuptohet një substratum që nuk 
mendon, cilësish ose cilësish rastësore, ku ato ekzistojnë jashte 
mendjes. 

74. Por,,meqë edhe vetë materialistët e pranojnë se e 
menduan materien vetëm për të shërbyer si mbështetje të cilësive 
rastësore, atëherë me të rënë krejtësisht kjo arsye do të duhej të 
pritej që mendja fare natyrshëm dhe pa asnjë ngurrim ta braktiste 
bindjen që bazohej vetëm në këtë arsye. Mirëpo, ky paragjykim 
është ngulur aq thellë në mendimet tona saqë e kemi të vështirë 
të themi si do ta heqim qafe, prandaj, meqenëse vetë gjëja nuk 
mund të mbrohet jemi të prirë t'i ruajmë të paktën emrin, që e 
përdorim nuk di për çfarë nocionesh abstrakte e të papërcaktuara 
të “qenies” ose “shkakut” etj., pa përligjjen më të vogël, të paktën 
me sa shoh unë. Vërtet, prej çfarë gjëje përsa na takon ne, ose 
prej çfarë gjëje që perceptojmë, ndër të gjitha idetë, ndijimet, 
nocionet që nguliten në mendjen tonë mund të nxirret logjikisht 
ekzistenca e një shkaku të plogët, të zhveshur nga ndijimi dhe të 
paperceptuar” Dhe, nga ana tjetër, përsa i takon një Fryme 
përsosmërisht të vetëmjaftueshme, çfarë arsye mund të ketë që 

të na bëjë të besojmë ose vetëm të dyshojmë që ajo drejtohet nga 
një shkak inert për të ngacmuar ide në mendjen tonë” 

75. Është një shembull me të vërtetë i jashtëzakonshëm i 
forcës së paragjykimit dhe shumë për të ardhur keq që mendja e 
njeriut, në kundërshtim me çdo dëshmi të arsyes, ruan një lidhje 
kaq të fortë për diçka të marrë e pa mendim, të cilën e vë si një 
perde ndarëse ndërmjet saj dhe providencës së Zotit dhe e largon 
këtë gjithmonë e më shumë nga punët e kësaj bote Por megjithëse 
bëjmë ç'është e mundur për të ripohuar besimin te materia, 
megjithëse rrekemi edhe kur arsyeja na braktis ta mbështetim 
opinionin tonë vetëm te mundësia e sendit, megjithëse i japim 
liri të plotë imagjinatës sonë, pa e drejtuar me frerin e arsyes, për 
ta zbuluar këtë “mundësi” mjerane — prapëseprapë rezultati i 
tërë kësaj është se ka disa ide të panjohura në mendjen e Zotit. . 
Sepse ky është kuptimi, nëse ka një kuptim, që i jap “shkakut” 
në lidhje me Zotin. Dhe kjo, në fund të fundit, katandiset në 
diskutimin jo për një send, por për një emër”. 

76. Pra, nuk do të diskutoj nëse ka Ide të tilla në mendjen e 
Zotit dhe nëse mund të quhen me emrin “materie”. Por nëse i 
qëndroni besnik nocionit të një substance që nuk mendon, të 
një mbështetjeje të shtrirjes, të lëvizjes etj., atëherë për mua është 
tepër e qartë se s'mund të ketë një gjë të tillë, sepse është një 
kundërthënie, e cila bën mu, që në një substancë që nuk 
percepton të ekzistojnë ose të mbahen prej saj këto cilësi. 

77. Por, do të thoni ju, edhe po të pranohej se nuk ka një 
mbështetje, të zhveshur nga mendimi, për shtrirjen dhe për cilësitë 
ose rastësitë e tjera që perceptojmë, ndofta mund të ketë ndonjë 
substancë inerte, joperceptuese ose substratum për disa cilësi 


8 Njëzet vjet mbas botimit të Parimeve në një letër drejtuar mikut të tij 
amerikan Johnson Berkeley thotë: “Nuk kam kundërshtim për quajtjen e ideve 
në mendjen e Zotit arketipe të ideve tona. Por unë jam kundër atyre arketipeve 
që filozofët supozojnë se janë sende reale dhe për këtë arsye kanë një ekzistencë 
racionale absolute të ndryshme nga të qenit e tyre të perceptuara prej çfarëdo 
mendjeje. Ky është opinioni i të gjithë materialistëve, sipas të cilit një ekzistencë 
Ideale në mendjen hyjnore është një gjë dhe ekzistenca reale e sendeve materiale 
një gjë tjetër”, 

të tjera, aq të pakuptueshme për ne sa janë ngjyrat për një njeri 
të lindur të verbër, sepse ne nuk kemi një shqisë t'u përshtatet 
atyre. Por, po të kishim një shqisë të re, mbase nuk do të dyshonim 
më për ekzistencën e tyre ashtu siç nuk dyshon për ekzistencën 
e ngjyrave një njeri i verbër, të cilit 1 është kthyer drita e syve. 
Unë përgjigjem,,së pari, se ajo që ju nënkuptoni me fjalën 
“materie” është vetëm një mbajtëse e panjohur e cilësive të 
panjohura, dhe pak rëndësi ka nëse ekziston apo jo një gjë e 
tillë, sepse nuk na intereson fare Dhe nuk shoh ç'leverdi ka, të 
diskutosh rreth diçkaje që nuk dimë se çfarë është dhe pa ditur 
përse. 

78. Por, së dyti, po të kishim një shqisë të re, ajo vetëm 
mund të na siguronte ide të reja ose ndijime të reja dhe ne do të 
kemi, atëherë, kundër ekzistencës së tyre në një substancë 
joperceptuese të njëjtën arsye që tashmë e dhamë për formën, 
lëvizjen, ngjyrën e cilësi të tjera të ngjashme. Cilësitë, siç u tregua, 
nuk janë gjë tjetër veçse ndijime ose ide që ekzistojnë vetëm në 
një mendje që i percepton ato. Dhe kjo është e vërtetë jo vetëm 
për idetë të cilat i njohim në kohën e sotme, por edhe për të 
gjitha idetë e mundshme të çfarëdo lloji. 

79. Por ju do të ngulni këmbë e do të thonirç'rëndësi ka në 
qoftë se nuk kam arsye të besoj në ekzistencën e materies, 
ç'rëndësi ka nëse nuk mund t'ia njoh asaj ndonjë dobi a të shpjegoj 
me anën e saj ndonjë gjë, madje as të konceptoj ç'do të thotë kjo 
fjalë2 Megjithatë, nuk ka kundërthënie të thuash se kjo materie 
ekziston dhe se kjo materie është në përgjithësi, një substancë 
ose shkak idesh, edhe pse ndeshen vështirësi të mëdha kuri 
përvishemi punës që të shpalosim kuptimin e këtyre fjalëve ose 
të pranojmë një shpjegim të veçantë të tyre.,Unë përgjigjem se 
kur fjalët përdoren pa kuptim mund t'i kombinosh si të ta dojë 
qejfi pa rrezikuar të biesh në kundërthënie. Mund të thoni, për 
shembull, dy berë dy bëjnë shtatë, mjaft të deklaroni se ju nuki 
merrni fjalët e këtij pohimi në kuptimin e tyre të zakonshëm, por 
si shenja të diçkaje, që nuk dihet çfarë është Dhe, për të njëjtën 
arsye, ju mund të thoni se ka një substancë të plogët, të zhveshur 
nga mendimi, pa cilësi rastësore, që është shkaku i ideve tona. 

vDhe ky pohim nuk do të ketë më shumë kuptim se të thuash që 
“dy herë dy bëjnë shtatë”. 

80.,Së fundi, ju do të thoni: Po sikur të hiqnim dorë Ka 
pubstanca materiale e të pohonim se materia është një diçka e 
panjohur - as substancë a cilësi rastësore, as frymë, as ide —e 
plogët, e zhveshur nga mendimi, e palëvizshme, jo € shtrirë, që 
nuk ekziston në asnjë vend” Sepse, do të thoni ju, gjithçka që 
mund të paraqesim kundër substancës ose shkakut ose kundër 
çdo nocioni tjetër pohues a relativ të materies, nuk ka më peshë 
derisa i përmbahemi këtij përkufizimi mobues të materies. NJnë 
përgjigjem, ju, nëse ju duket me vend, mund ta përdorni fjalën 
materie në kuptimin me të cilin njerëzit e tjerë përdorin fjalën 
hiç dhe, sipas stilit tuaj, t'i bëni të dy termat sinonimë. Sepse, në 
fund të fundit, ky, më duket, është rezultati i këtij përkufizimi. 
Kur shqyrtoj me vëmendje pjesët e tij, së bashku, ose secilën 
veças, nuk vë re që të bëjnë ndonjë lloj efekti ose përshtypjeje 
në mendjen time, të ndryshme nga ajo që bën termi biç. 

81. Ju, ndofta, do të përgjigjeni se përkufizimi i mësipërm 
ngërthen diçka që mjafton për ta dalluar materien nga hiçi: idenë 
abstrakte pozitive të thelbit, entitetit ose ekzistencës. E pranoj, 
sigurisht, se ata që mëtojnë se kanë aftësinë për të formuar ide të 
përgjithshme abstrakte flasin sikur ta kishin një ide të tillë, e cila 
(thonë ata) është nocioni më abstrakt dhe më i përgjithshëm nga 
të gjithë: domethënë, sipas meje, më i pakuptueshmi nga gjithë 
të tjerët. Nuk shoh ndonjë arsye të mohoj se ekziston një larmi e 
madhe frymësh, me shkallë e aftësi të ndryshme, të cilat kanë 
zotësi që tejkalojnë së tepërmi, si në numër dhe në shtrirje ato që 
Autori i ekzistencës sime më ka dhënë bujarisht. Dhe do të isha 
me siguri tejeti marrë dhe mendjemadh po të mëtoja të përcaktoja . 
në bazë të kanaleve të pakta, të kufizuara e të ngushta të 
perceptimit tim, cilat ide mund të ngulitë në frymë të tjera fuqia 
e pashtershme e Frymës së Epërme: mesa di unë, mund të 
ekzistojnë lloje të panumërta idesh ose ndijimesh, aq të ndryshme 
njëra nga tjetra dhe të ndryshme nga ato që njoh unë, sa janë të 
ndryshme ngjyrat nga tingujt. Por, sadoi prirë të jem për të njohur 
pamjaftueshmërinë e të kuptuarit tim në raport me larminë € 

pafund të frymëve dhe ideve që mund të ekzistojnë, prapëseprapë 
kur dikush mëton se ka një nocion të entitetit ose të ekzistencës, 
të shkëputur prej “frymës” dhe prej “idesë”, prej të perceptuarit 
dhe prej të qenit e perceptuar dyshoj se kjo është e tëra një 
kundërthënie dhe lojë fjalësh. Na mbeten të shqyrtojmë 
kundërshtimet që mund të formulohen nga pikëpamja e fesë. 

82. (Ka dhe disa që, megjithëse pranojnë që argumentet 
racionale në të mirë të ekzistencës reale të trupave nuk arrijnë ta 
vërtetojnë atë, prapëseprapë mendojnë që Shkrimet e Shenjta 
janë aq të qarta për këtë pikë saqë do të bindnin mjaftueshëm 
çdo të krishterë të mirë se trupat vërtet ekzistojnë dhe janë diçka 
më shumë se ide të thjeshta.Në Librat e Shenjtë sillen fakte të 
panumërta që supozojnë qartësisht se druri dhe guri, malet € 
lumenjtë dhe qytetet, trupat njerëzorë”, etj., janë realë. Kësaj 
unë i përgjigjem se asnjë shkrimi, i shenjtë a laik, ku këto fjalë 
ose fjalë të ngjashme me to përdoren në kuptimin e rëndomtë, 
ose në një mënyrë të tillë që të kenë një kuptim, nuk ka rrezik t'i 
vihet në dyshim vërtetësia e tij nga doktrina jonë. Që të gjitha 
sendet ekzistojnë realisht, që ka trupa madje edhe substanca 
trupore, kur merren në kuptim vulgar, u tregua se është në pajtim 
me parimet tona dhe se ndryshimi ndërmjet sendeve dhe ideve, 
realiteteve e kimerave u shpjegua qartë. Shih par.29, 30, 33, 36 
etj. Dhe unë nuk mendoj se ajo që filozofët quajnë materie ose 
ekzistencë e objekteve jashtë mendjes është përmendur diku në 
Shkrimet e Shenjta. 

83.Për më tepër, ekzistojnë apo jo sende të jashtme2, është 
rënë në ujdi nga të gjithë që fjalët shërbejnë mirëfilli për të shënjuar 
konceptet tona, ose sendet vetëm ashtu siç njihen dhe 


4 Autoriteti i Shkrimeve të Shenjta bashkë me prirjen tonë të natyrshme për 
të besuar në realitetin e jashtëm janë arsyet mbi bazën e të cilave Malebranche- 
i dhe Norris-i arrijnë logjikisht në përfundimin se ekziston një botë materiale, 
Bota materiale e Berkeley-t nuk mëton për ndonjë provë logjike të realitetit të 
saj. Qëllimi 1 tij nuk është të provojë realitetin e botës, por të tregojë se çfarë 
duhet të kuptojmë kur pohojmë realitetin e saj dhe bazat e shpjegimit të tij në 
shkencë, 

38 “Sende të jashtme” domethënë sende që ekzistojnë realisht, por jashtë 
çdo marrëdhënieje me frymën e gjallë aktive. 

perceptohen prej nesh: që këtej rrjedh qartë se në tezat që 
parashtruam nuk ka asgjë të papajtueshme me përdorimin e drejtë 
dhe domethënien e gjuhës dhe se çdo shtjellim i shkruara i folur, 
përderisa është i kuptueshëm, nuk e nget kush. Por e gjithë kjo 
duket aq qartë nga çka është parashtruar gjerë e gjatë në premisat 
saqë është e panevojshme të ngulësh këmbë më tej në të. 

84. Por mund të kundërshtohet e të thuhet se mrekullitë, të 
paktën, e humbasin shumë forcën e tyre bindëse e rëndësinë e 
vet po të pranohen parimet tona. ,Çfarë duhet të mendojmë për 
shkopin e MoisiutëA u shndërrua vërtet në gjarpër apo qe vetëm 
një ndryshim idesh në mendjet e shikuesve2 A mund të supozohet 
se Shpëtimtari ynë nuk bëri asgjë më shumë në dasmën në Kanë 
veçse e detyroi shikimin, nuhatjen e shijen e mysafirëve të krijonte 
dukjen e jashtme ose idenë e verëst,E njëjta gjë mund të thuhet 
për të gjitha mrekullitë e tjera, të cilat, sipas parimeve të 
mësipërme duhet të konsiderohen vetëm si hile ose iluzione të 
fantazisë. Kësaj i përgjigjem kështu: shkopi u shndërrua në gjarpër 
të vërtetë dhe uji në verë të vërtetë. Që kjo nuk është aspak në 
kundërshtim me atë që kam thënë gjetiu, del e qartë nga paragrafët 
34 e 35. Por kjo çështje e reales dhe tmagjinares është shpjeguar 
tashmë në mënyrë aq të qartë e të plotë dhe e kemi zënë në gojë 
aq shumë e vështirësive të lidhura me të u jepet aq lehtë përgjigje, 
duke u mbështetur në atë çka u parashtrua më sipër, saqë do të 
ishte fyerje për inteligjencën e lexuesit ta rifillonim edhe një herë 
shpjegimin këtu. Unë vetëm do të bëja vërejtjen se nëse të gjithë 
të pranishmit në tryezë e panë, e nuhatën e shijuan verën, e pinë 
dhe ia ndjenë efektet për mua s'mund të dyshohet në realitetin e 
saj. Kështu që, në fund të fundit, çdo dyshim në lidhje me 
mrekullitë e vërteta nuk është aspak me vend kur u përmbahesh 
parimeve tona, por vetëm atëherë kur u përmbahesh parimeve 
të pranuara. Pra, çështja e mrekullive flet më fort në të mirë sesa 
në dëm të asaj që kemi thënë. 

85. Pasi mbarova me kundërshtimet që u përpoqa t'i paraqes 
me qartësinë më të madhe duke u dhënë të gjithë forcën e peshën 
e mundshme, le të kalojmë tani në shqyrtimin e pasojave të tezave 
tona. Disa prej tyre janë të dukshme menjëherë: për shembull, 

shumë çështje të vështira dhe të errëta rreth të cilave është 
shkapërderdhur një spekulim i bollshëm filozofik janë dëbuar 
krejtësisht nga filozofia. A mund të mendojë substanca trupore2 
A mund të ndahet pafundësisht materia7 Si vepron ajo mbi 
shpirtin” Këto dhe çështje të tjera të ngjashme i kanë zbavitur 
gjithmonë filozofët e të gjitha epokave. Por meqenëse ato varen 
nga ekzistenca e materies, sipas parimeve tona nuk ka më arsye 
të merren në shqyrtim. Por arrihen edhe shumë përfitime të tjera, 
si për fenë ashtu dhe për shkencat: përfitime që kushdo mund 
t'i nxjerrë lehtësisht si përfundime nga premisat që kemi 
parashtruar. Por kjo do të shihet më qartë më tej. 

86: Nga parimet që kemi përcaktuar rrjedh se njohja njerëzore , 
në mënyrë të natyrshme mund të thjeshtohet në dy kategori 
çështjesh: atë të ideve dhe atë të frymëve. Do t'i trajtoj me radhë 
njërën pas tjetrës Le të flasim para së gjithash për idetë ose për 
sendet që nuk mendojnë Njohja jonë për to ka qenë shumë e 
errët dhe e pështjelluar dhe jemi futur në gabime shumë të 
rtezikshme duke supozuar një ekzistencë të dyfishtë të objekteve 
ndijore: njërën të kuptueshme ose te mendja, tjetrën reale dhe 
jashtë mendjes Në këtë mënyrë është besuar se sendet që nuk 
mendojnë kanë një ekzistencë të vetën natyrore, të ndryshme 
nga të qenit të perceptuara nga shpirtrat, Ky nocion (që, besoj, e 
vërtetova që ishte krejt absurd dhe pa bazë) është rrënja e vërtetë 
dhe e mirëfilltë e skepticizmit, sepse, derisa njerëzit mendonin 
se sendet reale ekzistonin Jashtë mendjes dhe se njohja e tyre 
ishte reale vetëm në atë masë që pajtohej me sendet reale dilte 
si rrjedhim se ata, në fund të fundit, nuk mund të ishin të sigurt 
se kishin ndonjë njohje reale..Vërtet, në ç'mënyrë mund të merret 
vesh ndonjëherë që gjërat e perceptuara janë në pajtim me ato 
që nuk perceptohen ose që ekzistojnë jashtë mendjes” 

87 Ngjyra, forma, lëvizja, shtrirja e cilësi të tilla të ngjashme, 
të konsideruara si po kaq ndijime në mendje janë të njohura 
përsosmërisht, sepse në to nuk ka asgjë që të mos perceptohet. 
Por nëse konsiderohen si shenja ose shëmbëllime të lidhura me 
sende ose arketipe që ekzistojnë jashtë mendjes, atëherë që të 
gjithë biem në spekticizëm. Ne shohim vetëm dukjet e jo cilësitë 

realejSe çfarë mund të jenë realisht dhe të konceptuara në vetvete, 
shtrirja, forma dhe lëvizja e çfarëdo sendi është e pamundur ta 
njohim.Ne mund të njohim vetëm raportin ose marrëdhënien që 
kanë me shqisat tona. Duke mbetur sendet po të njëjta, idetë 
tona ndryshojnë: dhe ne s'e kemi në dorë të vendosim cila nga 
këto ide paraqet një cilësi të vërtetë që ekziston realisht te sendi. 
LKështu që, me aq sa dimë, gjithçka që shohim, prekim, dëgjojmë 
mund të jetë vetëm një fantazmë, një kimerë e kotë që nuk përkon 
fare me sendet reale që do të ekzistonin tr rerum natura. I tërë 
ky skepticizëm” rrjedh nga supozimi ynë se ekziston një ndryshim 
ndërmjet sendeve dhe ideve dhe se të parat kanë ekzistencë jashtë 
mendjes, ose pa qenë të perceptuara. Mund të flitej gjatë rreth 
kësaj çështjeje e të tregohej sesi argumentet e paraqitura nga 
spektikët në të gjitha epokat varen nga supozimi se ekzistojnë 
objekte të jashtme. F”Por kjo është tepër e qartë dhe s'është nevoja 
të zgjatemi.) 

88. Përderisa u atribuojmë një ekzistencë reale sendeve që 
nuk mendojnë, të ndryshme nga të qenit e tyre të perceptuara 
është jo vetëm e pamundur për ne të njohim me siguri natyrën e 
ndonjë qenieje reale që nuk mendon, madje edhe ta dimë nëse 
ekziston. Kështu është puna që ne shohim filozofë që nuk u 
besojnë shqisave të tyre dhe dyshojnë për ekzistencën e qiellit e 
tokës, e çdo gjëje që shohin ose ndjejnë, madje edhe të vetë 

. trupave të tyre. Dhe mbas gjithë kësaj rropatjeje dhe mundi të 
mendimit, ata detyrohen të pranojnë se janë të paaftë të arrijnë 
një njohje të qartë dhe të vërtetuar të ekzistencës së sendeve 
ndijore. Por gjithë kjo pasiguri që çorodit dhe pështjellon mendjen 
dhe e bën filozofinë qesharake në sytë e botës, davaritet nëse u 
bashkëngjitim një kuptim fjalëve tona dhe nuk zbavitemi me 
termat absolut, i jashtëm, ekziston e terma të tjerë si këta që 
nuk dimë se ç'kuptim kanë Unë do të duhej të dyshoja për vetë 
qenien time po të dyshoja për qenien e atyre sendeve që 1 
perceptoj efektivisht me anën e ndijimit, sepse është një 


1 “Skepticizëm” — “llogje skeptike” në botimin e parë. 
7 Fjalia është hequr në botimin e dytë, 

kundërthënie e dukshme që një objekt ndijor të perceptohet 
drejtpërsëdrejti nga të parit ose të prekurit dhe në të njëjtën kohë 
të mos ketë kurrfarë ekzistence në natyrë, meqë vete ekzistenca 
e një qenieje që nuk mendon konsiston në të qenit e perceptuar. 
89. Asgjë nuk duket se ka rëndësi më të madhe për krijimin 

e një sistemi të qëndrueshëm njohurish të shëndosha dhe reale, 
që mund t'u bëjë ballë sulmeve të skepticizmit sesa ta nisësh 
këtë me një shpjegim të qartë të asaj që kuptohet me send, 
realitet, ekzistencë. Sepse, më kot do të hahemi për ekzistencën 
reale të sendeve a do të mëtojmë për ndonjë njohje të tyre përsa 
kohë nuk kemi përcaktuar kuptimin e këtyre fjalëve. Send ose 
qenie është emri më i përgjithshëm i gjithçkaje: ai përfshin dy 
lloje, krejt të ndryshme dhe heterogjene, që nuk kanë asgjë të 
përbashkët me përjashtim të emrit, domethënë frymët dhe idetë. 
Të parat janë substanca aktive, të pandashme, (Ptë paprishshme), 
të fundit janë qenie të plogëta kalimtare, gjurmë jetëshkurtral 
ose qenie të varura që nuk ekzistojnë në vetvete, por që kanë si 
mbështetje ose ekzistojnë në mendjet ose substancat shpirtërore. 
zb”Ne e kuptojmë vetë ekzistencën tonë nga ndijimi i 
brendshëm ose nga të menduarit dhe atë të frymëve të tjera 
nëpërmjet arsyes. Mund të thuhet se kemi ndonjë njohuri ose 
nocion për vetë mendjet tona, për frymët dhe qeniet aktive, ndërsa 
në një kuptim të ngushtë, nuk kemi ide. Po ashtu, njohim dhe 
kemi një nocion të marrëdhënieve ndërmjet sendeve ose ideve, 
këto marrëdhënie ndryshojnë nga idetë ose sendet që hyjnë në 
marrëdhënie, meqenëse këto të fundit mund t'i perceptojmë pa 
perceptuar të parat Më duket se idetë, frymët dhe marrëdhëniet 
janë, secila në llojin përkatës, objekte të njohjes njerëzore dhe 
subjekte të të arsyetuarit dhe do të ishte shtrirje pa vend e termit 
ide për ta përdorur për gjithçka që njohim ose që kemi ndonjë 

nocion të saj.) 


P Hequr në botimin e dytë. 
9 Hequr në botimin e dytë. 
$ Fragmenti i rëndësishëm brenda kllapave qe shtuar në botimin e dytë. 

90 Idetë e ngulitura te shqisat janë sende reale ose ekzistojnë 
realisht. Këtë nuk e mohojmë, por mohojmë që ato mund të 
ekzistojnë pa mendjet që i perceptojnë, ose që janë shëmbëlltyra 
të disa arketipeve që ekzistojnë jashtë mendjes: sepse vetë thelbi 
i një ndijimi ose ideje konsiston në të qenit 17e perceptuar dhe 
një Ide nuk mund të jetë e ngjashme veçse me një ide dhe me 
asgjë tjetër. Përveç kësaj, sendet e perceptuara nga shqisa mund 
të quhen “të jashtme” për prejardhjen e tyre, meqë ato nuk 
përftohen brenda nga vetë mendja, por nguliten nga një Frymë e 
ndryshme nga ajo që i percepton. Mund të thuhet se objektet 
ndijore janë “jashtë mendjes” edhe në një kuptim tjetër, dhe 
pikërisht kur ato ekzistojnë në ndonjë mendje tjetër. Kështu, kur 
mbyll sytë e mi, sendet që pata parë mund të ekzistojnë akoma: 
por kjo duhet të ndodhë në një mendje tjetër. 

91.Do të ishte gabim të mendohej se sa u tha këtu i heq 
diçka realitetit të sendeve. Sipas parimeve zakonisht të pranuara 
pohohet se shtrirja, lëvizja, me një fjalë të gjitha cilësitë ndijore, 
kanë nevojë për një mbështetje, meqë nuk janë në gjendje të 
ekzistojnë në vetvete. Por pranohet edhe që objektet e 
perceptuara nga ndijimi nuk janë gjë tjetër veçse kombinimi i 
atyre cilësive, pra, nuk mund të ekzistojnë në vetvete. Deri këtu 
të gjithë janë të një mendjeje. Pra, duke ua mohuar sendeve të 
perceptuara nga ndijimi ekzistencën e pavarur prej një substance 
ose mbështetjeje në të cilën mund të ekzistojnë, nuk i heqim 
asgjë realitetit të tyre siç konceptohet rëndom dhe nuk jemi fajtorë 
për asnjë risi në këtë drejtim. I gjithë ndryshimi qëndron në këtë: 

ysipas nesh qeniet që nuk mendojnë dhe perceptohen nga ndijimi 
nuk kanë ekzistencë të ndryshme nga të qenit të perceptuara, 
pra, mund të ekzistojnë vetëm në ato substanca jo të shtrira e të 
pandashme ose “frymë” që veprojnë e mendojnë dhe i 
perceptojnë ato qenie: ndërsa filozofët, zakonisht, mendojnë se 
cilësitë ndijore ekzistojnë në një substancë të plogët, të shtrirë 
dhe që nuk percepton, të quajtur prej tyre “materie” dhe 1 
atribuojnë asaj një ekzistencë fizike, jashtë të gjitha qenieve që 
mendojnë, ose të ndryshme nga të qenit e perceptuar prej cilësdo 
mendje, edhe prej mendjes së përjetshme të Krijuesit, në të cilën 

supozojnë se ekzistojnë vetëm Idetë e substancave trupore të 
krijuara prej Tij — nëse, vërtet, pranojnë se ato janë të krijuara. 

92. (Në të vërtetë, ashtu siç treguam që doktrina e materies 
ose e substancës trupore ka qenë shtylla kryesore e skepticizmit, 
po ashtu, mbi të njëjtin themel janë ngritur të gjitha programet e 
mbrapshta të ateizmit dhe të afetarisë, Për më tepër, është besuar 
se do të ishte kaq e vështirë të mendoje se materia krijohej nga 
hiçi, se më të famshmit ndër filozofët të lashtë, madje edhe ata 
që përkrahnin ekzistencën e një Zoti, menduan se materia ishte 
e pakrijuar dhe e bashkëpërjetshme me TëjSe sa mike e madhe 
e ateistëve ka qenë në të gjitha epokat substanca materiale, nuk 
është nevoja ta përmendim. ,Të gjitha sistemet e tyre të 
përbindshme varen në mënyrë kaq të dukshme dhe 
domosdoshmërisht prej saj sa po u hoq njëherë ky gur themeli e 
tërë ngrehina do të shembej patjetër për tokë dhe nuk do të ishte 
më e nevojshme të shqyrtoheshin me hollësi absurditetet e çdo 
sekti mjeran atejstësh. . 

93.yËshtë mjaft e natyrshme që personat e patënzonë e 
zotpërbuzës t'i pranojnë menjëherë ato sisteme që favorizojnë 
prirjet e tyre, duke tallur substancën imateriale dhe duke supozuar 
se shpirti është i ndashëm dhe i nënshtrohet shprishjes si trupi: 
t'i pranojnë ata që përjashtojnë çdo liri, çdo inteligjencë dhe çdo 
synim, të formimit të sendeve dhe, që në vend të tyre, supozojnë 
se një substancë që ekziston në vetvete, budallaqe dhe që nuk 
mendon, është zanafilla dhe rrënja e të gjitha qenieve. Është e 
natyrshme që këta njerëz t'u vënë veshin atyre që mohojnë 
Providencën, ose mbikëqyrjen e një Mendjeje të Epërme mbi 
punët e kësaj bote duke ia atribuar, përkundrazi, të gjithë varganin 
e ngjarjeve një rasti të verbër ose një domosdoshmërie fatale që 
lind prej goditjes së një trupi mbi një trup tjetër. Nga ana tjetër, 
njerëz që kanë parime të tjera kur vënë re se armiqtë € fesë i 
japin aq shumë rëndësi materies që nuk mendon dhe përdorin 
aq zell e aq mund për të kthyer tek ajo çdo gjë, do të gëzohen 
sigurisht kur t'i shohin ata të lënë pa këtë mbështetje të tyre të 
madhe dhe të dëbuar nga e vetmja kështjellë pa të cilën 
epikurianët dhe hobbistët e të tjerë si këta nuk e kanë më as 

edhe vjegën më të vogël ku të kapen dhe mund t'i shpartallosh 
në mënyrën më të lehtë. 

94 Ekzistenca e materies, ose € trupave të paperceptuar, jo 
vetëm ka qenë mbështetja kryesore e ateistëve dhe fatalistëve, 
por nga ky parim varet edhe idhujtaria në të gjitha format e saj të 
ndryshme. Do të mjaftonte vetëm që njerëzit të vinin re se dielli, 
hëna, yjet dhe të gjitha objektet e shqisave nuk janë gjë tjetër 
veçse ndijime në mendjen e tyre dhe nuk kanë ekzistencë tjetër 
veç asaj të të qenit të perceptuara, që ata të mos t'u binin më 
gjunjë e t'i adhuronin vetë idetë e tyre, por t'ia drejtonin, 
përkundrazi, nderimet e tyre asaj Mendjeje të Përjetshme dhe të 
Padukshme që prodhon dhe i mbështet të gjitha sendet. 

95.1 njëjti parim absurd, duke u përzier me parimet e besimit 
tonë, është bërë shkas të lindin jo pak vështirësi për të krishterët. 
Për shembull, sa dyshime e kundërshtime janë ngritur nga 
Socinianët e të tjerë për Ringjalljen. Por edhe më i afërmendti 
nga këto kundërshtime a nuk varet nga supozimi që një trup të 
quhet “i njëjti trup” jo për hir të formës së tij ose të asaj që 
perceptohet prej shqisave, por për hir të substancës materiale që 
mbetet po ajo nën forma të ndryshme. 

Hiqeni këtë substancë materiale - për identitetin e së cilës 
bëhet gjithë polemika -nënkuptoni me trup atë që nënkupton 
me këtë fjalë çdo njeri i thjeshtë, i zakonshëm, domethënë atë që 
është parë dhe ndier drejtpërsëdrejti, që është vetëm një 
kombinim i cilësive ndijore ose ideve dhe, atëherë, kundërshtimet 
e tyre më të pakapërcyeshme kthehen në një hiç. 

96.,Me t'u dëbuar materia nga natyra, zhduken bashkë me 
të shumë nocione skeptike dhe të mbrapshta, një numër i 
pabesueshëm problemesh e çështjesh që kanë zënë ngushtë dhe 
kanë qenë si halë në sytë e teologëve dhe të filozofëve dhe i 
kanë hapur njerëzimit një punë aq të madhe të kotë saqë edhe 
sikur argumentet që kemi paraqitur kundër saj të mos Ishin të 
mjaftueshme për vërtetimin (ndërsa, përkundrazi, mua më duket 
qartë se mjaftojnë), prapëseprapë, të gjithë ata që e duan 
shkencën, paqen dhe fenë sigurisht do të kishin arsye të 
dëshironin të ishin të tillë. 

97 jPërveç ekzistencës së jashtme të objekteve të perceptimit, 
një burim tjetër i madh gabimesh e vështirësish për njohjen e 
ideve është doktrina e ideve abstrakte ashtu siç u parashtrua te 
Hyrja. Sendet më të thjeshta të botës, ato që i njohim më nga afër 
e përsosmërisht duken jashtëzakonisht të vështira dhe të 
pakuptueshme kur shqyrtohen në mënyrë abstrakte..Koha, vendi 
dhe lëvizja, të marra në veçanti ose konkretisht, janë ato që të 
gjithë i njohim, por me të kaluar nëpër duart e një metafiziku, 
bëhen tepër abstrakte e të stërholluara e nuk mund të rroken 
nga një njeri me arsye të shëndoshë të rëndomtë. Urdhëroni 
shërbëtorin tuaj të vijë t'ju takojë në njëfarë “kohe” dhe në njëfarë 
“vendi” dhe ai nuk do të rrijë të mendohet për kuptimin e këtyre 
fjalëve. Ai nuk ka as dhe vështirësinë më të vogël që të konceptojë 
atë kohë të veçantë e atë vend të veçantë, ose lëvizjen me anën 
e së cilës do të arrijë aty. Por nëse nga “koha” përjashtohen të 
gjitha ato veprime e ide të veçanta që e bëjnë të larmishme ditën 
dhe konsiderohet vetëm si vazhdim i ekzistencës ose kohëzgjatje 
në kuptim abstrakt, atëhere mbase edhe një filozof do të zihet 
ngushtë për ta kuptuar. 

98. Nga ana ime, kurdoherë që përpiqem të formoj një ide 
të thjeshtë të kohës, të abstraktuar nga një rrjedhë e njëpasnjëshme 
e ideve në mendjen time, një rrjedhë e njëtrajtshme e në të cilën 
marrin pjesë të gjitha qeniet, ndjehem i humbur dhe i zhytur në 
vështirësi të pazgjidhshme 4Unë nuk kam kurrfarë nocioni të saj: 
di vetëm që të tjerë thonë se është pafundësisht e ndashme dhe 
flasin për të në një mënyrë të tillë që më shtyn të kem mendime 
të çuditshme për ekzistencën time: sepse kjo doktrinë të detyron 
të mendosh ose që secili prej nesh kalon periudha të panumërta 
pa menduar ose që do të asgjësohet në çdo çast të jetës së vet, dy 
gjëra këto, që janë po njëlloj absurde. Pra, meqë koha nuk është 
asgjë kur abstraktohet nga rrjedha e njëpasnjëshme e ideve në 
mendjen tonë del si rrjedhim se kohëzgjatja e çdo shpirti të 
fundmë duhet të matet me numrin e ideve ose të veprimeve që 
ndjekin njëri-tjetrin, në po të njëjtin shpirt ose mendje. Për pasojë, 
është e qartë se shpirti mendon gjithmonë. Dhe, në të vërtetë, 
kushdo që përpiqet të veçojë në mendimin e tij, ose të abstraktojë, 

ekzistencën e një fryme nga persiatja e saj do të vërë re, kështu 
besoj unë, se kjo nuk është një detyrë e lehtë. 

99. Në të njëjtën mënyrë, kur përpiqemi të abstraktojmë 
shtrirjen dhe lëvizjen nga të gjitha cilësitë e tjera dhe i 
konsiderojmë ato në vetvete, në çast i humbasim ato sysh dhe 
biem në marrëzi të mëdha. (P'Këtu e kanë burimin ato paradokse 
të çuditshme se zjarri nuk është i nxehtë, apo muri nuk është 1 
bardhë, ose se nxehtësia dhe ngjyra nuk janë tek objektet asgjë 
tjatër veç formë dhe lëvizje J,Të gjitha këto varen nga një 
abstraksion i dyfishtë: supozohet se shtrirja, për shembull, mund 
të abstraktohet nga cilësi të tjera ndijore, dhe, së dyti, se entiteti 
“shtrirje” mund të abstraktohet nga të qenit e tij 1 perceptuar. 
Por, kushdo që mendon dhe kujdeset të kuptojë atë që thotë, 
nëse nuk gabohem, do të pranojë se të gjitha cilësitë ndijore janë 
njëlloj ndijime dhe po njëlloj reale, se atje ku është shtrirja, atje 
është gjithashtu dhe ngjyra, domethënë, në mendjen e tij dhe se 
arketipet e tyre mund të ekzistojnë vetëm në ndonjë mendje 
tjetër: dhe se objektet e ndijimit nuk janë gjë tjetër veçse ato 
ndijime, të kombinuara, të përziera ose (në mund të flasim kështu) 
të ngurtësuara për të formuar së bashku një bllok, asnjë nga të 
gjitha ato nuk mund të supozohet se ekziston e paperceptuar. 
P2Për rrjedhim, muri është vërtet i bardhë, ashtu siç është i shtrirë 
dhe në të njëjtin kuptim.) 

100. Se ç'do të thotë për një njeri të jetë i lumtur ose për një 
objekt të jetë i mirë kushdo mund të mendojë se e di. Por të 
formosh një ide abstrakte të lumturisë, të veçuar, të abstraktuar 
nga çdo kënaqësi e veçantë, ose të mirësisë, të shkëputur nga 
çdo gjë që është e mirë, kjo është diçka që pak njerëz mëtojnë se 
e bëjnë, Po ashtu një njeri mund të jetë i drejtë dhe i virtytshëm 
pa pasur një ide të saktë të drejtësisë e të virtytit. Opinioni se ato 
dhe fjalë të ngjashme përfaqësojnë nocione të përgjithshme, të 
abstraktuara nga të gjithë personat dhe veprimet e veçanta duket 
se e ka bërë moralin shumë të vështirë dhe studimin e tij me më 

pak dobi për njerëzimin. (Dhe, në fakt, mund të marrësh nota 
shumë të mira në etikën shkollore e të mos bëhesh, për hir të 
kësaj, as më i urtë e as më 1 mirë dhe as të dish sesi të sillesh në 
çështjet e jetës më mirë se ç'ke bërë më parë në dobi të vetes ose 
të fqinjëve.) Dhe, në fakt, doktrina e abstraksionitka pasur gisht 
jo pak për të prishur e dëmtuar pjesët më të dobishme të diturisë. 
101, Dy lëmitë e mëdha të shkencës spekulative që kanë të 
bëjnë me idetë e marra nga shqisat dhe marrëdhëniet e tyre janë 
filozofia natyrore dhe matematika. Do të bëj disa vërejtje për 
të dyja. 
Para së gjithash do të them diçka për filozofinë natyrore. 
(Pikërisht kjo temë është ajo ku triumfojnë skeptikët. Gjithë tërësia 
€ argumenteve që sajojnë për të zhvlerësuar aftësitë tona dhe 
për të bërë që njerëzimi të duket i paditur dhe i ulët janë nxjerrë 
kryesisht nga kjo tezë: dhe pikërisht se ne jemi të goditur nga një 
verbëri e pamposhtshme përsa i takon natyrës së vërtetë dhe 
reale të sendeve. Ata e zmadhojnë së tepërmi këtë mangësi dhe 
kanë qejf të ngulmojnë në të, Ne vihemi në lojë për turp nga 
shqisat tona, thonë ata, dhe eglendisemi vetëm me pamjen e 
jashtme e dukjen e sendeve.fThelbi real, cilësitë e brendshme 
dhe përbërja e çdo objekti, qoftë edhe i atij më të voglit, janë të 
fshehura nga shikimi ynë: ka diçka në çdo pikë uji, në çdo kokërr 
rëre që qëndron përtej fuqisë së hetimit e të kuptimit të intelektit 
njerëzor.jPor është e qartë nga sa u tregua më lart se e gjithë kjo 
ankesë është pa baza. Janë parimet e rreme që ndikojnë te ne në 
atë shkallë sa të mos kemi besim te shqisat tona dhe të mendojmë 
se nuk njohim asgjë për ato sende, të cilat i rrokim përsosmërisht. 
102. (Një arsye me peshë që na shtyn të shpallim se jemi të 
paditur përsa i takon natyrës së sendeve është opinioni i përhapur 
sipas të cilit çdo send ngërthen brenda vetes shkakun e cilësive 
të tij: ose se në çdo objekt ka një thelb të brendshëm, që është 
burimi prej nga rrjedhin cilësitë e tij të dallueshme dhe prej të 
cilit ato varen. Disa kanë mëtuar të shpjegojnë dukjet e jashtme 
me anën e cilësive të fshehta, por kohët e fundit këto janë sjellë 

sidomos në shkaqe mekanike domethënë në formën, lëvizjen, 
peshën e cilësi të tjera të grimcave që nuk mund të vihen re: 
kurse, në të vërtetë, nuk ka faktor tjetër veprues ose shkak të 
efektshëm veç shpirtit, sepse është e qartë se lëvizja, si të gjitha 
idetë e tjera, është krejt e plogët. Shihni paragrafin 25. Prandaj, 
lodhemi domosdo kot kur përpiqemi të shpjegojmë përftimin e 
ngjyrave ose të tingujve me anë të formës, lëvizjes, madhësisë 
ose cilësive të tjera të ngjashme. Kështu ne shohim se orvatjet e 
këtij lloji nuk janë aspak të kënaqshme, siç ndodh, në përgjithësi, 
gjithmonë kur një ide ose një cilësi merret si shkaku i një tjetre. 
Nuk kam nevojë të them se sa bipotezae spekulime janë braktisur 
dhe sa shkurtohet studimi i natyrës nëpërmjet kësaj doktrine. 

103. Parimi i madh mekanik, tani në modë, është forca 
tërheqëse. Që një gur bie në tokë ose që deti fryhet drejt hënës, 
mund t'u duken disave se shpjegohen mirë me këtë parim. Por 
sa jemi sqaruar kur na thonë se këtë e bën forca tërheqëse” A 
mos vallë kjo fjalë tregon mënyrën e prirjes dhe shpjegon se ajo 
ndodh meqë trupat tërhiqen ndërsjellazi në vend që ata të shtyhen 
nga njëri-tjetri Jo, sepse nuk thuhet asgjë e saktë rreth mënyrës 
ose veprimit dhe mund ta quanim po aq besnikërisht (mesa dimë) 
“impuls” ose “flakje” në vend të “tërheqje”. Përveç kësaj, shohim 
se pjesëzat e çelikut të mbeten fort të lidhura së bashku dhe kjo, 
gjithashtu shpjegohet me anën e forcës tërheqëse. Por në këtë 
rast, ashtu si dhe në raste të tjera, nuk shoh të tregojë asgjë tjetër 
përveç vetë pasojës: sepse, sa për mënyrën e veprimit me anën e 
së cilës është përftuar kjo pasojë ose për shkakun që e ka përftuar 
atë, as që kërkohet të shpjegohen. 

104. Në të vërtetë, nëse ne u hedhim një sy disa dukurive 
dhe i krahasojmë ato së bashku, mund të vërejmë njëfarë 
ngjashmërie dhe pajtueshmërie ndërmjet tyre. (Për shembull, në 
rënien e një guri në tokë ose në ngritjen e detit drejt hënës, në 
kohezionin dhe kristalizimin, ka diçka të ngjashme. ,Dhe pikërisht, 
një bashkim ose afrim të ndërsjellë të trupave. Kështu, secila nga 
këto dukuri ose dukuri të tjera të ngjashme mund të mos i duken 
të çuditshme ose befasuese një njeriu që i ka vëzhguar dhe 
krahasuar me kujdes efektet e natyrës, sepse e tillë konsiderohet 

vetëm ajo që nuk është e zakonshme, domethënë një gjë që del 
veçan e jashtë rrjedhës së zakonshme të vëzhgimeve. tona. 
Përkundrazi, nuk e gjejnë të çuditshme që trupat të priren të 
shkojnë drejt qendrës së tokës, sepse është një gjë që e 
perceptojmë në çdo çast të jetës sonë, ndërsa shumë vetave, mund 
t'u duket e çuditshme dhe e pashpjegueshme që trupat gravitojnë 
po ashtu drejt qendrës së hënës, sepse një gjë e tillë dallohet 
vetëm gjatë baticave. Por, meqenëse mendimi i një shkencëtari e 
rrok natyrën në një shtrirje më të madhe dhe ai ka vëzhguar 
njëfarë ngjashmërie dukjesh si në qiell dhe në tokë, e cila tregon 
se trupa të panumërt kanë një prirje të ndërsjellë ndaj njëri-tjetrit, 
ai i vë kësaj një emër të përgjithshëm - “forcë tërheqëse” - dhe 
mendon se kështu ka shpjeguar saktë gjithçka që mund të sillet 
në të. Kështu ai shpjegon baticat e zbaticat me tërheqjen e rruzullit 
tokësor drejt hënës dhe kjo nuki duket e çuditshme apo anormale, 
por vetëm një shembull i veçantë i një rregulle të përgjihshme 
ose ligji të natyrës. 

105. Në qoftë se, pra, shqyrtojmë ndryshimin ndërmjet 
shkencëtarit dhe njerëzve të tjerë përsa u përket njohjes së 
dukurive prej tyre do të vëmë re se ai nuk qëndron te njohja më 
e saktë e shkakut të efektshëm që i përfton ato — sepse ai nuk 
mund të jetë tjetër veçse vullneti i një fryme. Ndryshimi qëndron 
vetëm në një rrokje më të gjerë nëpërmjet së cilës zbulohen 
analogji, harmoni, ujdi në veprat e natyrës dhe shpjegohen efektet 
e veçanta, domethënë sillen në rregulla të përgjithshme: shih 
par.62. Këto rregulla, të bazuara në analogjinë dhe njëtrajtësinë 
e vëzhguar në përftimin e efekteve natyrore, e kënaqin në shkallën 
më të madhe mendjen dhe ajo i kërkon, sepse ato zgjerojnë 
horizontin e shikimit tonë përtej asaj që është e pranishme dhe e 
afërt me ne dhe na bëjnë të aftë të formulojmë hipoteza shumë 
të afërmendta për gjëra që mund të kenë ndodhur në një largësi 
shumë të madhe në kohë dhe në hapësirë dhe të parashikojmë 
gjëra që do të ndodhin. Kjo lloj përpjekje drejt gjithëdijes është 


shumë tërheqëse për mendjen. 
106. Por na duhet të jemi të kujdesshëm në gjëra të tilla: 


sepse ne jemi të prirur të theksojmë jashtë mase analogjitë dhe t'i 

lëshojmë pe, në dëm të së vërtetës, ngutjes së mendjes që e shple 
arë në shtrirjen e njohurive të saj në teorema të përgjithshme. Për 
shembull, gravitacionin ose tërheqjen e ndërsjellë, meqë shfaqet 
në shumë raste, disa e shpallin menjëherë universal dhe pohojnë 
se të tërheqë dhe të tërhiqet nga çdo trup tjetër është një cilësi 
thelbësore e qenësishme e cilitdo trup. Ndërsa është e qartë se 
yjet e ngulitura nuk e kanë një prirje të tillë ndaj njëri-tjetrit dhe 
gravitacioni është aq larg për të qenë cilësi thelbësore e trupave 
saqë, në disa raste, duket se shfaqet një parim krejt i kundërt: si 
në rritjen vertikale të bimëve dhe në elasticitetin e ajrit. Nuk ka 
kurrgjë të domosdoshme ose thelbësore në këtë çështje por, 
përkundrazi, gjithçka varet krejtësisht nga vullneti 1 Frymës që 
drejton, e cila bën që disa trupa të puqen me njëri-tjetrin ose të 
afrohen drejt njëri-tjetrit në pajtim me ligje të ndryshme, ndërsa 
të tjerët i mban në një largësi të caktuar dhe u jep disave një 
prirje krejt të kundërt për t'u shkëputur nga njëri-tjetri, pikërisht 
si e sheh Ai të përshtatshme, 

107. Nga gjithë sa parashtruam, mendoj se mund të 
përcaktojmë përfundimet që vijojnë: Së pari, është e qartë se 
filozofët merren me një lojë të kotë kur kërkojnë ndonjë shkak 
të efektshëm natyror, të dalluar nga një mendje ose shpirt. Së 
dytlyduke konsideruar se tërë krijimi është vepër e një vepruesi 
të urtë e të mirë duket se (në kundërshtim me mendimin e disave) 
shkencëtarët do të bënin mirë të kërkonin shkaqet përfundimtare 
të sendeve. P'Kjo, përveçse do të ishte një punë shumë e 
këndshme për mendjen, do të ishte me leverdi të madhe, sepse 
jo vetëm do të na zbulonte atributet e Krijuesit, por mund të na 
jepte fillin, në raste të ndryshme, për t'i përdorur sendet ashtu si 
duhet). Duhet të pohoj se nuk shoh ndonjë arsye për të mos e 
çmuar si një mënyrë të mirë të shpjegimit të gjërave dhe krejt të 
denjë për një filozof, të vihen në dukje qëllimet e ndryshme për 
të cilat janë përshtatur sendet natyrore dhe për të cilat ata qenë 
krijuar në zanafillë me një urtësi të papërshkrueshme, Së treti, 
nga sa u parashtrua, nuk buron asnjë arsye përse të ndërpritet 

studimi i historisë së natyrës dhe të mos bëhen vëzhgime e 
eksperimente. Këto janë të dobishme për njerëzimin dhe na japin 
mundësinë të nxjerrim përfundime të përgjithshme, jo si rezultat 
të ca zakoneve ose marrëdhënieve të pandryshueshme ndërmjet 
vetë sendeve, por vetëm për hir të mirësisë së Zotit dhe të 
dashamirësisë së Tij ndaj njerëzve në matarimin e botës. Shih 
paragrafët 30 e 31. Së katërti, me një vëzhgim të zellshëm të 
dukurive, që janë brenda rrezes së shqisave tona, ne mund të 
zbulojmë ligjet e përgjithshme të natyrës dhe prej tyre të nxjerrim 
si përfundim logjik dukuri të tjeraj Nuk them t'i vërtetojmë, sepse 
çdo deduksion i këtij lloji varet nga supozimi sipas të cilit Autori 
i Natyrës vepron gjithmonë në mënyrë të njëtrajtshme dhe 
respekton përherë ato rregulla që ne i marrim si parime dhe që 
nuk mund t'i njohim me qartësi. 

108. Paragrafët 66 etj. tregojnë se metodat e përcaktuara 
dhe koherente të natyrës mund të quhen, dhe jo pa arsye, “gjuhë” 
e Autorit të saj, Nëpërmjet kësaj Ai zbulon para shikimit tonë 
atributet e Tij dhe na udhëheq në veprimet që kryejmë për një 
jetë të rehatshme e të lumtur.'Mua, ata që formulojnë a) rregulla 
të përgjithshme në bazë të dukurive dhe pastaj i nxjerrin b) 
dukuritë nga këto rregulla më duken si gramatikanë dhe arti i 
tyre si gramatikë e natyrës )Ka dy mënyra për të mësuar një gjuhë: 
nëpërmjet rregullave dhe me praktikë.tNjë njeri mund ta kuptojë 
mirë gjuhën e natyrës pa e ditur gramatikën e saj ose pa qenë në 
gjendje të thotë se në bazë të cilës rregull një gjë është kështu 
apo ashtu. Dhe ashtu siç është tepër e mundshme të shkruhet jo 
siç duhet, kur respektohen shumë rreptësisht rregullat e 
përgjithshme të gramatikës, po ashtu është e mundshme që duke 
arsyetuar, të nisur nga ligjet e përgjithshme të natyrës, ta shtrijmë 
tepër analogjinë dhe të biem në gabime. 

109. P5Ta vazhdojmë krahasimin): ashtu si një njeri i mençur, 
kur lexon libra, parapëlqen t'i përqendrojë mendimet e tij te 
kuptimi për të përfituar në vend që të ndalet e të bëjë vërejtje 
gramatikore për gjuhën, po ashtu gjatë studimit të librit të natyrës 

mendoj se do të ishte e padenjë për fisnikërinë e mendjes të 
mëtonte për saktësi kur sillet çdo dukuri e veçantë në rregulla të 
përgjithshme ose kur tregohet sesi rrjedh ajo nga këto të fundit. 
Duhet t'i vëmë vetes qëllime më fisnike, domethënë ta çlodhim 
dhe ta ngazëllejmë mendjen me pamjen e bukurisë, të rendit, të 
shtrirjes dhe të larmisë së sendeve natyrore dhe, së këndejmi, 
me arsyetime logjike të përshtatshme, të zgjerojmë njohjen tonë 
të madhështisë, të urtësisë dhe të mirëdashjes të Krijuesit e, së 
fundi, të arrijmë që pjesët e ndryshme të krijimit, me aq sa e 
kemi në dorë, t'u shërbejnë qëllimeve për të cilat qenë 
paracaktuar, për lavdinë e Zotit dhe për ruajtjen dhe për 
mirakandën tonë dhe të të afërmve tanë. 

110..Bihet lehtë në një mendje se gramatika më € mirë e 
këtij lloji është një traktat i shquar i Mekanikës, i vërtetuar dhe i 
zbatuar ndaj natyrës nga një mendimtar i një kombi fqinjë që e 
admiron e gjithë botazNuk marr përsipër të bëj vërejtje për veprën 
e këtij njeriu të jashtëzakonshëm: veçse al ka parashtruar disa 
gjëra drejtpërdrejt të kundërta me doktrinën tonë dhe do të ishte 
mungesë respekti ndaj autoritetit të një njeriu kaq të madh po të 
mos i vinim në dukje.Në hyrjen e këtij traktati, që admirohet me 
të drejtë, koha, hapësira dhe lëvizja janë dalluar në absolute dhe 
relative, të vërteta dhe dukje, matematike dhe vulgare: ky dallim, 
siç e shpjegon autori gjerë e gjatë, supozon që këto madhësi 
kanë një ekzistencë jashtë mendjes dhe se, ndonëse zakonisht 
konceptohen në lidhje me sendet ndijore, me të cilat ato nuk 
kanë, për nga vetë natyra e tyre, asnjë lidhje. 

111. Sa për kohën, që është marrë në atë libër në një kuptim 
absolut dhe abstrakt, si kohëzgjatje ose vazhdim i ekzistencës së 
sendeve unë nuk kam asgjë për të shtuar mbas asaj që kam thënë 
për këtë çështje. Paragr.97 e 98. Për të tjerat, ky autor i famshëm 
mendon se ka një Hapësirë absolute, e cila, duke qenë e 
paperceptueshme nga shqisat, mbetet e palëvizshme dhe e 
ngjashme me vetveten: hapësira relative është masa e saj dhe 
meqë është e lëvizshme dhe e përcaktuar nga gjendja e saj në 
raport me trupat ndijorë merret zakonisht si hapësirë e 
palëvizshme4i e përcakton vendinsi pjesën e hapësirës të zënë 

nga ndonjë trup: dhe ashtu siç është hapësira absolute apo relative 
po ashtu është edhe vendi. Thuhet që lëvizja absolute është 
tejbartja e një trupi nga një vend absolut te një vend absolut, 
ashtu si lëvizja relative është tejbartje nga një vend relativ te një 
tjetër. Dhe meqë pjesët e hapësirës absolute nuk kapen nga 
shqisat tona, në vend të tyre, ne jemi të detyruar të përdorim 
masat e tyre ndijore dhe të përkufizojmë kështu edhe vendin 
edhe lëvizjen në lidhje me trupat që i konsiderojmë si të 
palëvizshëm. Por thuhet se në çështje filozofike duhet të 
abstraktojmë nga shqisat tona, përderisa mund të ndodhë që asnjë 
nga ata trupa që duken në prehje janë vërtet kështu: dhe e njëjta 
gjë, që lëviz relativisht, mund të jetë realisht në prehje. Po ashtu 
i njëjti trup mund të jetë në prehje relative dhe në lëvizje relative 
ose edhe të lëvizë me lëvizje relative të kundërta në të njëjtën 
kohë, sipas mënyrës së ndryshme me të cilën përcaktohet vendi 
i ijtGjithë kjo pasiguri gjendet në lëvizjet e dukshme, jo në lëvizjet 
e vërteta dhe absolute, të cilat, pra, janë të Vetmet që duhet të 
merren në shqyrtim në filozofi. Dhe lëvizjet e vërteta na thonë se 
dallohen nga lëvizjet e dukshme ose lëvizjet relative nga vetitë 
që vijojnë. Së pari jnë lëvizjen e vërtetë ose absolute, të gjitha 
pjesët që ruajnë të njëjtin pozicion në lidhje me të tërën, marrin 
pjesë në lëvizjen e së tërës. SË dyti,tkur lëviz vendi, lëviz edhe 
ajo që është vendosur në të: kështu që një trup që lëviz në një 
vend, i cili është në lëvizje, merr pjesë në lëvizjen e vendit të tij. 
Së treti, lëvizja e vërtetë nuk përftohet e as ndryshohet kurrë 
veçse prej një force që ushtrohet ndaj vetë trupitaSë katërti, lëvizja 
e vërtetë gjithmonë ndryshohet nga një forcë e ushtruar te trupi 
i lëvizur. Së pestignë lëvizjen rrethore, thjesht relative, nuk ka 
forcë qendërikëse, por në lëvizjen rrethore të vërtetë ose absolute, 
kjo forcë është e përpjesshme me sasinë e lëvizjes. 

112,Por, me gjithë këto që u thanë, duhet të pranoj se nuk 
më duket se mund të ketë ndonjë lëvizje tjetër veç lëvizjes 
relative: kështu për të konceptuar lëvizjen duhet të konceptohen 
të paktën dy trupa, që e ndryshojnë largësinë apo pozicionin në 
lidhje me njëri-tjetrin. ,Pra, po të kishte vetëm një trup, ai nuk 
mund të lëvizte. Kjo më duket shumë e qartë, sepse ideja që kam 

për lëvizjen ngërthen domosdoshmërisht një marrëdhënie, PSPak 
vëmendje do të mjaftonte që të tjerët të binden në mund ta 
konceptojnë dot ndryshe). 

113.,Por, megjithëse në çdo lëvizje detyrimisht duhet të 
konceptojmë më shumë se një trup, prapëseprapë mund të 
ndodhë që të lëvizë vetëm një trup, domethënë ai ku ushtrohet 
forca që përfton ndryshim në largësinë dhe pozicionin e trupave. 
Sepse, megjithëse disa mund ta përkufizojnë lëvizjen relative në 
një mënyrë të tillë sa të quajnë të “lëvizur” atë trup që ndryshon 
largësinë nga ndonjë trup tjetër, pavarësisht nëse ushtrohet apo 
jo ndaj tij një forcë (ose veprim) që e shkakton atë ndryshim, 
megjithatë, meqë lëvizja relative është ajo që perceptohet nga 
ndijimi dhe përfillet në jetën e përditshme, rrjedh se çdo njeri me 
arsye të shëndoshë e di atë se ç'është po aq mirë sa dhe filozofi 
më i mirë. (Tani unë dua të pyes cilindo nëse, me ndijimin e tij të 
lëvizjes, kur ecën nëpër rrugë, a mund të thuhet se gurët mbi të 
cilët kalon “lëvizin” sepse ndryshon largësia e tyre nga këmbët e 
tij” Mua më duket se,, megjithëqë lëvizja nënkupton një 
marrëdhënie të një sendi me një tjetër, prapëseprapë nuk është 
e nevojshme të zbatohet kjo për secilin nga të dy termat e 
marrëdhënies. Ashtu si një njeri mund të mendojë për diçka që 
nuk mendon, po ashtu një trup mund t'i afrohet ose t'i largohet 
një trupi tjetër që vetë nuk është në lëvizje. P'Dua të them lëvizje 
relative, sepse lëvizje tjetër nuk jam në gjendje ta konceptojl. 

114. Meqë vendi mund të përkufizohet në mënyra të 
ndryshme, lëvizja që lidhet me të ndryshon. Mund të thuhet se 
një njeri në një anije është në prehje në lidhje me anët e anijes, 
dhe, megjithatë, ai lëviz në lidhje me bregun. Ose, ai mund të 
lëvizë në drejtim të lindjes në lidhje me diçka, dhe në drejtim të 
perëndimit në lidhje me diçka tjetër. Në jetën e përditshme njerëzit 
nuk shkojnë kurrë përtej tokës për të përcaktuar vendin e ndonjë 
trupi: çka është në gjendje prehjeje në lidhje me tokën 


$ Hequr në botimin e dytë. 
” Shtuar në botimin e dytë. 
3 Hequr në botimin e dytë. 


108 





konsiderohet si absolutisht në prehje. Por shkencëtarët, që kanë 
një horizont më të gjerë mendimi dhe nocione më të drejta për 
sistemin e sendeve, zbulojnë se edhe vetë toka është në lëvizje. 
Për këtë arsye, që të fiksojnë nocionet e tyre, duket se konceptojnë 
botën trupore si të fundme dhe muret ose mbështjelljen e 
skajshme dhe të palëvizshme të saj si vendin me anën e të cilit 
ata masin lëvizjet reale Nëse hetojmë thellë konceptimet tona, 
jam i mendjes se do të vëmë re që çdo lëvizje absolute për të 
cilën mund të formojmë një ide nuk është gjë tjetër, në fund të 
fundit, veçse një lëvizje relative e përcaktuar në këtë mënyrë. Në 
të vërtetë, siç e kam thënë, një lëvizje absolute, ku përjashtohet 
çdo marrëdhënie e jashtme, është e pakuptueshme: dhe, nëse 
nuk gaboj, do të vihet re se me këtë lloj lëvizjeje relative përkojnë 
të gjitha vetitë, shkaqet dhe pasojat që i atribuohen lëvizjes 
absolute, siç u përmend më lart. Sa për atë që thuhet për forcën 
qendërikëse, se ajo nuk u përket aspak lëvizjeve rrethore relative, 
nuk shoh sesi rrjedh kjo nga eksperimenti që paraqitet për ta 
provuar: shih Pbilosophiae naturalis principia mathematica, 
f.9 të Nevyton-it (te skolitë e përk.8). Uji në vazo në çastin kur 
thuhet se ka lëvizjen më të madhe rrethore e relative nuk ka, 
mendoj, asnjë lëvizje siç është e qartë nga paragrafi i mëparshëm. 

115. Sepse, për të thënë që një trup “është në lëvizje” duhet, 
së pari, që ai të ndryshojë largësinë ose pozicionin e tij në lidhje 
me ndonjë trup tjetër, së dyti, që ndaj tij të ushtrohet një forcë e 
cila shkakton këtë ndryshim. Nëse nuk përmbushet njëri ose tjetri 
nga këto kushte, nuk mendoj se mund të thuhet që një trup është 
në lëvizje në pajtim me gjykimin e shëndoshë njerëzor dhe me 
korrektësinë e gjuhës. E pranoj, sigurisht, se është e mundur për 
ne të mendojmë se një trup ka lëvizur, kur shohim se ndryshon 
largësinë nga ndonjë trup tjetër, megjithëse ndaj tij nuk zbatohet 
një forcë Inë këtë kuptim mund të ketë një lëvizje të dukshmel: 
por, në këtë rast, kjo ndodh sepse përfytyrojmë se forca që 
shkakton ndryshimin e largësisë është P”zbatuar ose) ushtruar 
tek ai trup që mendojmë se lëviz. (Kjo tregon, ç'është e vërteta, se 


P Shtuar në botimin e dytë. 

mund të konsiderojmë gabimisht se është në lëvizje një send që 
nuk lëviz, (“por nuk tregon aspak që, sipas konceptimit të 
zakonshëm të “lëvizjes”, një trup lëviz vetëm sepse ndryshon ' 
largësinë nga një trup tjetër: sepse sapo e marrim vesh që jemi 
gënjyer dhe zbulojmë se forca lëvizëse nuk i është komunikuar 
atij, nuk mendojmë më që ai ka lëvizur. Kështu, nga ana tjetër, 
duke supozuar se ekziston vetëm një trup dhe se pjesët e tij 
ruajnë ndërmjet tyre një pozicion të dhënë, ka disa që mendojnë 
se al mund të lëvizet në të gjitha drejtimet, edhe pa ndryshuar 
largësinë ose pozicionin në lidhje me një trup tjetër. Këtë gjë 
nuk do ta mohojmë, nëse ata nënkuptojnë se ky trup mund të 
ketë një forcë të ushtruar, që, me t'u krijuar trupat e tjerë, do të 
përftonte një lëvizje me një farë madhësie e në një farë drejtimi. 
Por duhet të pranoj se nuk jam në gjendje të kuptoj sesi në këtë 
trup të vetëm mund të ekzistojë një lëvizje efektive, e dalluar nga 
forca e zbatuar ose nga fuqia që do të shkaktonte ndryshim të 
vendit, në rast se do të ishin të pranishëm trupa të tjerë në lidhje 
me të cilët të përcaktohej ky ndryshim.) 
116. Nga sa është thënë rrjedh se konceptimi shkencor i 
, lëvizjes nuk nënkupton ekzistencën e një bapësire absolute, të 
ndryshme, nga ajo që perceptohet me anën e ndijimit dhe që 
është në lidhje me trupat. Që një hapësirë e tillë nuk mund të 
ekzistojë jashtë mendjes është e qartë për hir të të njëjtave parime 
që vërtetojnë të njëjtën gjë për të gjitha objektet e tjera të ndijimit. 
Dhe, ndofta, po të thellohemi më shumë në këtë çështje, do të 
shohim se nuk mundemi as edhe të formojmë një ide për 
hapësirën e pastër duke i përjashtuar të gjithë trupat, Duhet të 
pranoj se një gjë e tillë më duket e pamundur, meqë është një 
ide së tepërmi abstrakte, Kur shkaktoj ndonjë lëvizje në ndonjë 
pjesë të trupit tim, nëse ajo ndodh lirshëm ose pa ndeshur në 
ndonjë qëndresë them se ka hapësirë. Por nëse has në ndonjë 
qëndresë them se aty ka një “trup” dhe, sipas rastit, kur qëndresa 


“ Sa vijon deri në fund të këtij paragrafi është hequr në botimin e dytë. 
4t Në vend të “më duket e pamundur”, në botimin e parë Ishin fjalët “është 
jashtë fuqive të mia”. 

që i kundërvihet lëvizjes është më e madhe ose më e vogël, them 
se “hapësira” është më pak a më shumë “e pastër”. Pra, kur flas 
për hapësirë të pastër ose të zbrazët nuk duhet supozuar se fjala 
“hapësirë” tregon një ide të dalluar nga trupi dhe lëvizja ose që 
mund të konceptohet pa to, megjithëse jemi me të vërtetë të 
prirur të mendojmë se çdo emër substantiv tregon një ide të dalluar 
që mund të veçohet nga gjithë të tjerat. Këtu e kanë zanafillën 
një numër i pafundmë gabimesh. Pra, kur, ,duke Supozuar se e 
tërë gjithësia është asgjësuar, përveç trupit tim, them se ende 
mbeter “hapësirë e pastër” me këtë nënkuptohet se e konceptoj 
të mundshme që gjymtyrët e trupit tim të lëvizin në të gjitha anët, 
pa hasur qëndresën më të vogël, por sikur edhe gjymtyrët të 
asgjësoheshin, atëherë nuk mund të kishte lëvizje, pra, as 
hapësirë. Disa, ndofta, mund të mendojnë se shqisa € të parit u 
jep idenë e hapësirës së pastër, por, nga sa kemi vërtetuar gjetiu, 
është e qartë se Idetë e hapësirës e të largësisë nuk përftohen 
nëpërmjet kësaj shqise: shih Essay concerming Vision. 

117,,Më duket se çka parashtruam këtu u jep fund të gjitha 
atyre diskutimeve e vështirësive që kanë lindur ndërmjet të diturve 
në lidhje me natyrën e bapësirës së pastër. Por përfitimi kryesor 
që buron prej kësaj është ky: ne çlirohemi nga ajo dilemë e 
rrezikshme, ku përfytyrojnë se janë zënë në lak shumë nga ata ' 
që e kanë vrarë mendjen për këtë çështje, domethënë nga dilema: 
të mendosh se hapësira reale është Zoti apo që veç Zotit ka diçka 
tjetër, e cila është e përjetshme, e pakrijuar, e pafundme, e 
pandashme, e pandryshyeshme.,Që të dyja këto me të drejtë 
mund të kosiderohen si të dëmshme dhe absurde. Është e vërtetë 
se jo pak teologë si dhe disa filozofë me famë të madhe, nga 
vështirësitë që kanë hasur për të konceptuar që hapësira është e 
kufizuar ose mund të asgjësohet, kanë arritur në përfundimin se 
ajo duhet të jetë hyjnore Dhe kohët e fundit, disa i janë përveshur 
punës që të tregojnë me hollësi se asaji shkojnë për shtat atributet 
e pashprehshme të Zotit. Megjithëse kjo doktrinë nuk duket e 
denjë për natyrën hyjnore, prapëseprapë duhet të pohoj se nuk 
shoh si mund ta heqim qafe, derisa pranojmë opinionet që kanë 
popullaritet e janë në modë. 

118. Deri këtu ishte fjala për filozofinë natyrore. jErdhi koha 
tani të bëjmë ca hetime në një degë tjetër të madhe të dijes teorike, 
domethënë në matematikë. Sado që i janë thurur lavde për 
qartësinë e sigurinë e vërtetimeve të saj, të cilat vështirë se mund 
të gjenden gjetiu, prapëseprapë nuk mund të supozohet se është 
krejt e zhveshur nga lajthitjet, nëse në parimet e saj përvidhet 
ndonjë gabim i fshehur në të cilin ata që e ushtrojnë këtë shkencë 
bien ashtu si pjesa tjetër e njerëzimit. Matematikanët, megjithëse 
I deduktojnë teoremat e tyre me një shkallë shumë të lartë qartësie, 
prapëseprapë parimet e tyre bazë janë të kufizuara nga mendimi 
që kanë për sasinë. Dhe ata nuk ngrihen deri në studimin e atyre 
maksimave transhendentale që ndikojnë te të gjitha shkencat e 
veçanta, çdo pjesë e të cilave, duke përfshirë edhe matematikën, 
ka hisen e vet, pra, të gabimeve që përmbahen në to. Nuk e 
mohojmë që parimet e vendosura nga matematikanët janë të 
vërteta dhe që mënyra e tyre e deduktimit nga ato parime është 
e qartë dhe e pakundërshtueshme.1Por ne i përmbahemi mendimit 

se mund të ketë disa maksima të gabuara, me një shtrirje më të 
gjerë sesa objekti i matematikës dhe që, për këtë arsye, nuk zihen 
në gojë shprehimisht, ndonëse kanë qenë të supozuara heshturazi, 
gjatë tërë përparimit të kësaj shkence, të gjitha pasojat e këqija të 
këtyre gabimeve të fshehura e të pashquara janë përhapur në të 
gjitha degët e matematikës Që të jemi të sinqertë, ne dyshojmë 
se matematikanët janë të interesuar jo më pak thellësisht se njerëzit 
e tjerë për gabimet që burojnë nga doktrina e ideve të 
përgjithshme abstrakte dhe nga ekzistenca e objekteve jashtë 
mendjes. 
119.,Mendohej se aritmetika kishte si objekt të sajin idetë 
abstrakte të numrit dhe supozohej se ishte një detyrë jo e 
papërfillshme e dijes teorike njohja e vetive dhe e marrëdhënieve 
të ndërsjella të numrave.Opinioni për natyrën e kulluar dhe 
mendore të numrave abstraktë ka bërë që numrat të vlerësoheshin 
prej atyre filozofëve që u dukej se kishin arritur një finesë dhe 
mprehtësi të jashtëzakonshme mendimi. Ky opinion u ka dhënë 
vlerë spekulimeve numerike më të parëndësishme, që nuk kanë 
asnjë dobi praktike, por shërbejnë vetëm për argëtim, pra, ka 

molepsur mendjet e disave që kanë përkundur ëndrrën se te 
numrat fshihen mistere të fuqishme dhe janë rrekur të shpjegojnë 
sendet natyrore nëpërmjet tyre. Por nëse hulumtojmë me kujdes 
mendimin tonë dhe kemi parasysh atë që u tha më lart, do të 
arrijmë, ndofta, të kemi një opinion jo të mirë për këto fluturime 
të larta dhe abstraksione dhe t'i konsiderojmë të gjitha kërkimet 
rreth numrave vetëm si difjiciles nugae” përderisa nuk shërbejnë 
për praktikën dhe janë të padobishme për jetën. 

120. Kemi shqyrtuar tanimë njësinë në mënyrë abstrakte, 
shih paragrafin 13, dhe, nga sa kemi thënë në hyrje, rrjedh se 
nuk ekziston një ide e tillë. Porjmeqë numri përkufizohet si një 
“grumbull njësish” arrijmë në përfundimin se, në qoftë se nuk 
ekziston njësia ose njëshi në formë abstrakte, nuk ekzistojnë as 
ide të numrit në formë abstrakte, të treguar nga emrat e numrave 
dhe nga shifrat. Pra, (mund të supozojmë se teoritë aritmetike, 
kur shkëputen nga emrat dhe shifrat, si dhe nga çdo dobi praktike 
dhe nga të gjitha sendet e veçanta të numëruara, atëherë nuk 
kanë pikërisht asgjë për objekt të tyre. Nga kjo mund të shohim 
sesi shkenca e numrave i nënshtrohet tërësisht praktikës dhe si 
kthehet në diçka të kotë dhe të parëndësishme kur e konsiderojmë 
si një lëndë teorike të kulluar. : 

121, Megjithatë, meqë mund të ketë disa njerëz që, të gënjyer 
nga shfaqja mashtruese e zbulimit të të vërtetave abstrakte, 
shkojnë dëm kohën e tyre duke u marrë më teorema aritmetike 
e probleme që nuk kanë ndonjë përdorim, nuk do të jetë pa 
vend të shqyrtojmë në mënyrë më të plotë dhe të vëmë në dukje 
kotësinë e këtij pretendimi, Dhe kjo do të duket qartë po t'i 
hedhim një vështrim aritmetikës në foshnjërinë e saj dhe po të 
vëzhgojmë se çfarë i shtyu në fillim njerëzit që t'i viheshin studimit 
të kësaj shkence dhe çfarë qëllimi synonin me të, ari e 
natyrshme të mendosh se, në fillim, njerëzit për të lehtësuar 
kujtesën dhe në ndihmë të llogaritjeve, përdorën numeratore ose 
shënonin vija të thjeshta, pika dhe shenja të tjera të ngjashme, 
duke e marrë secilën syresh për një njësi të vetme, domethënë 


“ Latinisht në tekst. Do të thotë xhingla të vëshura. 

një send të vetëm të një lloji çfarëdo, që kishin rastin të numëronin. 
(Më vonë ata zbuluan, mënyra më të shkurtra: përdornin një shenjë 
të vetme në ven të shumë vizave e të shumë pikave. Më së fundi, 
u përdor sistemi i shenjave i arabëve ose indianëve, në të cilin 
duke përsëritur pak shenja ose shifra dhe duke ndryshuar vlerën 
e çdo shifre sipas vendit që zinte, mund të shpreheshin ashtu siç 
duhej të gjithë numrat. (Një gjë e tillë duket se Është bërë duke 
imituar gjuhën, kështu që vërehet një analogji e përpiktë ndërmjet 
shënimit me shifra dhe shënimit me emra, ku nëntë shifrat e 
thjeshta u përgjigjen nëntë emrave të parë numerikë dhe vendeve 
të të parave, u korrespondojnë vlerës së njësive në të dytat. Dhe 
jnë pajtim me këto vlera të thjeshta e vendore të shifrave u shpikën 
metoda për të gjetur nga shifrat ose nga shenjat e dhëna të 
përdorura për pjesët, cilat ishin shifrat e si duheshin vendosur 
për të treguar të tërën ose anasjelltas. Dhe mbasi janë gjetur 
shifrat e kërkuara, duke iu përmbajtur së njëjtës rregulle ose 
analogjie është lehtë t'i lexosh ato si fjalë. Kështu, numri bëhet i 
njohur përsosurisht. Thuhet se numri i sendeve të veçanta është 
i njohur, kur njohim emrin ose shifrat (të vëna në vendet e duhura) 
që u takon atyre sendeve në pajtim me analogjinë në fuqi. Vërtet, 
kur këto shenja njihen, me anën e veprimeve aritmetike kemi 
mundësi të njohim shenjat e çdo pjese të shumave të veçanta të 
treguara prej tyre, dhe, kështu, duke bërë llogaritje me shenjat, 
për arsye të lidhjeve të vendosura ndërmjet tyre dhe sasive të 
ndryshme të sendeve kur njëri prej tyre merret si njësi, jemi në 
gjendje të mbledhim, të ndajmë saktë në përpjesëtime të caktuara 
vetë sendet që synojmë të numërojmë. 

122. Kështu, pra, në aritmetikë nuk shqyrtojmë sendet por 
shenjat,të cilat, megjithëkëtë, nuk i shohim në vetvete, por sepse 
na tregojmë si të veprojmë në lidhje me sendet dhe si të vendosim 
për to në mënyrë të përshtatshme. Tani, në pajtim me atë që 
kemi vënë re më parë për fjalët në përgjithësi (shih par.19, Hyrja), 
ndodh edhe këtu që të mendohet se emrat numerikë ose shenjat 
tregojnë ide abstrakte, meqë nuk zgjojnë në mendjen tonë ide 
sendesh të veçanta. Nuk do të hyj tani në një diskutim formal më 
të hollësishëm për këtë çështje por vetëm do të vërej se nga sa 


114 





është thënë më lart, është e qartë se ato gjëra që merren si të 
vërteta abstrakte e teorema abstrakte për numrat nuk kanë të 
bëjnë në realitet me ndonjë objekt të dalluar nga sendete veçanta 
të numërueshme, përjashto vetëm emrat e shenjat që fillimisht 
janë marrë parasysh për të vetmen arsye se Ishin shenja, 
domethënë mund të paraqitnin në mënyrë të përshtatshme të 
gjitha ato sende të veçanta të çfarëdollojshme që njerëzit kishin 
nevojë të numëronin .iPrandaj t'i studiosh në vetvete do të ishte 
tamam një punë po aq me mend dhe e dobishme sa të harxhoje 
kohën në kritika pa objekt për fjalët dhe në arsyetime e debate 
thjesht verbale, duke shpërfillur funksionin e vërtetë ose qëllimin 
e dobinë e drejtpërdrejtë të gjuhës. 

123 Nga numrit të kalojmë te shtrirja që e konsideruar si 
relative është objekt i gjeometrisë 4 Ndarja e pafundme e shtrirjes 
së fundme, megjithëse nuk është pohuar shprehimisht as si “ 
aksiomë as si teoremë në bazat e kësaj shkence, prapëseprapë, 
në të gjithë zhvillimin e saj, ajo gjithmonë supozohet dhe 
mendohet se ka një lidhje aq të ngushtë e thelbësore me parimet 
e vërtetimet e gjeometrisë saqë matematikanët nuk vënë kurrë 
në dyshim dhe as diskutojnë fare për të. Dhe, iky nocion, që 
është burimi i të gjitha atyre paradokseve gjeometrike zbavitëse 
të cilat bien ndesh drejtpërdrejt me gjykimin e shëndoshë të 
njerëzimit dhe pranohen me aq pahir nga një mendje ende e 
pazvetënuar nga dija, është edhe shkaku kryesor i gjithë atij 
stërhollimi të skajshëm që e bën studimin e matematikës ag të 
vështirë e të mërzitshëm. Pra nëse do të arrijmë të tregojmë se 
asnjë shtrirje e fundme nuk përmban pjesë të panumërta ose 
nuk mund të ndahet pafundësisht, do ta çlirojmë menjëherë 
shkencën gjeometrike nga një numër i madh kundërthëniesh dhe 
vështirësish, që gjithmonë janë konsideruar si një njollë turpi për 
arsyen njerëzore dhe, në të njëjtën kohë, do ta kemi bërë studimin 
e gjeometrisë shumë më të shkurtër e më pak të lodhshëm nga 
çka qenë deri tani. 

124. Kdo shtrirje e fundme e veçantë që mund të jetë objekt 
i mendimit tonë është një ide që ekziston vetëm në mendje: 
rrjedhimisht, çdo pjesë e saj duhet të perceptohet. Nëse, pra, 

nuk mund të perceptoj pjesë të panumërta në çdo shtrirje të 
fundme që marr në shqyrtim, atëherë është e sigurt se ato nuk 
përmbahen në të (Por është e qartë se unë nuk mund të dalloj 
pjesë të panumërta në çdo vijë, sipërfaqe ose vëllim që ose e 
perceptoj nëpërmjet ndijimit ose e përfytyroj në mendjen time. 
Që këtej vij në përfundimin se ato nuk përmbahen në të. Për 
mua asgjë nuk mund të jetë më e qartë se kjo: shtrirjet që kam 
para sysh nuk janë gjë tjetër veçse idetë e mia dhe nuk është më 
pak e qartë se nuk mund ta zbërthej asnjë prej ideve të mia në 
një numër të pafundmë idesh të tjera, domethënë, ato nuk janë 
pafundësisht të ndashme.jNëse me shtrirje të fundme 
nënkuptohet diçka e dalluar nga një ide e fundme, unë deklaroj 
se nuk di se ç'është ajo dhe, kështu, nuk mund të pohoj ose të 
mohoj diçka për të.jPor nëse termat shtrirje, pjesë dhe të tilla si 
këto merren në një kuptim të konceptueshëm — domethënë, për 
ide — atëhere të thuash se një sasi ose shtrirje e fundme përbëhet 
nga një numër i pafundmë pjesësh është një kundërthënie aq e 
dukshme saqë kujtdo i bie në sy menjëherë. Dhe është e 
pamundur që cilado krijesë e arsyeshme ta pranojë ndonjëherë, 
veç në e paçin çuar tek ajo dalngadalë dhe pa e ndjerë ashtu si 
një pagan, që ka ndërruar fenë, e shtyjnë të besojë te 
transubstantivimi (tejmishërimi)”. Shpesh paragjykime të vjetra 
e të rrënjosura mirë shndërrohen në parime dhe ato pohime që 
kanë fituar njëherë forcën dhe peshën e parimeve kanë privilegjin 
të përjashtohen nga çdo shqyrtim, jo vetëm ato vetë, por dhe 
gjithçka që rrjedh prej tyre me deduksion.,Dhe nuk ka absurditet, 
sado trashanik qoftë, që të mos kapërdihet nga mendja € njeriut 
kur atë e përgatitin ta kapërdijë në këtë mënyrë. 

125. Ai njeri intelekti i të cilit e parapëlqen doktrinën e ideve 
të përgjithshme abstrakte, mund të bindet lehtë (çfarëdo që të 
mendojë për idetë e ndijimit) se shtrirja në një kuptim abstrakt 
është pafundësisht e ndashme.j Dhe një njeri që mendon se 
objektet e ndijimit ekzistojnë jashte mendjes, për hir të kësaj, 


$ Në teologjinë katolike shndërrimi i bukës dhe i verës në trupin dhe gjakun 
e Krishu. 

nuk do të ngurojë të pranojë se një vijë vetëm një inç e gjatë 
mund të përmbajë pjesë të panumërta që ekzistojnë realisht, edhe 
pse ato janë shumë të vogla që të mund t'i shquash. Këto gabime 
janë të shartuara si në mendjet e specialistëve të gjeometrisë ashtu 
edhe të të tjerëve dhe kanë të njëjtin ndikim në arsyetimet e tyre. 

(Nuk do të ishte e vështirë të tregohej sesi argumentet e përdorura 
në gjeometri për të mbështetur ndarjen e pafundme të shtrirjes 
bazohen mbi gabime të tilla. (“Por, po të shohim se është e 
nevojshme, më tej do të gjejmë një vend të përshtatshëm për t'i 
trajtuar në mënyrë të veçantë). Këtu do të vërejmë vetëm në 
mënyrë të përgjithshme si ndodh që matematikanët janë të gjithë 
aq të dhënë pas kësaj doktrine dhe kaq të lidhur me të. 

126. Në një pikë tjetër u bë vërejtja se teoremat dhe vërtetimet 
në gjeometri janë të lidhura me idetë universale (par.15, Hyrja). 
Aty u shpjegua sesi duhet kuptuar kjo gjë: domethënë, supozohet 
se vijat dhe figurat e veçanta të përfshira në diagramë përfaqësojnë 
një sasi të panumërt vijash të tjera me madhësi të ndryshme, me 
fjalë të tjera, specialisti i gjeometrisë i konsideron ato duke bërë 
abstraksion nga madhësia e tyre. Nga kjo nuk rrjedh se ai formon 
një ide abstrakte, por vetëm se nuk kujdeset për madhësinë e 
veçantë efektive, e madhe a e vogël qoftë, por e shikon madhësinë 
si diçka që as prish e as ndreq gjë për vërtetimin. Pra, për një vijë 
që në figurë është vetëm një inç e gjatë flitet sikur të përmbante 
dhjetë mijë pjesë, sepse ajo nuk shihet si diçka në vetvete, por 
sikur të ishte universale: por ajo është universale vetëm në 
domethënien e saj, sepse përfaqëson vija të panumërta më të 
mëdha nga ç'është vetë, në të cilat mund të dalloheshin dhjetë 
mijë pjesë ose më shumë, megjithëse vetë nuk është më e gjatë 
se një inç. Në këtë mënyrë, vetitë e vijave të treguara 1 barten 
(me një procedim shumë të zakonshëm) shenjës së tyre dhe, 
kështu, besohet gabimisht se i përkasin shenjës ne vetvete. 

127. Meqë ajo nuk ka një numër kaq të madh pjesësh, por 
mund të ekzistojë një vijë që përmban më shumë, thuhet se vija 
një inç e gjatë përmban një numër pjesësh më të madh se çdo 


4 Është hequr në botimin e dytë. Shih Analistin. 

numër i dhënë. Dhe kjo është e vërtetë, jo për inçin e marrë në 
vetvete, por vetëm për sendet e treguara prej tij. Mirëpo njerëzit, 
që nuk e ruajnë këtë dallim në mendimet e tyre, rrëshqasin në 
besimin se vija e vogël e veçantë e vizatuar në letër përmban në 
vetvete pjesë të panumërta. Nuk ka një gjë të tillë si e dhjetëmijëta 
pjesë e një inçi, por ekziston e dhjetëmijëta pjesë e një miljeje 
ose e diametrit të tokës, që mund të tregohen nëpërmjet atij inçi. 
Kështu, kur përvijoj një trekëndësh në letër dhe e zë se një nga 
brinjët e tij, e gjatë jo më shumë se një inç, për shembull, është 
rrezja e Tokës, mund ta konsideroj atë si të ndarë në 10.000 ose 
100.000 pjesë, ose edhe më shumë. Sepse, ndonëse e dhjetëmijëta 
pjesë e kësaj vije, e konsideruar në vetvete, nuk është hiçgjë 
fare, dhe, për rrjedhojë, mund të mos përfillet pa rënë në ndonjë 
gabim dhe pa na sjellë asnjë telash, megjithatë, meqë këto vija të 
shënuara janë vetëm shenja që përfaqësojnë sasi më të mëdha, 
një e dhjetëmijta e të cilave mund të jetë e konsiderueshme, rrjedh 
se, për të shmangur gabime të rëndësishme në praktikë, rrezja 
duhet marrë si e përbërë prej 10.000 pjesësh ose më shumë. 
128. Nga sa u tha është e qartë se, me qëllim që çdo teoremë 
të bëhet universale në përdorimin e saj, është e nevojshme që të 
flasim për vijat e shënuara në letër sikur ato t'i përmbanin pjesët 
që realisht nuk i përmbajnë. Duke vepruar në këtë mënyrë, po ta 
shqyrtojmë çështjen me themel, ne, ndofta, do të zbulojmë se 
nuk mund të konceptojmë një inç në vetvete si të përbërë nga 
1000 pjesë ose të ndarë në njëmijë pjesë, por vetëm ndonjë vijë 
tjetër shumë më të madhe sesa një inç dhe që përfaqësohet nga 
ky i fundit. (Dhe kur themi se një vijë është pafundësisht e 
ndashme duhet të nënkuptojmë” një vijë që është pafundësisht 
e madhe. Kjo vërejtje që porsa e parashtruam këtu duket se 
është shkaku kryesor përse ka qenë e domosdoshme në gjeometri 
të supozohej ndarja e pafundme e shtrirjes së fundme. 
-129.,Mund të mendohej se absurditetet e kundërthëniet e 
ndryshme që burojnë nga ky parim i rremë të konsideroheshin si 


$ “Duhet të nënkuptojmë” — “ne nënkuptojmë (nëse nënkuptojmë diçka)” 
te botimi i parë. 

vërtetime kundër tij.,Por, nuk di se me çfarë logjike, mbrohet 
teza sipas së cilës provat a posteriori nuk mund të pranohen 
kundër pohimeve që kanë lidhje me pafundësinë, sikur të mos 
ishte e pamundur, edhe për një mendje të pafundme, të pajtonte 
kundërthëniet, ose sikur diçka absurde e kundërthënëse duhej 
të lidhej domosdo me të vërtetën ose të rridhte prej saj. Por kushdo 
që e shqyrton dobësinë e këtij mëtimi do të mendojë se atë e 
kanë sajuar kasten për të mikluar përtacinë e mendjes që 
parapëlqen më shumë të prehet në një skepticizëm të mefshët 
sesa të marrë mundimin e t'u bëjë një shqyrtim të rreptë parimeve 
që gjithmonë i ka pranuar si të vërteta. 

130. Në kohët e fundit, spekulimet rreth të pafundmeve kanë 
shkuar aq larg dhe kanë arritur në nocione kaq të çuditshme 
saqë kanë shkaktuar jo pak ngurrime e debate ndërmjet 
specialistëve të gjeometrisë të epokës sonë, Ka disa syresh, me 
famë të madhe, të cilët duke mos u kënaqur me mendimin se 
vijat e fundme mund të ndahen në një numër të pafundëm 
pjesësh, shkojnë edhe më larg dhe mëtojnë se secila nga këto 
infinitezimale është dhe vetë e ndashme në një pafundësi pjesësh 
të tjera ose infinitezimalesh të rendit të dytë, e kështu ad 
infinitum deri në pafundësi. Këta, them unë, pohojnë se ka 
infinitezimale të infinitezimaleve, infinitezimale të infinitezimaleve 
të infinitezimaleve, etj. pa fund. Kështu, sipas tyre një inç nuk 
përmban vetëm një numër të pafundmë pjesësh, por një pafundësi 
pafundësish pafundësish pjesësh që nuk merr fund kurrë, Të 
tjerë, përkundrazi, mendojnë se nuk ka rende infinitezimalesh 
përtej rendit të parë, duke menduar me të drejtë se është absurde 
të përfytyrosh se ka një sasi pozitive ose pjesë të shtrirjes që, 
megjithëse e shumëfishuar pafundësisht, të mos të bëhet kurrë e 
barabartë as me shtrirjen më të vogël të dhënë, E megjithatë, nga 
ana tjetër nuk duket më pak absurde të mendosh se katrori, kubi, 
dhe fuqitë e tjera të një rrënje reale pozitive duhet që edhe ato të 
jenë krejt një hiç: gjë që janë të detyruar ta mbrojnë ata që pranojnë 
infinitezimalet e rendit të parë, por mohojnë të gjitha ato të 
rendeve që pasojnë. 

131.,Pra, a nuk kemi arsye të arrijmë në përfundimin se ltë dy 
shkollat e infinitezimalistëve) gabojnë që të dyja dhe se nuk ekzistojnë 
në realitet pjesë pafundësisht të vogla ose një numër i pafundmë 
pjesësh që përmbahen në çfarëdo sasi të fundme” Por ju do të thoni 
se po të mbizotëronte kjo doktrinë, do të shkatërroheshin vetë bazat 
e gjeometrisë, dhe se ata njerëz të mëdhenj që e kanë ngritur këtë 
shkencë në lartësi aq të mrekullueshme nuk paskeshin bërë gjë 
tjetër veçse kanë ndërtuar kështjella në erë. Kësaj mund t'i përgjigjemi 
kështu: sipas parimeve tona gjithçka që në gjeometri është e 
dobishme dhe i vlenjjetës praktike do të mbetet ende e sigurt dhe e 
palëkundshme. Kjo shkencë, e konsideruar si shkencë praktike, do 
të ketë më shumë leverdi sesa dëm nga ajo që kam thënë. Por për ta 
ndriçuar këtë ashtu siç duhet (“dhe për të treguar sesi mund të maten 
vijat dhe format e të hulumtohen vetitë e tyre pa supozuar se shtrirja 
e fundme është pafundësisht e ndashme) kjo do të ishte një temë 
tjetër për ta trajtuar gjetiu. Përveç kësaj edhe sikur të rridhte që ndonjë 
nga pjesët më të stërholluara e të koklavitura të matematikës teorike 
të flakej, pa asnjë paragjykim për vërtetësinë, nuk shoh çfarë dëmi 
do të kishte njerëzimi. Përkundrazi, mendoj se do të ishte shumë e 
dëshirueshme që njerëz me talent të madh, të zellshëm e 
këmbëngulës t'i largonin mendimet € tyre nga këto lojëra dhe t'i 
përdornin për studimin e gjërave që janë më afër interesave të jetës 
ose që kanë një ndikim më të drejtpërdrejtë mbi zakonet. 

132.,Po qe se thuhet se teorema të ndryshme, padyshim të 
vërteta, javë zbuluar me metoda në të cilat përdoren infinitezimalet, 
dhe se kjo nuk mund të ndodhte kurrë sikur ekzistenca e tyre të 
ngërthente kundërthënie, unë përgjigjem se me një shqyrtim të 
vëmendshëm nuk do të gjendet asnjë rast ku të ketë qenë e 
nevojshme të përdoreshin ose të konceptoheshin pjesë 
infinitezimale vijash të fundme, madje as madhësi më të vogla se 
minimumi i perceptueshëm: përkundrazi, do të dilte qartë se kjo 
nuk bëhet kurrë, sepse është e pamundur ta bësh. (“Çfarëdo që të 
mendojnë matematikanët për fluksetose njebsimin diferenciale 


48 Hequr në botimin e dytë. 
4 Gjithë sa vijon, deri në fund të këtij paragrafi është hequr në botimin e dytë. 

gjëra të kësaj natyre, po të reflektonin pak do ta merrnin vesh se 
duke punuar me këto metoda ata nuk konceptojnë ose përfytyrojnë 
vija ose sipërfaqe më të vogla nga ato që mund të perceptohen me 
anë të shqisave. Sigurisht, po të duan mund t'i quajnë 
“infinitezimale” ose “infinitezimale infinitezimalesh” ato madhësi 
të vogia, pothuajse të paperceptueshme, por, në fund të fundit, 
çdo gjë mbaron me kaq, sepse, në realitet, ato madhësi janë të 
fundme dhe për zgjidhjen e problemeve nuk është e nevojshme të 
supozohen të tjera. Por kjo do të shpjegohet më qartë në vazhdim. 

133. Nga sa kemi thënë deri tani, është e qartë se gabime të 
. rënda e të shumta e kanë zanafillën te këto parime të rreme që u 
hodhën poshtë në pjesët e mësipërme të këtij traktati. Pohimet e 
kundërta me këto teza të gabuara, në të njëjtën kohë duket se janë 
parime shumë të frytshme prej nga rrjedhin pasoja të panumërta, 
tepër të leverdisshme për filozofinë e vërtetë edhe për fenë.,U 
tregua veçanërisht se te lënda ose te materia ose tek ekzistenca 
absolute e objekteve trupore e kanë mbështetur gjithmonë forcën 
dhe besimin më të madh armiqtë më të rrezikshëm e të shpallur të 
çdo njohjeje njerëzore ose hyjnore. Pa dyshim, jmeqë duke bërë 
dallim midis ekzistencës reale të sendeve që nuk mendojnë dhe të 
qenit të perceptuara dhe duke pranuar se ato kanë një ekzistencë 
të vetën, jashtë mendjeve ose shpirtrave, nuk shpjegohet asgjë në 
natyrë, madje lindin shumë vështirësi, meqenëse supozimi i 
materies është mjaft i paqëndrueshëm sepse nuk bazohet as edhe 
në një arsye të vetme të shëndoshë, meqë pasojat € tij nuk i bëjnë 
dot ballë dritës së një shqyrtimi dhe të një hetimi të lirë, por fshihen, 
përkundrazi, prapa pohimit të errët të përgjithshëm se “pafundësitë 
janë të pakuptueshme”, meqë, për më tepër, mohimi i kësaj 
“matericje” nuk sjell as pasojën më të vogël të dëmshme, meqë 
askush nuk do të ndiente mungesën e saj, përkundrazi, çdo gjë 
mund të konceptohej jo vetëm po aq mirë, por edhe më lehtë pa 
të: meqë, më së fundi, duke supozuar se ekzistojnë vetëm shpirtra 
dhe ide, u mbyllet goja përgjithmonë si skeptikëve ashtu edhe 
ateistëve, dhe ky konceptim është në pajtim të plotë sa me arsyen 
aq edhe me fenë — më duket se duhet të presim që ky parim të 
pranohet e të përkrahet me vendosmëri edhe po të propozohej 

vetëm si hipotezë dhe të njihej sle mundshme ekzistenca e materies. 
Por, më duket se e vërtetova qartë që kjo është e pamundur. 
134. Është e vërtetë se, si rrjedhim i parimeve të mësipërme, 
disa polemika e spekulime që janë konsideruar si një pjesë jo pa 
rëndësi e dijes janë hedhur poshtë si të padobishme (“dhe, në të 
vërtetë, si diçka pa objekt).,Por sado i madh të jetë ndikimi që 
mund të ketë kjo kundër nocioneve tona tek ata që tashmë janë 
futur thellë dhe kanë bërë përparime të ndjeshme në studime të 
kësaj natyre, megjithatë ne shpresojmë që të tjerët nuk do ta 
shohin si një arsye për të mos miratuar parimet dhe tezat e 
parashtruara në këtë traktat, sepse ato e zvogëlojnë mundin e 
studimit dhe i bëjnë shkencat njerëzore më të qarta, më të 
përmbledhura dhe më të kapshme nga ç'kanë qenë më parë. 

. 135.,Duke i dhënë fund asaj që kishim ndërmend të thoshim 
për njohjen e ideve, programi që parashtruam na bën të kalojmë 
tani në trajtimin e çështjes së frymëve.,Për këtë temë dija njerëzore 
nuk ka ndofta aq mangësi sa besohet rëndom.Arsyeja më e fortë që 
paraqitet për të pohuar se nuk e njohim natyrën e frymëve është se 
nuk kemi idenë e tyre, por, sigurisht, nuk duhet këqyrur si një e 
metë për intelektin njerëzor fakti që ai nuk percepton idenë e frymës 
nëse është qartësisht e pamundur që të ekzistojë një ide e tillë. Kjo, 
nëse nuk gaboj, u vërtetua te par.27. Do të shtoja këtu se u tregua që 
një frymë është e vetmja substancë ose mbështetje, në të cilën mund 
të ekzistojnë qenie që nuk mendojnë ose ide. Por, që kjo substancë, 
e cila mban ose percepton ide, duhet të jetë vetë një ide ose e 
ngjashme me një ide, është katërçipërisht absurde. 

136. Ndofta, do të thuhet se nuk kemi një shqisë (siç e 
përfytyrojnë disa) të përshtatshme për të njohur substancat dhe, 
po ta kishim, do të kishim mundësi të njihnim shpirtin tonë ashtu 
siç njohim një trekëndësh.,Kësaj gjëje 1 përgjigjem kështu: në 
rast se neve do të na dhurohej një shqisë e re, nëpërmjet saj 
mund të merrnim vetëm ndonjë ndijim të ri ose ide të re ndijore. 
Por besoj se askush nuk do të pohojë se ajo që nënkuptohet me 
termat “shpirt” dhe “substancë” është vetëm një lloj 1 veçantë 


$ Është hequr në botimin e dytë. 

ideje ose ndijimi. Pra mund të nxjerrim logjikisht përfundimin, 
duke peshuar gjithçka siç duhet, se nuk është më e arsyeshme të 
mendosh se aftësitë tona janë të mangëta, meqë nuk na japin 
idenë e frymës ose të një substance aktive që mendon, sesa do të 
ishte e arsyeshme t'i përbuznim, meqë nuk janë në gjendje të 
kuptojnë një katror të rrumbullakët. 

137. Prej opinionit se shpirtrat duhet të njihen ashtu si njihet 
një ide ose ndijim kanë lindur shumë teza absurde dhe 
tjetërmendëse si dhe shumë skepticizëm rreth natyrës së shpirtit. 
Madje ka gjasa që ky opinion t'i ketë shtyrë disa që të dyshojnë 
në kanë ndonjë shpirt të dalluar nga trupi i tyre: sepse, sado që 
kanë kërkuar nuk kanë gjetur që të kishin një ide të tij. Kur thuhet 
se një ide, që është joaktive dhe ekzistenca e së cilës konsiston 
në të qenit e perceptuar, është shëmbëllësë ose kopje e një 
vepruesi që ekziston në vetvete, për ta hedhur poshtë atë mjafton 
të shihet çfarë kuptohet me këto fjalë. 

(Por, ndofta, do të thoni që dhe nëse një ide nuk mund t'i 
ngjasojë një fryme, sepse kjo mendon, vepron, ekziston në 
vetvete, prapëseprapë mund t'i ngjasojë në ndonjë aspekt tjetër 
dhe nuk është e nevojshme që një ide ose shëmbëllesë t'i ngjasojë 
origjinalit nga çdo pikëpamje. k 

138. Përgjigjem se,jkur një ide nuk i ngjan frymës në ato 
aspekte që përmenda është e pamundur që ajo ta përfaqësojë 
frymën nga asnjë anë tjetër. j Po të heqim aftësinë për të shprehur 
vullnetin, për të menduar e për të perceptuar idetë, nuk mbetet 
asgjë tjetër për të cilën një ide mund t'i ngjasojë një fryme. Vërtet, 
me fjalën “frymë” kuptojmë vetëm atë që mendon, dëshiron dhe 
percepton: kjo dhe vetëm kjo përbën domethënien e kësaj fjale. 
Pra, çnëse çfarëdo shkalle e këtyre fuqive është e pamundur të 
përfaqësohet me një ide (”ose nocion), është e qartë se nuk mund 
të ekzistojë ideja (ose nocioni) i një fryme. 


$ fishtë hequr në botimin e dytë, meqë al pati fllluar të bënte dallim n dërmjet 
termave nocion dhe ide. Ksh. Par. 89, 142. 
so fishtë hequr në botimin e dytë. 

139. Por do të na kundërshtojnë e do të thonë: në qoftë se 
nuk ka ide domethënia e së cilës të tregohet me termat shpirt, 
Frymë dhe substancë, atëherë këto janë krejtësisht të zhveshura 
nga domethënia ose nuk kanë asnjë kuptim. Përgjigjem se këto 
fjalë duan të thonë ose tregojnë një send real që nuk është as ide 
as e ngjashme me një ide, por është ajo që percepton ide, që 
dëshiron, që arsyeton rreth tyre. Është ajo çka jam unë vetë, ajo 
që e shënoj me termin unë” është e njëjta gjë me atë që kuptohet 
me fjalët shpirtose substancë shpirtërore. PiPor nëse do të thoja 
që nuk jam asgjë, ose që jam një ide ose nocion, është e qartë se 
nuk do të kishte gjë më absurde se secili nga këto pohimel.,Por 
në qoftë se ngulmohet dhe na thuhet se kjo është grindje vetëm 
rreth një fjale dhe meqë domethëniet e drejtpërdrejta të emrave 
të tjerë janë quajtur, me pëlqim të përbashkët, ide, s'ka arsye 
përse ajo që tregohet me emrin frymë ose shpirt të mos quhet 
po njëlloj (Përgjigjem se të gjitha objektet e mendjes, të cilat nuk ' 
mendojnë, kanë të përbashkët vetinë se ato janë tërësisht pasive 
dhe ekzistenca e tyre konsiston vetëm në të qenit të perceptuara: 
ndërsa një shpirt ose frymë është një qenie aktive, ekzistenca e 
së cilës nuk konsiston në të qenit e perceptuar, por në faktin se 
ajo percepton ide dhe mendon. Pra, për të shmangur çdo 
dykuptimësi dhe që të mos ngatërrohen sende të një natyre krejt 
të papajtueshme dhe të pangjashme me njëri-tjetrin, ne bëjmë 
dallim ndërmjet frymës dhe idesë: shih paragr.27. 

140.(Në të vërtetë, në një kuptim të gjerë mund të themi se 
kemi një ide P'ose më mirë një nocion) të frymës Domethënë, e 
marrim vesh kuptimin e fjalës, përndryshe nuk do të mund të 
pohonim ose të mohonim diçka për të. Për më tepër, ashtu si ne 
konceptojmë idetë që janë në mendjet e frymëve të tjera nëpërmjet 
vetë ideve tona, të cilat supozojmë se u ngjajnë atyre, po kështu 
njohim frymët e tjera me anën e vetë shpirtit tonë, që, në këtë 
kuptim, është shëmbëlltyra ose ideja e tyre: sepse vetë shpirti 
ynë ka me frymët e tjera të njëjtën marrëdhënie që kanë ngjyra e 


Në fragmentin e hequr shihet se i përdor si sinonime termat ide dhe nocion. 
8 Këto fjalë janë futur në botimin e dytë. 

kaltër dhe nxehtësia të perceptuara nga unë me po ato Ide të 
perceptuara nga të tjerë, 

141. Pavdekësia e shpirtit është një rrjedhojë e 
domosdoshme e doktrinës së mësipërmejPor para se të përpiqemi 
ta provojmë këtë është me vend të shpjegojmë domethënien e 
kësaj teze)-Nuk duhet supozuar se ata që pohojnë pavdekësinë 
e shpirtit janë të mendimit se ai nuk mund të asgjësohet aspak, 
as edhe nga fuqia e pafundme e Krijuesit, që për herë të parë i 
dha qenien, por vetëm besojnë se nuk mund të prishet ose të 
shpërbëhet nga ligjet e zakonshme të natyrës ose të lëvizjes.) Në 
të vërtetë, ata që i përmbahen mendimit se shpirti i njeriut është 
vetëm një flakëz e hollë jetësore ose një sistem frymësh shtazore 
besojnë se ai është jetëshkurtër dhe i shkatërrueshëm ashtu si 
trupi, sepse kurrgjë nuk mund të davaritet më lehtësisht sesa një 
qenie e tillë që, natyrisht, nuk mund të mbijetojë pas rrënimit të 
trupit në të cilin është mbyllur. Ky nocion ka qenë përqafuar 
babëzisht dhe pas tij është dhënë fort pjesa më e keqe e njerëzimit, 
që e ka çmuar si antidotin më të efektshëm kundër të gjitha 
gjurmëve të virtytit dhe të fesë, Por është bërë e qartë se trupat, 
cilado qoftë struktura a ndërtimi i tyre, janë thjesht ide pasive në 
mendjen që është më larg dhe e ndryshme prej tyre nga ç'është 
drita prej errësirës. Ne treguam se shpirti është i pandashëm, 
jotrupor, i pashtrirë, dhe, për rrjedhojë, nuk mund të prishet. 
Asgjë nuk mund të jetë më e qartë se lëvizjet, ndryshimet, prishjet 
dhe shpërbërjet, që orë e çast shohim t'u ndodhin trupave natyrorë 
(dhe është kjo që kuptojmë me rrjedhë të natyrës) nuk mund të 
prekin një substancë aktive, të thjeshtë e jo të përbërë. Pra, një 
qenie e tillë nuk mund të shpërbëhet nga forcat e natyrës, 
domethënë shpirti 1 njeriut është prej natyre i pavdekshëm. 

142.)Mbas kësaj që u tha ma merr mendja se është e qartë 
që shpirtrat tanë nuk mund të njihen në të njëjtën mënyrë si 
objektet pa ndijim e pa veprimtari ose nëpërmjet një ideje Frymët 
dhe idetëjanë gjëra me ndryshim kaq të madh sa kur themi “ato 
ekzistojnë”, “janë të njohura” ose shprehje të tjera të kësaj natyre, . 


$ Këto fjall janë hequr në botimin e dytë, 

nuk duhet menduar se këto fjalë tregojnë diçka të përbashkët 
për të dyja natyrat. Nuk ka asgjë të ngjashme ose të përbashkët 
në to. Dhe të presësh se me ndonjë shumim ose zgjerim të aftësive 
tona mund të jemi në gjendje të njohim një frymë ashtu siç bëjmë 
për një trekëndësh duket se është po aq absurde sa të shpresonim 
të shihnim një tingull. Ngul këmbë për këtë. Sepse e quaj të'. 
rëndësishmë për të sqaruar shumë çështje me peshë dhe për të 
parandaluar disa gabime shumë të dëmshme për natyrën e shpirtit. 

LP'Po të flasim në mënyrë të përpiktë, jam i mendjes se nuk 
mund të thuhetse kemi idenëe një qenieje aktive, ose të një veprimi, 
megjithëse mund të thuhet se e kemi mocionin e tyre. Unë kam 
njëfarë njohurie ose nocioni të mendjes sime dhe të veprimeve të 
saj me idetë, derisa e diose e kuptoj se çfarë nënkuptohet me këto 
fjalë. Unë e di se kam njëfarë nocioni për to. (Nuk do të them që 
termat ide dhe nocion nuk mund të përdoren në vend të njëri-tjetrit 
nëse dikush do ta bëjë këtë, Por, sidoqoftë, është shprehje qartësie 
e korrektësie që gjëra shumë të ndryshme t'i dallojmë me emra të 
ndryshëm. Gjithashtu duhet shënuar se, meqë të gjitha marrëdhëniet 
përfshijnë një veprim të mendjes nuk është korrekte të thuhet që ne 
kemi një ide, por më mirë kemi një nocion për marrëdhëniet a 
mënyrat e të qenit ndërmjet sendeve. Por, nëse, sipas përdorimit të 
sotëm, fjala ideshtrihet për frymëte marrëdhëniet e për veprimet 
kjo, në fund të fundit, është një çështje fjalori.) 

143.,Nuk do të ishte pa vend të shtonim se doktrina e ideve 

abstrakte ka pasur jo pak faj për t'i bërë të ndërlikuara dhe të 
errëta ato shkenca që merren posaçërisht me gjëra shpirtërore. 
(Njerëzit e përfytyronin se mund të formonin nocione abstrakte 
të fuqive dhe të veprimeve të mendjes dhe se mund t'i shqyrtonin 
veçmas, të shkëputura, si nga vetë mendja ose fryma ashtu dhe 
nga objektet e tyre dhe pasojat përkatëse. Për këtë arsye shumë 
terma të errët e me dy kuptime që mendohet se paraqitin nocione 
abstrakte janë futur në metafizikë e në moral dhe këta terma 
kanë qenë burim i mjaft pështjellimeve dhe i diskutimeve të 
pafundme ndërmjet dijetarëve. 


N Sa vijon u fut në botimin e dytë ku termi rocion 1 kundërvihet termit ide. 

144. Por, duket, asgjë nuk ka pasur gisht më shumë për t'i 
tërhequr njerëzit në polemika e gabime për natyrën dhe veprimet 
e mendjes sesa zakoni për të folur për këto gjëra me terma të 
huajtur nga idetë ndijore. Për shembully vullneti është quajtur 
lëvizje e shpirtit. ,Kjo ngjall dalngadalë besimin se mendja e njeriut 
është si një top në lëvizje, e shtyrë dhe e përcaktuar nga objektet 
e ndijimit, ashtu siç ndodh doemos me topin kur goditet nga një 
raketë Që këtej zënë fill dyshime e gabime të pafundme me 
pasoja të rrezikshme për moralin Dhe e gjithë kjo, për këtë s'kam 
dyshim, mund të sqarohej dhe e vërteta do të dilte në shesh e 
qartë, e njëtrajtshme dhe koherente mjafton që filozofët të 
bindeshin Ptë hiqnin dorë nga disa paragjykime të pranuara dhe 
nga disa mënyra të shprehuri që, duke u përdorur, kanë hedhur 
rrënjël dhe të mbylleshin në vetvete për të shqyrtuar me kujdes 
se çfarë duan të thonë. (Por vështirësitë që lindin në këtë temë 
kërkojnë një shqyrtim më të hollësishëm që do të dilte jashtë 
qëllimit të përgjithshëm të këtij traktati). 

145. Nga sa u tha më lart, del e qartë se nuk mund të njohim 
ekzistencën e frymëve të tjera veçse nëpërmjet veprimeve të tyre 
ose ideve që shkaktojnë te ne., Unë perceptoj lëvizje, ndërrime, 
kombinime të ndryshme idesh, të cilat më informojmë se ka disa 
veprues të veçantë, të ngjashëm me mua, që i shoqërojnë ato 
dhe ndihmojnë për t'i përftuar. Prandaj, njohja që kam për frymët 
e tjera nuk është e drejtpërdrejtë si njohja e vetë ideve të mia, 
por varet nga ndërhyrja e ideve që ua vesh vepruesve ose frymëve, 
të ndryshëm prej meje, si pasoja ose shenja bashkëshoqëruese. 

146. (Por megjithëse ka disa sende që na bindin se veprues 
njerëzorë kanë gisht në përftimin e tyre, prapëseprapë është e 
qartë për të gjithë se ato gjëra që janë quajtur vepra të natyrës, 
domethënë pjesa më e madhe e ideve ose ndijimeve që 
perceptohen prej nesh nuk janë prodhuar nga vullnete njerëzish 
dhe as varen prej tyre. Pra është ndonjë frymë tjetër që i prodhon, 


$ Hequr në botimin e dytë. Berkeley, në fund të fundit, ngurronte që të 


“hiqej dorë nga mënyrat e pranuara të shprehjes” megjithëse ato shpesh krijonin 
bashkëshoqërime çorientuese. 

sepse është diçka e papajtueshme që të ekzistojnë në vetvete, 
shih paragr.29. Por po të shqyrtojmë me vëmendje rregullsinë, 
rendin dhe lidhjen € përhershme në varg të sendeve natyrore, 
madhështinë, bukurinë dhe përsosurinë e habitshme të pjesëve 
më të mëdha të krijimit dhe saktësinë tepër të hollë të pjesëve 
më të vogla, së bashku me harmoninë e bashkëlidhjen e përpiktë 
të së tërës e, pastaj, mbi të gjitha, ligjet e kënaqësisë e të dhimbjes, 
që nuk janë admiruar kurrë aq sa € meritojnë, dhe instinktet ose 
prirjet natyrore, dëshirat dhe dufet e kafshëve — po t'i shqyrtojmë 
me vemendje, them unë, të gjitha këto gjëra dhe, në të njëjtën 
kohë t'ia vëmë veshin domethënies dhe vlerës së atributeve: Një, 
1 Përjetshëm, pafundësisht i Urtë, i Mirë e i Përsosur do të shohim 
qartë se këto i përkasin frymës së lartpërmendur që “bën gjithçka 
në çdo gjë” dhe “për hir të së cilës ekzistojnë të gjitha sendet”. 

147.,Është, .pra, e qartë se Zoti njihet po aq me siguri e 
drejtpërdrejt si çfarëdo mendje tjetër ose frymë e ndryshme nga 
vetë ne Madje mund të pohojmë se ekzistenca e Zotit perceptohet 
në mënyrë shumë më të qartë se ekzistenca e njerëzve, sepse 
efektet e natyrës janë pafundësisht më të shumta dhe bien në sy 
më shumë sesa ato që u atribuohen vepruesve njerëzorë. ,Nuk ka 
një shenjë të vetme që të tregojë një njeri ose një efekt të prodhuar 
prej tij që të mos dëshmojë me një qartësi edhe më të madhe 
qenien e asaj fryme që është autori i natyrës. Në të vërtetë, 
është e qartë se për të lënë mbresë mbi persona të tjerë, vullneti 
i njeriut ka si objekt të vetëm lëvizjen e gjymtyrëve të trupit të tij: 
por varet kryekëput nga vullneti i Krijuesit që një lëvizje e tillë të 
shoqërohet nga një ide në mendjen e një tjetri ose të shkaktojë 
një ide (Vetë Krijuesi duke “i mbështetur të gjitha gjërat me fjalën 
e fuqisë së Tij” e ruz.n atë komunikim ndërmjet frymëve, nëpërmjet 
të cilit ato janë në gjendje të perceptojnë ekzistencën e njëra- 
tjetrës. Megjithatë, kjo dritë e kulluar dhe e qartë që ndriçon secilin 
është në vetvete e padukshme (për pjesën më të madhe të 
njerëzimit). 

148. Duket se është një paragjykim i përbashkët i gjithë 
grigjës së njerëzve që nuk mendojnë, ai, sipas të cilit, ata nuk 
mund ta shohin Zotin.,Po ta shihnim Atë, thonë ata, ashtu si 
shohim një njeri, do të besonim se Ai ekziston dhe do t'u 
bindeshim urdhrave të Tij. Medeti, Mjafton të hapim sytë tanë për 
ta parë Zotin sovran të të gjitha sendeve me një pamje më të 
plotë e të qartë nga ajo me të cilën shohim të ngjashmit tanë. Jo 
sepse unë përfytyroj që e shohim Zotin (siç mendojnë disa) me 
një shikim të drejtpërdrejtë e të atypëratyshëm: ose shohim sende 
trupore, jo në vetvete, por duke parë atë që i përfaqëson ato në 
thelbin e Zotit, doktrinë që, më duhet ta pohoj, për mua është e 
pakuptueshme. Por duhet të shpjegoj atë që kam ndërmend të 
them., Një frymë njerëzore, një person, nuk perceptohet prej 
ndijimit sepse nuk është një ide. Pra, kur shohim ngjyrën, 
madhësinë, formën dhe lëvizjet e një njeriu, perceptojmë vetëm 
disa ndijime ose ide të shkaktuara në mendjen tonë. Dhe, meqë 
këto ide na shfaqen në shumë koleksione të ndryshme, shërbejnë 
për të na treguar ekzistencën e frymëve të fundme ose të krijesave 
të ngjashme me ne. është, pra, e qartë se ne nuk shikojmë një 
njeri në qoftë se me “njeri” nënkuptohet një qenie që jeton, që 
lëviz, që percepton dhe që mendon siç bëjmë ne), por vetëm 
njëfarë koleksioni idesh që na shtyn të mendojmë se ka një fillesë 
të dalluar mendimi e lëvizjeje të ngjashme me ne vetë që shoqëron 
atë koleksion idesh dhe përfaqësohet prej tij, Në të njëjtën mënyrë 
shohim Zotin. Gjithë ndryshimi qëndron në faktin se njëfarë 
tërësie e fundme dhe e kufizuar idesh tregon një mendje njerëzore 
të veçantë, ndërsa, përkundrazi, perceptojmë në çdo çast dhe në 
çdo vend, kudo ku hedhim sytë, dëshmi të dukshme të Hyjnisë, 
sepse gjithçka që shohim, dëgjojmë, që ndjejmë, që në ndonjë 
farë mënyre perceptojmë nëpërmjet ndijimit, është një shenjë 
ose efekt i fuqisë së Zotit, ashtu siç është dhe perceptimi i vetë 
lëvizjeve që bëhen nga njerëzit. 

149. Për pasojë, për cilindo që është në gjendje të gjykojë 
sado pak, nuk mund të ketë kurrgjë më të qartë sesa ekzistenca 
e Zotit, ose e një Fryme që është thellësisht e pranishme në 
mendjet tona dhe përfton në to gjithë atë larmi idesh ose ndijimesh 

që vazhdimisht ushtrojnë ndikim te ne, nga të cilat varemi 
medoemos dhe tërësisht, shkurt “në të cilën jetojmë e lëvizim 
dhe kemi qenien tonë” Që zbulimi i kësaj të vërtete të madhe, e 
cila ndodhet aq afër dhe është aq e qartë për mendjen, arrihet 
nga arsyeja e fare pak vetave, është një shembull i trishtuar i 
budallallëkut dhe i mungesës së vëmendjes të njerëzve, të cilët, 
megjithëse të rrethuar nga kaq shfaqje të qarta të Hyjnisë, 
prapëseprapë preken aq pak prej tyre saqë duken sikur të ishin 
të verbuar nga tepria e dritës. 

150..Por ju do të thoni — natyra nuk marrka fare pjesë, pra, 
në prodhimin e sendeve natyrore, dhe këto duhet t'i atribuohen 
që të gjitha vetëm veprimit të drejtpërdrejtë të Zotit” Përgjigjem 
kështu: në qoftë se me “natyrë” nënkuptohen vetëm vargjet e 
dukshme të efekteve ose të ndijimeve të ngulitura në mendjen 
tonë sipas disa ligjeve të pandryshueshme e të përgjithshme, 
atëherë është e qartë se natyra e marrë në këtë kuptim, nuk mund 
të prodhojë mirëfilli asgjë. Por, nëse me natyrë nënkuptohet 
ndonjë qenie që dallohet nga Zoti dhe dallohet edhe nga ligjet e 
natyrës dhe nga sendet e perceptuara prej ndijimit, duhet të pranoj 
se për mua kjo fjalë është një tingull i zbrazët, me të cilin nuk 
lidhet asnjë domethënie që mund të kapet nga mendja. Natyra, 
në këtë kuptim është një kimerë e kotë e futur nga ata paganë 
që nuk kishin nocione të sakta për gjithëpraninë dhe përsosurinë 
e pafundme të ZotitiPor është e pashpjegueshme kur ajo pranohet 
nga të krishterët, të cilët hiqen se besojnë në Shkrimet e Shenjta, 
që la atribuojnë gjithmonë drejtpërdrejt dorës së Zotit ato efekte, 
që filozofët paganë ia vishnin natyrës. Zoti bën që avujt të ngrihen 
lart: Ai bën rrufetë dhe shiun: Al nxjerr erërat nga thesari 1 tij:” 
Geremia, kreu 10, 13).1Ai largon hijen e vdekjes me mëngjesin 
dhe errëson ditën me natën (Amos, kreu 3, 8). “Ai viziton tokën 
dhe e zbut me shiun. Ai i bekon frytin që po lind dhe kurorëzon 
vitin me mirësinë e tij, kështu kullotat vishen me grigja dhe luginat 
mbulohen me grurë” (shih Psallmin 65). Megjithëse kjo është 
gjuha e pandryshueshme e Shkrimeve të Shenjta, prapëseprapë, 
nuk di se çfarë neverie kemi të besojmë se Zoti merret kaq 
drejtpërsëdrejti me punët tona. Do të na pëlqente të supozonim 

se Al është shumë larg dhe ta zëvendësonim atë me ndonjë 
përfaqësues të verbër e që nuk mendon, që vepron në këmbë të 
Tij, ndonëse (po t'i besojmë Shën Palit) “Ai nuk është larg nga 
secili prej nesh”, 

151.,Sigurisht do të shprehet kundërshtimi sipas të cilit 
metodat e ngadalshme, të shkallëshkalishme dhe të tërthorta që 
vihen re në prodhimin e sendeve natyrore nuk duket se kanë 
për shkak të tyre dorën e drejtpërdrejtë të një vepruesi të 
plotfuqishëm. Përveç kësaj, përbindshat, lindjet e parakohshme, 
frutet që vyshken pa u lidhur mirë, shirat që bien në vende të 
shkreta, mjerimet e jetës njerëzore e të tjera si këto, janë aq shumë 
argumente se jo e gjithë struktura e natyrës vihet drejtpërsëdrejti 
në veprim dhe mbikëqyret nga një Frymë pafundësisht e urtë 
dhe e mirë. Por përgjigjja ndaj këtij kundërshtimi rrjedh në një 
masë të madhe nga ajo që u tha në paragr.62. (Është e qartë se 
këto metoda të natyrës, të cilati zumë në gojë, janë absolutisht të 
nevojshme për të vepruar sipas rregullash më të thjeshta e më të 
përgjithshme dhe në mënyrë të qëndrueshme e koherente. Dhe 
kjo provon si urtësinë ashtu edhe mirësinë e Zotit, (para së 
gjithash sepse në këtë mënyrë gishti i Zotit nuk i shfaqet 
menjëherë mëkatarit të vendosur dhe moskokëçarës, duke bërë 
të mundur kështu që ai të regjet në mbrapshtinë e tij dhe të piqet 
për hakmarrjen hyjnore (shih paragr. 57). Kaq i hollë është 
ndërtimi i mekanizmit të kësaj makine të fuqishme të natyrës 
saqë, ndërsa lëvizjet e saj dhe dukuritë e saj të ndryshme lënë 
mbresë në shqisat tona, Dora që bën të funksionojë gjithçka është 
në vetvete e paperceptueshme për njerëz prej mishi e gjaku. “Me 
të vërtetë”, thotë profeti, “ti je një Zot që fsheh vetveten” (Isaia 
kreu 45, 15). Por megjithëse Zoti fsheh vetveten në sytë e njeriut 
epshor dhe të përtacit që nuk do të bëjë as përpjekjen më të 
vogël për të arsyetuar, megjithatë për një mendje pa paragjykime 
dhe të vëmendshme asgjë tjetër nuk lexohet më qartë sesa prania 
intime e një Fryme të gjithëdijshme që i jep formë, e rregullon 
dhe e ruan tërë sistemin e qenieve. Nga sa kemi vërejtur gjetiu, 


8 Hequr në botimin e dytë. 


131 





është e qartë se të veprosh sipas ligjeve të përgjithshme dhe të 
vendosura është kaq e nevojshme për t'u udhëhequr në çështjet 
e jetës dhe për të depërtuar në të fshehtat e natyrës, se pa to 
gjithë mprehtësia e gjerësia e mendimit, gjithë urtësia dhe synimet 
njerëzore nuk do të kishin qëllim, madje do të ishte e pamundur 
të ekzistonin aftësi ose fuqi të tilla në mendje (shih par.31). Mjafton 
kjo arsye për të shpaguar me të tepër çfarëdo vështirësie të veçantë 
që mund të buronte nga ekzistenca e ligjeve të përgjithshme. 

152.Ne duhet të kemi parasysh edhe që vetë mangësitë e të 
metat e natyrës nuk janë fare pa dobi, sepse përftojnë njëfarë 
larmie të këndshme dhe ia shtojnë bukurinë pjesës tjetër të krijimit 
ashtu si hijet në një tablo shërbejnë për të nxjerrë në pah pjesët 
më me dritë. Do të bënim gjithashtu mirë të shqyrtonim mos 
cilësimi prej nesh i prishjes së farërave dhe embrioneve dhe i 
shkatërrimit aksidental të bimëve dhe kafshëve para se të arrijnë 
pjekurinë e plotë si pakujdesi e Autorit të natyrës, është pasojë e 
një paragjykimi të fituar për arsye të familjaritetit tonë me 
vdekatarët e pafuqishëm dhe kursimtarë. Te njeriu, vërtet, duhet 
vlerësuar si urtësi një përdorim i kursyer i atyre sendeve, të cilat 
ai nuk mund t'i sigurojë dot pa mund e punë të madhe. Por ne 
nuk duhet të përfytyrojmë se struktura tepër e hollë e një kafshe 
ose bime i kushton Krijuesit më shumë mund ose shqetësim nga 
sa i kushton prodhimi i një guraleci., Është e dukshme se një 
Frymë e gjithëfuqishme mund të prodhojë çdo gjë pa dallim vetëm 
me një fiat ose me një veprim të vullnetit të Saj. Kështu, pra, 
bollëku i mrekullueshëm i sendeve natyrore nuk duhet 
interpretuar si dobësi a shkapërdarje e Vepruesit që i prodhon, 
por si provë e pasurisë të fuqisë së tij. 

153.,Sa për atë përzierje mundi e hallesh që ekziston në 
botë, si pasojë e ligjeve të përgjithshme të natyrës dhe veprimeve 
të frymëve të fundme dhe jo të përkryera, në gjendjen në të cilën 
jemi sot, ajo është e domosdoshme për mirëqenien tonë. Por 
horizonti ynë është tepër i ngushtë. Ne marrim, për shembull, në 
mendimet tona idenë e ndonjë dhimbjeje të veçantë dhe e 
konsiderojmë si të keqe. Në qoftë se e zgjerojmë këndvështimin 
tonë aq sa të përfshijë qëllimet e ndryshme, lidhjet dhe varësitë e 

sendeve për të parë se në ç'raste dhe në ç'masë jemi të prekur 
nga dhimbja e kënaqësia, për ta përfillur natyrën e lirisë njerëzore 
dhe qëllimin për të cilin jemi vënë në këtë botë, do të jemi të 
detyruar të pranojmë se ato sende të veçanta që, të shqyrtuara 
në vetvete, duket se janë një e keqe, kanë natyrën e së mirës, kur 
merren si të lidhura me tërë sistemin e qenieve. 

154. Nga sa u tha më lart, (do të jetë e qartë për cilindo që 
gjykon se në ka ithtarë të ateizmit dhe të herezisë manibejane kjo 
ndodh vetëm për shkak të mungesës së vëmendjes dhe 
mendjengushtësisë, Në të vërtetë, shpirtvegjëlit që nuk mendojnë 
mund të tallen e t'i vënë në lojë veprat e Protidencës, sepse nuk 
janë në gjendje ose nuk duan të marrin mundimin të kuptojnë 
bukurinë dhe rendin e sendeve. Por kush është i zoti të mendojë 
drejt e me gjerësi shikimi dhe është mësuar të gjykojë, nuk do të 
arrijë kurrë të admirojë aq sa duhet gjurmët hyinore të urtësisë e të 
mirësisë që shkëlqejnë në të gjithë sistemin e gjithësisë. Por cila 
është ajo e vërtetë, që ndriçon aq fuqishëm para mendjes sa s'mund 
të mos e shohim edhe po ta heqim mendjen prej saj e të mbyllim 
sytë me dashje2 A duhet të çuditemi nëse shumica e njerëzve, që 
janë gjithmonë të dhënë pas punës ose qejfeve dhe janë pak të 
mësuar të shohin në mënyrë të përqendruar, madje të hapin sytë e 
mendjes, nuk është kaq e bindur për ekzistencën e Zotit siç mund të 
pritej prej krijesash të arsyeshme”. 

155. Do të duhej, të habiteshim më shumë që mund të 
gjenden njerëz aq budallenj sa të shpërfillin një të vërtetë aq të 
dukshme e të rëndësishme sesa të habitemi që ata nuk janë të 
bindur meqë nuk i përfillin Megjithatë, është për t'u shqetësuar 
që shumë njerëz që kanë talent e janë të ngeshëm, të cilët jetojnë 
në vende të krishtera, kanë rënë, vetëm për shkak të një plogështie 
e moskokëçarjeje të llahtarshme, në një lloj ateizmi. (“Ata nuk 
mund të thonë që s'ka një Zot, por nuk janë as të bindur se ka. 
Sepse, çfarë shkaku tjetër i shton mëkatarët në numër dhe ua 
forcon mosbesimin te Zoti në mos ndonjë afetari e përvjedhur 
tinëz, ndonjë dyshim i fshehtë intelektual në ekzistencën dhe në 

atributet e Zotit Është krejt e pamundur që një shpirti përshkuar 
dhe i ndriçuar nga ndjenja e thellë e kundondodhjes, e shenjtërisë 
dhe e drejtësisë së asaj Fryme të Tërëfuqishme të vazhdojë të 
dhunojë pa brejtje të ndërgjegjes ligjet e Saj. Pra,ne duhet të 
përsiatim seriozisht dhe të ndalemi te këto çështje të rëndësishme, 
sepse kështu mund të arrijmë atë bindje të zhveshur prej çdo 
dyshimi “se sytë e Zotit janë kudo për të parë të mirën dhe të 
keqen”, dhe se Ai është me ne dhe na ruan kudo që shkojmë, 
na jep bukë për të ngrënë dhe rroba për të veshur”, se-Ai është i 
pranishëm dhe i vetëdijshëm për mendimet tona më të fshehta, 
dhe, se ne jemi në varësinë më të plotë dhe të drejtpërdrejtë prej 
Tij. MVizioni i qartë i këtyre të vërtetave të mëdha nuk mund të 
mos i mbushë zemrat tona me një maturi të përvuajtur e frikë 
perëndie që janë nxitja më e fortë drejt virtytit dhe mbrojtja më e 
mirë kundër vesit. 

156. Sepse, në fund të fundit ajo që meriton vendin e parë 
në studimet tona është respekti për Zotin dhe për Detyrën tonë. 
(Meqenëse objekti dhe qëllimi kryesor i punimeve të mia ka qënë 
nxitja e tyre do t'i vlerësoja përpjekjet e mia si krejt të padobishme 
e të paefektshme në qoftë se, me çka kam thënë, nuk kam arritur 
t'u frymëzoj lexuesve një ndjenjë të përshpirtshme të pranisë së 
Zotit, në qoftë se duke u treguar falsitetin e kotësinë e spekulimeve 
shterpa, që janë puna kryesore e njerëzve të kënduar nuk kam 
ditur t'i prij për mbarë që të nderojnë thellësisht dhe të përqafojnë 
të vërtetat shpëtimtare të Ungjillit, njohja dhe vënia në jetë e të 
cilave është përsosuria më e lartë e natyrës njerëzore. 

Traktat mbi parimet 

Një libër klasik i kritikës së shkencave. 
Duke kërkuar shkaqet e gabimeve dhe 
vështirësive në shkenca, Berkeley na 
paraqet tablonë më. komplete dhe 
sintetike të doktrinës së tij filozofike. 
Botuar për herë të parë në maj të 1710, 
Traktati nuk u çua kurrë deri në fund nga 
Berkeley por gjithmonë ai e ka 
. konsideruar atë si një vepër të përfunduar. 
Ky Traktat, tërësisht i strukturuar rreth 
parashtrimit e vërtetimit të tezës 
imaterialiste, u le. një vend shumë të gjerë 
përgjigjeve ndaj kundërshtimeve që në 
mënyrë, të pashtjelluar apo fare të hapur 
përmbahen në teza të ndryshme filozofike 
të epokës. 

